Melléklet

**Tájékoztató**

**Szombathely Megyei Jogú Város Önkormányzata által biztosított**

**szociális szolgáltatások 2023. évi feladatellátásáról,**

**valamint a 2023. évben pénzben és természetben nyújtott szociális**

**ellátásokról**

**Tartalom:**

1. Szombathely Megyei Jogú Város Önkormányzata által a 2023. évben nyújtott pénzbeli és természetbeni szociális ellátások……..………………………………3
2. Szombathely Megyei Jogú Város szociális szolgáltató rendszere……………...8
3. Szociális alapszolgáltatások……………………………………………………….10
4. Szakosított ellátási formák………………………………………….…………....105
5. Foglalkoztatás……………………………………………………………..………114
6. Egyéb tevékenységek…………………………………………………………….126

A szociális igazgatásról és a szociális ellátásokról szóló 1993. évi III. törvény (a továbbiakban: Sztv.) meghatározza a személyes gondoskodást nyújtó szociális intézmény fenntartójának feladat- és jogkörét. Az Sztv. 92/B. § (1) d) pontja szerint a fenntartó évente egy alkalommal értékeli a szakmai munka eredményességét.

**1. Szombathely Megyei Jogú Város Önkormányzata által a 2023. évben nyújtott pénzbeli és természetbeni szociális ellátások**

A szociális igazgatásról és szociális ellátásokról szóló 1993. évi III. törvény (továbbiakban: Szt.) által 45. § (1) bekezdése alapján a képviselő-testület az e törvény rendelkezései alapján nyújtott pénzbeli és természetbeni ellátások kiegészítéseként, önkormányzati rendeletben meghatározott feltételek alapján – pénzbeli vagy természetbeni formában – települési támogatást nyújt. Települési támogatás keretében nyújtható támogatás különösen

*a)* a lakhatáshoz kapcsolódó rendszeres kiadások viseléséhez,

*b)* a 18. életévét betöltött tartósan beteg hozzátartozójának az ápolását, gondozását végző személy részére,

*c)* a gyógyszerkiadások viseléséhez,

*d)* a lakhatási kiadásokhoz kapcsolódó hátralékot felhalmozó személyek részére.

**Szombathely Megyei Jogú Város Önkormányzatának Közgyűlése a települési támogatás keretében nyújtott ellátások és a szociális szolgáltatások helyi szabályozásáról szóló 8/2015. (II.27.) rendeletében (továbbiakban: önkormányzati rendelet) szabályozta az adható települési támogatások körét.**

Az önkormányzati rendelet értelmében **rendkívüli települési támogatásként** az alábbi támogatások nyújthatók:

* átmeneti támogatás (pénzbeli támogatás, gyógyszer vásárlási utalvány és tüzelő vásárlási utalvány formájában,
* rendkívüli szociális krízishelyzetre tekintettel nyújtott támogatás és
* temetési támogatás,
* 2023.december 31-ig benyújtható támogatási forma, a piaci utalvány,
* szén-monoxid érzékelő készülék vásárlásához nyújtott támogatás

Az önkormányzati rendelet az alábbi **rendszeres települési támogatások** körét állapította meg:

* lakhatáshoz kapcsolódó kiadások viseléséhez nyújtott rendszeres települési támogatás (fűtési támogatás),
* lakhatási kiadásokhoz kapcsolódó hátralékot felhalmozó személyek részére nyújtott rendszeres települési támogatás,
* a gyógyszer- és gyógyászati segédeszköz kiadások viseléséhez nyújtott rendszeres települési támogatás,
* gázártámogatás
* villamosenergia támogatás

Az egyes ellátásokra vonatkozóan az alábbi főbb megállapítások tehetők.

**Köztemetés, temetési támogatás**

Az Szt. rendelkezései értelmében a haláleset helye szerint illetékes települési önkormányzat képviselő-testülete gondoskodik az elhunyt személy közköltségen történő eltemettetéséről, ha nincs, vagy nem lelhető fel az eltemettetésre köteles személy, vagy az eltemettetésre köteles személy az eltemettetésről nem gondoskodik.

Az önkormányzati rendelet szabályozása értelmében az elhunyt személy eltemettetésének költségeihez temetési támogatás annak a kérelmezőnek nyújtható, akinek családjában az egy főre jutó jövedelem nem haladja meg az öregségi nyugdíj mindenkori legkisebb összegének 250%-át, és az eltemettetés költségeinek viselése létfenntartását veszélyezteti. Ebben az esetben a támogatás legkisebb összege a városban elfogadott legegyszerűbb temetési költség 10%-a (2023. január 1. napjától a legegyszerűbb temetési költség 561.404,- Ft), legmagasabb összege pedig a városban elfogadott legegyszerűbb temetés teljes költsége.

2023. évben köztemetést 61 esetben rendelt el az önkormányzat, melynek költsége 23.811.448,- Ft-tal terhelte az önkormányzat segélyezési kiadásait.

Elhunyt személy eltemettetésének költségeihez való hozzájárulásként, temetési támogatásban 12 fő részesült, melyre összesen 1.416.500,- Ft kifizetés történt.

**Átmeneti támogatás, rendkívüli szociális krízishelyzetre tekintettel nyújtott támogatás**

Létfenntartási gondok esetén átmeneti támogatás annak a kérelmezőnek nyújtható, aki egyedül élő, és havi jövedelme az öregségi nyugdíj mindenkori legkisebb összegének 200%-át (jelenleg: 57.000,- Ft), akinek családjában az egy főre jutó havi jövedelem az öregségi nyugdíj mindenkori legkisebb összegének 150%-át (jelenleg:42.750,- Ft) nem haladja meg, és a családjának vagyona nincsen.

Rendkívüli szociális krízishelyzetre tekintettel települési támogatás nyújtható annak a személynek, aki olyan rendkívüli szociális krízishelyzetbe kerül, amelyet önerőből, vagy családja, szűkebb környezete, illetve a szociális ellátórendszer nyújtotta egyéb lehetőségekkel megoldani nem képes. A rendkívüli krízishelyzetre tekintettel nyújtott támogatás gyógyszervásárlási-, vagy tüzelővásárlási utalvány formájában is megállapítható. Az egyedül élők és az egy családban élők részére egy naptári évben kifizethető rendkívüli települési támogatás összege - ide nem értve a temetési támogatást - nem haladhatja meg az öregségi nyugdíj mindenkori legkisebb összegének 150%-át (jelenleg: 42.750, - Ft), és legfeljebb évi négy alkalommal állapítható meg.

Átmeneti támogatás ellátási formára 2023. évben összesen 38.557.826,- Ft került kifizetésre, a 2023. évben 49.898.240,- Ft volt a krízistámogatás.

**Piaci vásárlási utalvány**

A 2023. évben, december 31-ig benyújtható, 30.000,- Ft összegű természetbeni támogatásra volt jogosult az a kérelmező:

a) aki egyedül élő, és havi jövedelme az öregségi nyugdíj mindenkori legkisebb összegének 450 százalékát (jelenleg 128.250,- Ft), vagy

b) akinek a családjában az egy főre jutó havi jövedelem az öregségi nyugdíj mindenkori legkisebb összegének 400 százalékát (jelenleg 114.000,- Ft) nem haladja meg, feltéve, hogy saját maga és családja vagyonnal nem rendelkezik. Piaci vásárlási utalványra egy családban csak egy személy jogosult. A 2023. évben 36.480.000,- Ft értékben került sor piaci vásárlási utalvány kiadására.

**Fűtési támogatás**

A közüzemi díjakhoz való hozzájárulásként a fűtési időszakra (szeptember 15. - május 15.) a háztartások részére fűtési támogatás nyújtható.

Az önkormányzati rendelet annak az egyedül élő kérelmezőnek, aki öregségi nyugdíjban, illetve rehabilitációs ellátásban, rokkantsági ellátásban részesül, illetve azon háztartások részére, ahol magasabb összegű családi pótlékra, vagy fogyatékossági támogatásra jogosult személy él, 1000,- Ft-tal magasabb összegű ellátás megállapítására ad lehetőséget. A támogatás havi összege nem lehet kevesebb, mint havi 3000,- Ft, és nem lehet több, mint 10000,- Ft. 2023. évben 550 esetben került sor fűtési támogatás megállapításra, melyre összesen 8.422.990,- Ft összegű kifizetés történt.

**Gázártámogatás:**

2023. évben 40 fő részére került támogatás megállapításra összesen 1.945.500 Ft összegben.

**Villamosenergia támogatás:**

2023. évben 18 fő részére került támogatás megállapításra összesen 231.485 Ft összegben.

**A gyógyszer- és gyógyászati segédeszköz kiadások viseléséhez nyújtott rendszeres települési támogatás**

Azon személyeknek, akik részére a járási hivatal a Szt. által meghatározott alanyi közgyógyellátást jogosultság hiányában, vagy jövedelmükre tekintettel a normatív közgyógyellátást nem tudja megállapítani, az önkormányzat gyógyszertámogatást tud biztosítani.

Az egy évre, legfeljebb havi 12.000,- Ft, egyedül élő, öregségi nyugellátásban részesülő jogosult esetén legfeljebb 20.000 Ft összegű támogatásra jogosultak az egyedülállók 85.500,- Ft jövedelemhatárig, háztartásban élők 71.250,- Ft egy főre jutó jövedelemhatárig. A 2023. évben a gyógyszertámogatásra 26.121.865,- Ft támogatás került kifizetésre.

**Szén-monoxid érzékelő készülék vásárlásához nyújtott támogatás**

2023. december 1. napjától 2023. december 31. napjáig összesen 360 esetben került támogatás megállapításra, 4.080.406 Ft összegben.

**A lakhatási kiadásokhoz kapcsolódó hátralékot felhalmozó személyek részére nyújtott rendszeres települési támogatás**

2023. évben adósságkezelési szolgáltatásra való jogosultságot 8 fő részére állapítottunk meg, mely alapján 508.675,- Ft adósságcsökkentési támogatás kifizetésére került sor Szombathely Megyei Jogú Város Önkormányzatának pénzügyi terhére.

A lakhatási kiadásokhoz kapcsolódó hátralékok rendezéséhez biztosított adósságkezelési szolgáltatás legmagasabb összege az adósság 75%-a, de legfeljebb 300.000,- Ft. A támogatás annak kerülhet megállapításra, akinek jövedelme, és lakásának nagysága nem haladja meg az önkormányzati rendeletben foglaltakat, kezelhető adóssága meghaladja az ötvenezer, de nem haladja meg az ötszázezer forintot és együttműködik az adósságkezelési szolgálattal.  A rendelet alkalmazásában adósságnak minősül a lakhatási költségek körébe tartozó közüzemi díjtartozás (vezetékes gáz, áram, távhő, víz-és csatorna, szemétdíj), közös költség hátralék, lakbérhátralék, hitelintézettel kötött lakáscélú kölcsönszerződésből, illetve abból átváltott szabad felhasználású kölcsönszerződésből fennálló hátralék és a késedelmi kamat együttes összege.

A szociális ellátások körébe tartozik még a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) által szabályozott **rendszeres gyermekvédelmi kedvezmény**, az ehhez kapcsolódó évi 2 alkalommal kifizetésre kerülő **pénzbeli támogatás**, illetve a gyám részére megállapítható **kiegészítő pénzbeli ellátás**.

2023. évben a központi költségvetésből a 450 fő rendszeres gyermekvédelmi kedvezményre jogosult gyermek részére, két alkalommal összesen 6.454.500,- Ft összegű ellátás finanszírozása történt; a 7 fő gyám részére összesen 571.050,- Ft kiegészítő pénzbeli ellátás került kifizetésre.

2016-ban bevezetésre került a **szünidei gyermekétkeztetés**.

A gyermekek védelméről és a gyámügyi igazgatásról szóló 1997. évi XXXI. törvény 21/C. § (1) bekezdése alapján a települési önkormányzat a szünidei gyermekétkeztetés keretében a szülő, törvényes képviselő kérelmére a déli meleg főétkezést

*a)* a hátrányos helyzetű gyermek és a rendszeres gyermekvédelmi kedvezményben részesülő, halmozottan hátrányos helyzetű gyermek részére ingyenesen biztosítja, és

*b)* az *a)* pontban foglalt gyermekeken kívül további gyermekek, így különösen a rendszeres gyermekvédelmi kedvezményre jogosult gyermekek részére ingyenesen biztosíthatja.

Szombathely Megyei Jogú Város Önkormányzata Közgyűlésének 11/1993. (IV.1.) önkormányzati rendelete 13/C. §- a alapján az általános iskolában töltött utolsó tanév végéig a rendszeres gyermekvédelmi kedvezményre jogosult gyermekek is jogosultak a szünidőben az ingyenes étkezésre.

A családoknak a város különböző pontjain található öt ételosztó helyen volt lehetőségük átvenni az előre csomagolt, egy tál meleg ételt.

2023. év évközi szüneteiben és a nyári szünetben összesen 124 gyermek vette igénybe a szünidei étkezést.

**2. Szombathely Megyei Jogú Város szociális szolgáltató rendszere**

Szombathely Megyei Jogú Város Önkormányzata az Sztv-ben megfogalmazott, szociális alapszolgáltatások körébe tartozó feladatait

* a Pálos Károly Szociális Szolgáltató Központ és Gyermekjóléti Szolgálat útján,
* a 100%-os önkormányzati tulajdonú közhasznú társasággal, a Fogyatékkal Élőket és Hajléktalanokat Ellátó Közhasznú Nonprofit Kft.-vel, valamint
* más, nem önkormányzati fenntartású intézményekkel kötött ellátási szerződések alapján biztosítja.

**A szolgáltató rendszer által 2023. évben biztosított feladatok**

Az Sztv.-ben megfogalmazott ellátások közül 2023. évben Szombathely Város Önkormányzata valamennyi szociális alapszolgáltatást biztosította, az alábbiak szerint:

***Szociális alapszolgáltatások***

* étkeztetés
* házi segítségnyújtás
* jelzőrendszeres házi segítségnyújtás
* családsegítés
* közösségi ellátások
* pszichiátriai betegek közösségi ellátása (szerződés alapján biztosított)
* szenvedélybetegek közösségi ellátása (szerződés alapján biztosított)
* támogató szolgáltatás (szerződés alapján biztosított)
* utcai szociális munka (szerződés alapján biztosított)
* nappali ellátások
  + - * idősek klubjai
      * fogyatékosok nappali intézménye (szerződés alapján biztosított)
      * pszichiátriai betegek nappali intézménye (szerződés alapján biztosított)
      * szenvedélybetegek nappali intézménye (szerződés alapján biztosított)
      * nappali melegedő (szerződés alapján biztosított)

***Személyes gondoskodás keretébe tartozó szakosított ellátások***

***Átmeneti elhelyezést nyújtó intézmény***

* fogyatékos személyek gondozóháza (szerződés alapján biztosított)
* szenvedélybetegek átmeneti otthona (szerződés alapján biztosított)
* hajléktalanok éjjeli menedékhelye (szerződés alapján biztosított)
* hajléktalanok átmeneti szállása (szerződés alapján biztosított)

***Ápolást, gondozást nyújtó intézmény***

* hajléktalanok otthona (szerződés alapján biztosított)
* idősek otthona (ellátási szerződés alapján biztosított – a Vas Megyei Szakosított Szociális Intézetben 50, míg a Szombathelyi Evangélikus Diakóniai Központban 32 örökös idősotthoni férőhely)

**3. Szociális alapszolgáltatások**

**3. 1. Étkeztetés**

Az étkeztetés keretében azoknak a szociálisan rászorultaknak a legalább napi egyszeri meleg étkezéséről kell gondoskodni, akik azt önmaguk, illetve eltartottjaik számára tartósan vagy átmenti jelleggel nem képesek biztosítani, különösen koruk, egészségi állapotuk, fogyatékosságuk, pszichiátriai betegségük, szenvedély-betegségük vagy hajléktalanságuk miatt.

Az étkeztetés szervezését a **Pálos Károly Szociális Szolgáltató Központ és Gyermekjóléti Szolgálat** végzi.

2023-ban összesen **240.106 adag** étel került kiszolgálásra, mely az előző évekhez képest emelkedést mutatott. A korábbi gyakorlathoz hasonlóan normál, diabetikus és könnyű-vegyes étrendből lehetett választani.

152.100 adagot házhozszállítással (749 fő), 32.743 adagot az idősek klubjaiban fogyasztottak el az igénybe vevők (230 fő), 55.263 adagért pedig a város öt különböző pontján található ételosztó helyre mentek el a rászorulók (362 fő).

**Az étkeztetést házhozszállítással igénylők és azon étkezők száma, akik maguk mentek el ebédjükért, jelentősen emelkedett az előző évekhez képest**.

Az ebédet házhozszállítással igénylők számának emelkedését elsősorban a megromlott egészségi állapotú rászorulók számának jelentős mértékű növekedése okozta. A szolgáltatás elérhetősége számukra csak ezen a módon volt biztosítható.

A Fogyatékkal Élőket és Hajléktalanokat Ellátó Közhasznú Nonprofit Kft. a korábbi években a Hajléktalanokért Közalapítványa által biztosított pályázati forrásból oldotta meg ellátottjai étkeztetését. 2023 áprilisában a pályázat lezárult, emiatt számukra is intézményen keresztül vált elérhetővé a napi egy tál meleg ebéd. Ez okozta a kiszolgált ételadagszám és a szolgáltatást igénybe vevők számának emelkedését.

Az előző évektől eltérően az idősek nappali ellátását biztosító szakmai egységekben étkezők száma csökkent. Oka, hogy a Nyugdíjas Bérlők Házában élők közül a pandémia idején megszokott módon egyre többen saját lakásukban fogyasztották el az ebédet.

**Étkeztetés adagszámainak alakulása az elmúlt 5 évben**

|  |  |  |
| --- | --- | --- |
| Év | Ételadag összesen | Változás mértéke (%) |
| 2019. | 177.235 | - |
| 2020. | 199.500 | + 12,56 |
| 2021. | 199.472 | - 0,02 |
| 2022. | 214.163 | + 7,36 |
| 2023. | 240.106 | + 12,11 |

2023-ban az előző évhez képest több, mint 12%-kal nőtt a kiszolgált adagszám. Ilyen mértékű változás 2020-ban, a pandémia idején volt megfigyelhető, amikor a különféle korlátozó intézkedések miatt nehézkessé vált az étkezési alapanyagok, illetve a meleg ebéd beszerzése.

**Jól megfigyelhető az infláció hatása az igénybevétel mértékére az alábbi ábra szerint:**

**Étkeztetés adagszámainak alakulása a 2023. évben**

|  |  |  |
| --- | --- | --- |
| 2023. | Havi ételadag összesen | Változás mértéke  (%) |
| I. hó | 19.432 | - |
| II. hó | 17.920 | - 7,79 |
| III. hó | 19.997 | +11,59 |
| IV. hó | 20.162 | +0,83 |
| V. hó | 21.324 | +5,76 |
| VI. hó | 19.188 | - 10,02 |
| VII. hó | 19.358 | + 0,89 |
| VIII. hó | 19.951 | + 3,06 |
| IX. hó | 18.928 | - 5,14 |
| X. hó | 21.265 | +12,35 |
| XI. hó | 21.449 | + 0,87 |
| XII. hó | 21.132 | - 1,48 |
| **Összesen:** | **240.106** | **-** |

2023. január és december hónapok között az emelkedés mértéke 8,75% volt.

Az ellátásban részesülők 2023. évi induló létszáma: 877 fő

Tárgyévben felvettek száma: 464 fő

**Tárgyévben ellátottak száma: 1.341 fő**

Tárgyévben megszűntek száma: 292 fő

Az ellátást igénybe vevők száma tárgyév december 31-én: 1.049 fő

Az **ellátotti létszám** tekintetében is megfigyelhető az **emelkedés**, mely a megelőző évihez (2022-hez) képest **12,70%-os mértékű volt.**

A megszűnések oka tekintetében az előző évihez hasonlóan az elhalálozás szerepelt jelentősebb arányban. (25,68%).

**Az étkeztetésben részesülők száma életkor és nemek szerinti megoszlásban:**

|  |  |  |  |
| --- | --- | --- | --- |
|  | **Férfi**  **(fő)** | **Nő**  **(fő)** | **Összesen**  **(fő)** |
| 3-5 éves | - | - | **-** |
| 6-13 éves | 1 | - | **1** |
| 14-17 éves | - | - | **-** |
| 18-39 éves | 25 | 24 | **49** |
| 40-59 éves | 133 | 50 | **183** |
| 60-64 éves | 55 | 50 | **105** |
| 65-69 éves | 76 | 83 | **159** |
| 70-74 éves | 71 | 120 | **191** |
| 75-79 éves | 65 | 136 | **201** |
| 80-89 éves | 109 | 260 | **369** |
| 90- éves | 22 | 61 | **83** |
| Összesen: | **557** | **784** | **1.341** |

Az igénybe vevők életkor szerinti megoszlása az elmúlt évekhez hasonlóan alakult.

A legnagyobb számban a 75 év feletti idős korosztály képviseltette magát (33,71%), közülük a 90 év felettiek száma emelkedett jelentősen.

A férfi női arány az előző évekhez hasonlóan alakult, 70 éves kor felett egyértelmű a női igénybe vevők magasabb aránya.

A 18 év alatti igénybe vevők számának csökkenése évről évre folytatódik, ők óvodás, illetve iskoláskorúak, és jellemzően a hétvégékre és tanszünetekre igényelték a szolgáltatást. A hét többi napján köznevelési intézményekben volt biztosított számukra az étkezés.

A tanszüneti munkanapokon a jogszabály által meghatározott rászorulti kör térítésmentesen vehette igénybe az étkeztetést, a hétvégi meleg ebédet pedig többségüknél a család biztosította.

A rendszeres pénzbeli ellátással nem rendelkezők száma 2023-ban 65 fő volt, mely jelentős emelkedést mutatott az előző évekhez képest (2022-ben 29 fő, 2021-ben 29 fő, 2020-ban 30 fő). Ennek oka az étkezői körben a hajléktalan-ellátást igénybe vevők számának emelkedése, közülük többen nem rendelkeztek jövedelemmel.

Az aktív korú, munkahellyel rendelkező étkezők száma csökkent az előző évekhez képest.

2023-ban 38 fő, 2022-ben 45 fő, 2021-ben 39 fő munkajövedelem mellett igényelte a szolgáltatást. Közülük többen részmunkaidőben foglalkoztatottak, védett munkahelyen dolgozók, illetve olyan alacsony munkajövedelemmel rendelkezők, akik a kiadásaik kifizetése után más módon nem tudták megoldani a napi egyszeri meleg étkezésüket.

Kiemelkedően magas azok aránya, akik a hét minden napján étkeztek, ők tették ki az összes étkező mintegy 60%-át.

Legjelentősebben azon igénybe vevők száma emelkedett, akik csak a hét egyes napjain igényelték a szolgáltatást.

Az étkezésért az év során 1.270 fő fizetett térítési díjat, 71 fő térítésmentesen vette igénybe az ellátást, ők rendszeres havi jövedelemmel nem rendelkeztek.

2023-ban 344 fő kérte a számára megállapított személyi térítési díj csökkentését a fenntartótól.

Három kérelem elutasításra került, a többi kérelmező esetében 30-90%-kal csökkent a megállapított személyi térítési díj összege.

Ebéd házhozszállítás

Az ellátásban részesülők 2023. évi induló létszáma: 514 fő

Tárgyévben felvettek száma: 235 fő

**Tárgyévben ellátottak száma: 749 fő**

Tárgyévben megszűntek száma: 183 fő

Az ellátást igénybe vevők száma tárgyév december 31-én: 566 fő

Az igénybe vevők száma kismértékben emelkedett az előző évihez képest. Ugyanakkor mind a felvételek, mind a megszűnések számában csökkenés volt tapasztalható.

A megszűnés okaként legmagasabb arányban, 33,33%-ban, az elhalálozás szerepelt. Magas volt még a saját kérésre történő megszüntetés (16,93%) és az intézményi elhelyezés miatti megszüntetés (szintén 16,93%).

Az elhalálozás és az intézményi elhelyezés miatti megszűnések száma az igénybe vevők egyre romló egészségi állapotából és magas életkorából adódott.

Az ellátás megszüntetését többségében azok kérték, akiknek élethelyzetében változás történt, összeköltöztek gyermekeikkel, vagy elköltöztek az intézmény ellátási területéről.

Az ebéd házhozszállítását a hét minden napján igénylők aránya emelkedett az előző évihez képest. Míg 2022-ben az ellátottak 65,97%-a igényelte napi rendszerességgel a szolgáltatást, addig 2023-ban ez az arány 69,29% volt.

A 2022-es évihez képest megduplázódott azon igénybe vevők száma, akik csak a hét egyes napjain igényelték a szolgáltatást.

A házhoz szállított ételmennyiség 152.100 adag volt, mely az előző évekhez képest több mint 11%-os emelkedést mutatott.

**Az ebéd házhozszállítás adagszámainak alakulása az elmúlt 5 évben**

|  |  |  |
| --- | --- | --- |
| Év | Házhozszállítás (adag) | Változás mértéke (%) |
| 2019. | 94.787 | - |
| 2020. | 114.484 | + 20,78 |
| 2021. | 123.977 | + 8,29 |
| 2022. | 136.214 | + 9,87 |
| 2023. | 152.100 | + 11,66 |

Jól megfigyelhető az adagszámok éven belüli emelkedése is az alábbi táblázat szerint:

**Az ebéd házhozszállítás alakulása a 2023. évben**

|  |  |  |
| --- | --- | --- |
| 2023. | Havi házhozszállítás  összesen | Változás mértéke  (%) |
| I. hó | 12.466 | - |
| II. hó | 11.482 | -7,89 |
| III. hó | 12.957 | + 12,85 |
| IV. hó | 12.332 | - 4,82 |
| V. hó | 13.195 | + 6,99 |
| VI. hó | 12.449 | - 5,65 |
| VII. hó | 12.529 | + 0,64 |
| VIII. hó | 13.014 | + 3,87 |
| IX. hó | 12.433 | - 4,46 |
| X. hó | 13.082 | + 5,22 |
| XI. hó | 12.980 | - 0,78 |
| XII. hó | 13.181 | + 1,55 |
| **Összesen:** | **152.100** |  |

Az emelkedés mértéke 2023. január és 2023. december hónapok között 5,74% volt.

Szünidei gyermekétkeztetés

A gyermekek védelméről és a gyámügyi igazgatásról szóló 1997. évi XXXI. törvény alapján a gyermek lakóhelye, vagy ha a gyermek életvitelszerűen a bejelentett tartózkodási helyén lakik, a tartózkodási helye szerinti települési önkormányzat köteles a szünidei gyermekétkeztetés keretében a szülő, törvényes képviselő kérelmére a déli meleg főétkezést a hátrányos, halmozottan hátrányos helyzetű gyermek részére ingyenesen biztosítani.

Szombathely MJV Önkormányzata az intézményen keresztül biztosította a szolgáltatást a városban élő rászoruló óvodás és iskolás korú gyermekek számára.

A családoknak az intézmény által működtetett idősek klubjaiban volt lehetőségük átvenni az előre csomagolt, egy tál meleg ételt.

2023-ban 117 gyerek számára volt biztosított az ellátás, 4.296 adag étel került kiszolgálásra.

Menekültek, menedékesek étkeztetése

A háború miatt Ukrajnából menekült személyek és családok étkeztetését szombathelyi tartózkodásuk időtartama alatt biztosította az intézmény.

2023-ban 14 fő részére 2.378 adag étel került kiszállításra.

**3. 2. Házi segítségnyújtás**

A házi segítségnyújtás keretében az igénybe vevők számára saját lakókörnyezetükben kell biztosítani az önálló életvitel fenntartása érdekében szükséges segítséget.

Ennek keretében azok a személyek igényelnek gondoskodást, akik otthonukban önmaguk ellátására saját erőből nem képesek, egyedül élnek, vagy családtagjaik, hozzátartozóik nem képesek róluk gondoskodni.

2016. január 1-től a jogszabály változása miatt a házi segítségnyújtáson belül kétfajta tevékenység került elkülönítésre: a szociális segítés és a személyi gondozás.

Szociális segítés keretében biztosítani kell

a) a lakókörnyezeti higiénia megtartásában való közreműködést,

b) a háztartási tevékenységben való közreműködést,

c) a veszélyhelyzetek kialakulásának megelőzésében és a kialakult veszélyhelyzet elhárításában történő segítségnyújtást,

d) szükség esetén a bentlakásos szociális intézménybe történő beköltözés segítését.

Személyi gondozás keretében biztosítani kell

a) az ellátást igénybe vevővel a segítő kapcsolat kialakítását és fenntartását,

b) a gondozási és ápolási feladatok elvégzését,

c) a szociális segítés keretében végzett feladatokat.

A házi gondozó a feladatellátás során segítséget nyújt ahhoz, hogy az ellátást igénybe vevő fizikai, mentális és szociális szükséglete saját lakókörnyezetében, az életkorának, élethelyzetének és egészségi állapotának megfelelően, meglevő képességeinek fenntartásával, felhasználásával, fejlesztésével biztosított legyen.

Az ellátásban részesülők 2023. évi induló létszáma: 258 fő

(szociális segítés: 9 fő; személyi gondozás: 249 fő)

Tárgyévben felvettek száma: 151 fő

(szociális segítés: 3 fő; személyi gondozás: 148 fő)

**Tárgyévben ellátottak száma: 409 fő**

(szociális segítés: 12 fő; személyi gondozás: 397 fő)

Tárgyévben megszűntek száma: 146 fő

(szociális segítés: 1 fő; személyi gondozás: 145 fő)

Az ellátást igénybe vevők száma tárgyév december 31-én: 263 fő

(szociális segítés: 11 fő; személyi gondozás: 252 fő)

A diagram alapján látható az ellátás iránti igény alakulása, mely továbbra is emelkedő tendenciát mutatott.

**2023-ban Szombathely Megyei Jogú Várossal 24 településnek volt feladat-ellátási megállapodása házi segítségnyújtás** vonatkozásában.

Tényleges gondozási tevékenység 7 településen folyt, ahol az igénybe vevők mindegyike olyan magas gondozási szükséglettel rendelkezett, mely számukra a **személyi gondozás biztosítását tette szükségessé**.

2023-ban **házi segítségnyújtásban összesen 409 fő** részesült az alábbiak szerint:

* Szombathely: 387 fő
* Csempeszkopács: 1 fő
* Szentpéterfa: 13 fő
* Nemesbőd: 2 fő
* Vasszécseny: 1 fő
* Sé: 1 fő
* Ják: 2 fő
* Torony: 2 fő

**Összesen: 409 fő**

Ebből 133 fő kizárólag a házi segítségnyújtást igényelte (111 fő Szombathelyről, 22 fő az érintett településekről).

276 fő más szociális szolgáltatásban is részesült, ők valamennyien szombathelyi lakosok voltak.

A személyi gondozásban részesülők száma évről évre folyamatosan emelkedett, melynek oka az ellátásba kerülők rossz egészségi állapotával magyarázható. Gondozásuk csak több gondozó egyidejű munkájával, személyi gondozás keretében volt biztosítható.

A megszűnések okai között – az ellátottak rossz egészségi állapotából és magas életkorából adódóan – évről évre legmagasabb arányban az elhalálozás miatti megszűnés állt (2020-ban 55,86%, 2021-ben 61,49%, 2022-ben 59,03%, 2023-ban 46,58%).

Az előző évekhez képest nagyobb arányban emelkedett a tartós bentlakásos intézményi elhelyezés miatti megszűnések száma (2021-ben 17,56%, 2022-ben 18,05%, 2023-ban 20,55%).

**A 2023. év folyamán házi segítségnyújtásban részesültek száma**

**életkor és nemek szerinti megoszlásban**

|  |  |  |  |  |  |  |
| --- | --- | --- | --- | --- | --- | --- |
| **Életkori megoszlás** | **Férfi**  **(fő)** | | **Nő**  **(fő)** | | **Összesen**  **(fő)** | |
| **S**egítés/**G**ondozás | **S** | **G** | **S** | **G** | **S** | **G** |
| 18-39 éves | 1 | 1 | - | - | 1 | 1 |
| 40-59 éves | - | 5 | - | 5 | - | 10 |
| 60-64 éves | - | 4 | - | 7 | - | 11 |
| 65-69 éves | 1 | 12 | - | 17 | 1 | 29 |
| 70-74 éves | - | 15 | 3 | 20 | 3 | 35 |
| 75-79 éves | - | 21 | - | 38 | - | 59 |
| 80-89 éves | 1 | 44 | 5 | 134 | 6 | 178 |
| 90- éves | - | 14 | 1 | 60 | 1 | 74 |
| **Összesen:** | **3** | **116** | **9** | **281** | **12** | **397** |

Az előző évekhez hasonlóan **magas volt a 80 év feletti igénybe vevők aránya**: 2019-ben 55,09%, 2020-ban 58,59%, 2021-ben 55,47%, 2022-ben 59,06%, 2023-ban 63,33% volt.

A 2022-es évtől eltérően az ellátottak körében megjelent a 40 év alatti korosztály is, mind a szociális segítés, mind a személyi gondozás vonatkozásában.

Az igénybevétel gyakoriságában jelentős változás nem történt az előző évhez képest, ugyanis változatlanul magas az ellátást **napi rendszerességgel** igénybe vevők száma.

239 fő, azaz a **gondozásban részesülők 58,44%-a** tartozott ebbe a kategóriába. Közülük **91 fő** olyan rossz egészségi állapotban volt, hogy **naponta két-három alkalommal** szorult segítségre.

**17 fő ellátásához két gondozó egyidejű munkájára volt szükség, a gondozott mozgásképtelensége, leromlott egészségi állapota miatt.**

**26 fő ellátását hétvégén és ünnepnapokon is biztosította az intézmény, napi 2-3 alkalommal.**

A szolgáltatást heti rendszerességgel igénybe vevők száma az előző évihez képest kis mértékben csökkent, 2022-ben 42,43%, 2023-ban pedig 40,83% volt.

**1 fő gondozó naponta átlag 7 fő idős személy számára nyújtott a megállapított gondozási szükséglet szerinti ellátást.**

**3. 3. Jelzőrendszeres házi segítségnyújtás**

A jelzőrendszeres házi segítségnyújtás a saját otthonukban élő, egészségi állapotuk és szociális helyzetük miatt rászoruló, a segélyhívó készülék megfelelő használatára képes időskorú vagy fogyatékos személyek, illetve pszichiátriai betegek részére az önálló életvitel fenntartása mellett felmerülő krízishelyzetek elhárítása céljából nyújtott ellátás.

Az ellátásban részesülők 2023. évi induló létszáma: 156 fő

Tárgyévben felvettek száma: 49 fő

**Tárgyévben ellátottak száma: 205 fő**

Tárgyévben megszűntek száma: 52 fő

Az ellátást igénybe vevők száma tárgyév december 31-én: 153 fő

Az ellátotti létszám az előző évihez képest jelentősen nem változott, mind a felvételek, mind a megszűnések száma a korábbiakhoz hasonlóan alakult.

**A szolgáltatást igénybe vevők havi megoszlása 150 és160 fő között mozgott.**

Az **ellátásból az év során 52 fő került ki**,közülük az előző évihez hasonlóan magas volt **az elhunytak száma 21 fő**, mely az igénybe vevők magas életkorából és rossz egészségi állapotából ered.

18 fő intézményi elhelyezést nyert, mely arány az előző évihez képest a kétszeresére emelkedett.13 fő maga kérte az ellátás megszűntetését.

A szociális rászorultság szerinti megoszlás a korábbi évekhez hasonlóan alakult, a szolgáltatást igénybe vevők jelentős részét az egyedül élő 65 év felettiek alkották.

2023-ban 2 fő szociálisan nem rászorult személy is ellátásba került. Ők egyedül élő 65 év alattiak voltak, de olyan súlyos daganatos betegséggel küzdöttek, hogy biztonságérzetük növelése érdekében indokolt volt számukra a szolgáltatás biztosítása.

**A szolgáltatásban részesülők életkor és nemek szerinti megoszlása 2023-ban**

|  |  |  |  |
| --- | --- | --- | --- |
| **Életkori megoszlás** | **férfi**  **(fő)** | **Nő**  **(fő)** | **Összesen**  **(fő)** |
| 40 - 59 év | 4 | 1 | 5 |
| 60 - 64 év | - | 1 | 1 |
| 65 - 69 év | 2 | 4 | 6 |
| 70 - 75 év | 1 | 12 | 13 |
| 75 - 79 év | 10 | 25 | 35 |
| 80 - 89 év | 20 | 74 | 94 |
| 90 év felett | 10 | 41 | 51 |
| **Összesen:** | **47** | **158** | **205** |

Az igénybe vevők nemek szerinti összetételében az előző évihez hasonlóan alakult a férfiak és nők aránya, a nők jelentős többségben voltak.

Az életkor szerinti megoszlásban a 80 év felettiek száma kiemelkedően magas volt (2020: 150 fő, 2021: 147 fő, 2022: 144 fő, 2023: 145 fő).

A **segélyhívások száma** **csökkent**, betegség, rosszullét és baleset, elesés miatt kértek leggyakrabban segítséget a rászorulók.

A segítségnyújtási módok közül változatlanul magas volt a gondozást igénylő tevékenységek aránya, valamint a mentális segítségnyújtás, beszélgetés, megnyugtatás, illetve a segítséget kérők állapotának ellenőrzése, vérnyomás- és vércukorszint mérés.

25 alkalommal fordult elő, hogy az ellátott állapota miatt indokolttá vált a mentő hívása. Előfordult még ügyeletes orvos vagy háziorvos házhoz hívása és a katasztrófavédelmi szervek értesítése is.

**3. 4. Család és Gyermekjóléti Szolgálat**

A család- és gyermekjóléti szolgálatokműködési területén a családsegítés és a gyermekjóléti szolgáltatás biztosítása a feladat. A szakmai tevékenységet a családsegítők végzik.

**Személyes szociális szolgáltatás keretében szociális segítő munkát koordinálnak és végeznek.**

A szakmai munkavégzés során a családsegítő **szociális adatok gyűjtésével** tájékoztatja a szülőt, a válsághelyzetben lévő várandós anyát az őt megillető jogokról, támogatásokról és ellátásokról.

Segíti az érintett családokat szükségleteik kielégítésében, **problémáik megoldásában,** céljaik megvalósításában.

A szociális segítőmunka keretében a családsegítő **feltárja a család működési zavarait**, problémáit.

Feltérképezi és **mozgósítja a** **család természetes és mesterséges támaszait**, mozgósítja az igénybe vehető erőforrásokat, szolgáltatásokat.

**Koordinálja az esetkezelésben közreműködő szakemberek**, szolgáltatásban dolgozók **együttműködését**, folyamatosan kapcsolatot tart velük.

Az aktuális probléma megoldásában érintett összes szakember, a család- és gyermekjóléti központ bevonásával **esetmegbeszélést, esetkonferenciát szervez.**

A gondozási folyamat során **rendszeresen értékeli a végzett szakmai munkát**, az elért eredményeket és ezek ismeretében megfogalmazza a további irányokat.

A család- és gyermekjóléti szolgálat a családban jelentkező nevelési problémák és hiányosságok káros hatásainak enyhítése céljából **szabadidős és közösségi programokat szervez.**

Az ellátásokhoz, szolgáltatásokhoz való hozzájutás érdekében folyamatosan **figyelemmel kíséri** az érintett személyt, családot veszélyeztető körülményeket, a **veszélyeztetett személy, illetve család szükségleteit**.

**Segíti a válsághelyzetben lévő várandós anyát** a családok átmeneti otthonában igénybe vehető ellátáshoz való hozzájutásban, a családokat, gyermekeket az átmeneti gondozáshoz való hozzájutásban, a gondozást szükségessé tevő okok megszüntetésében.

A család- és gyermekjóléti szolgálat segítséget nyújt a szolgáltatást igénybe vevők **ügyeinek hatékony intézéséhez**, tájékoztatást nyújt az igénybe vehető jogi képviselet lehetőségéről.

A gyámhivatal, valamint a család- és gyermekjóléti központ felkérésére a gyermekvédelmi nyilvántartás megfelelő adatlapját kitöltve **környezettanulmányt készít** és a gyámhivatal felkérésére örökbefogadás esetén tájékoztatást nyújt az örökbefogadott gyermek fejlődéséről, körülményeiről és a családba való beilleszkedéséről.

A család- és gyermekjóléti szolgálat információnyújtással, tanácsadással elősegíti a **hátrányos és halmozottan hátrányos helyzet fennállásának megállapítását**.

Kezdeményezi a veszélyeztetett **gyermek védelembevételét**, szükség esetén **ideiglenes hatályú elhelyezésre tesz javaslatot**.

A szolgálat munkatársai **figyelemmel kísérik a településen élő családok, gyermekek, személyek életkörülményeit,** szociális helyzetét, gyermekjóléti és szociális ellátások, szolgáltatások iránti szükségleteit.

Veszélyeztetettség, illetve krízishelyzet észlelése esetén a probléma jellegéhez, a veszélyeztetettség mértékéhez, a gyermek, az egyén, a család szükségleteihez igazodó **intézkedést tesznek a veszélyeztetettség kialakulásának megelőzése, illetve a veszélyeztetettség megszüntetése érdekében.**

A család- és gyermekjóléti szolgálatoknál a 2023. évben **1205 ügyfél** (2022. év: 1252 ügyfél) fordult meg, közülük **490 fő** (2022. év: 499 fő) **volt új.**

Az új igénybe vevők száma az előző évihez képest minimális csökkenést mutatott.

A **kliensforgalom 2023-ban 8851**, míg ez a 2022. évben 8376 volt, ami az előző évhez képest emelkedést mutatott.

Az intézményt felkereső családok életében a **legfőbb felmerülő problémák** voltak:

* anyagi 484 esetben (2022-ben 408),
* egészségügyi 143 esetben (2022-ben 152),
* családi- kapcsolati konfliktus 121 esetben (2022-ben 119),
* gyermeknevelési 111 esetben (2022-ben 105),
* életviteli 90 esetben (2022-ben 112),
* magatartás-teljesítményzavar 67 esetben (2022-ben 69),
* ügyintézéssel kapcsolatos 44 esetben (2022-ben 33),
* lelki-mentális, pszichiátriai betegség 37 esetben (2022-ben 37),
* gyermekintézménybe való beilleszkedési nehézség 28 esetben (2022-ben 24),
* családon belüli bántalmazás 15 esetben (2022-ben 23),
* elhanyagolás 13 esetben (2022-ben 19).

Az előző évhez képest bővült az elsődlegesen anyagi problémákkal az intézményhez forduló családok száma, akik rendszeresen élelmiszeradományba részesültek.

Az esetek döntő többségében **a problémák komplexen jelentek** meg az egyének, családok életében.

A családsegítők a problémához igazítva egyénre szabott komplex esetkezelést biztosítottak, melyhez segítségül hívták az ügyfél természetes és mesterséges támaszait.

A családsegítők problémához igazított szakmai tevékenységei:

* családlátogatás 6630 alkalommal (2022-ben 4640),
* tanácsadás 6229 alkalommal (2022-ben 5121),
* információnyújtás 5403 alkalommal (2022-ben 4215),
* segítő beszélgetés 4091 alkalommal (2022-ben 3096),
* ügyintézésben való segítségnyújtás 2163 alkalommal (2022-ben 2218),
* adományközvetítés 1514 alkalommal (2022-ben 554),
* tovább irányítás 783 alkalommal (2022-ben 1099),
* hátralékkezelési tanácsadás 388 alkalommal (2022-ben 787),
* környezettanulmány elkészítésében való közreműködés 199 alkalommal (2022-ben 173).

Lehetőség nyílt jogi, pszichológiai, mentális tanácsadás, egyéni, pár- és családterápiás szolgáltatásba való közvetítésre is.

Az előző évhez képest a szakmai tevékenységek alkalmainak száma jelentős növekedést mutatott.

A problémák komplex jellege miatt az azokra adott szakmai válaszok is szélesebb körben jelentek meg, valamint több ügyfél igényelt segítséget a szolgálattól, ennek következtében a forgalomszám is emelkedett.

A személyes kontaktus, illetve a családlátogatások lehetővé tették az ügyfelekkel a segítő beszélgetések megvalósulását, közvetlenebb kapcsolat kialakítását.

A család- és gyermekjóléti szolgálatok a család- és gyermekjóléti központ által készített **egyéni, valamint családi gondozási-nevelési terv** alapján **96 családdal** végeztek szakmai munkát a veszélyeztetettség megszüntetése érdekében.

A család- és gyermekjóléti központ esetmenedzsereivel együttműködve a családsegítők **247 fő** (108 felnőtt és 139 gyermek) részére nyújtottak az egyéni szükségleteikhez igazított **szakmai segítséget.**

A gondozott családok életében a leggyakrabban felmerülő problémák:

* a gyermeknevelési (21 család),
* anyagi-megélhetési, lakhatással összefüggő (11 család),
* családi-kapcsolati konfliktus (20 család),
* életviteli (18 család),
* gyermekintézménybe való beilleszkedési nehézség (3 család),
* magatartászavar, teljesítményzavar (21 család),
* lelki, mentális, pszichiátriai betegség (1 család),
* elhanyagolás (1 család), és
* foglalkoztatással kapcsolatos (0 család)

nehézségek voltak.

**Adósságkezelési szolgáltatás**

Az adósságkezelési szolgáltatás célja a lakossági közüzemi díjhátralékok csökkentése, az adósságproblémával küzdő háztartások problémáinak komplex, a szociális munka eszköztárával történő kezelése.

SZMJV Önkormányzata Közgyűlésének 8/2015. (II.27.) számú önkormányzati rendelete 2015. március 1-től a lakhatási kiadásokhoz kapcsolódó hátralékot felhalmozó személyek részére települési támogatás keretében nyújt segítséget.

Az adósságkezelési szolgáltatás időtartamát az előzetes, a határozattal rendelkező és az utólagos együttműködés időtartama együttesen képezi.

**2023. január 1. – 2023. december 31. között összesen 5 fő rendelkezett adósságkezelési támogatás megállapítására szóló határozattal** (2022. évben 16 fő).

Az adósságkezelési szolgáltatás jogosultsági feltételeinek a hátralékkal rendelkezők jelentős része jövedelmi helyzetük miatt nem tudott megfelelni, ezért évről évre tovább csökken az új igénybe vevők száma.

**Lakbérhátralékkal rendelkező ügyfelekkel történő segítő munka**

A 36/2010. (XII.01.) sz. önkormányzati rendelet 23. §-ának megfelelően történt a szakmai munkavégzés a három vagy annál több havi lakbérhátralékkal rendelkezőkkel a SZOVA Zrt. jelzése alapján.

A szakemberek az ügyfelekkel közösen áttekintették a család élethelyzetét, lehetőségeit, fizetési kapacitásait és az igénybe vehető pénzbeli és természetbeni támogatások körét.

A családsegítő az ügyféllel közösen cselekvési tervet készített a fennálló hátralék rendezésére vonatkozóan.

A **szakmai munkavégzés 2023-ban 106 főt érintett,** mely a 2022-es adathoz (128 fő) képest csökkenést mutatott.

A lakhatás biztosítása és megőrzése érdekében a szakemberek az észlelő- és jelzőrendszer tagjaival – különösen a közüzemi szolgáltatókkal és a SZOVA Zrt-vel – együttműködve végezték tevékenységüket.

**TÁVHŐ-díj hátralékkal rendelkező ügyfelekkel történő segítő munka**

A Pálos Károly Szociális Szolgáltató Központ és Gyermekjóléti Szolgálat és a Szombathelyi Távhőszolgáltató Kft. között létrejött együttműködési megállapodás a felek a Szombathely Megyei Jogú Város területén végzett távhőszolgáltatásról szóló 8/2013. (III.6.) önkormányzati rendelet módosításáról szóló Szombathely Megyei Jogú Város Önkormányzata Közgyűlésének 5/2022. (IV.6.) Kgy. sz. rendelete 7. § (11) bekezdése alapján módosításra került.

Amennyiben az önkormányzati tulajdonban álló ingatlant bérlő vagy használó lakossági felhasználó díjfizetési kötelezettségének nem tesz eleget és legalább 3 havi hátralékot halmoz fel, úgy a távhőszolgáltató e tényről köteles írásban értesíteni az intézményt. A lakossági felhasználó a hátralék rendezése érdekében köteles az intézménnyel együttműködni.

**A** **szakmai munkavégzés 2023-ban 141 főt érintett.**

**16 fő** **kötött részletfizetési szerződést az intézmény segítségével a Szombathelyi Távhőszolgáltató Kft-nél** a díj tartozások rendezése érdekében.

A családsegítők a szakmai munkavégzés során életvezetési és háztartásgazdálkodási tanácsadás mellett folyamatosan nyomon követték a lakhatási kiadások befizetéseit.

**Szociális szálláson élőkkel történő segítő munka**

A rendelet elfogadása óta 2023. december 31-ig eltelt időszakban a szociális szállások száma **182 db**, ebből az átminősítettek száma **104 db**, a felajánlottaké **78 db** volt. A megkötött együttműködési megállapodások száma: **153 db**, a szálláshasználati szerződések száma **150 db**.

Nem írta alá az együttműködési megállapodást: **28 fő**.

**A 2023. december 31-i állapot szerint**

* a szociális szállások száma: **32**,
* érvényben lévő szociális szálláshasználati szerződéssel rendelkező szociális szállások száma: **27**,

ebből az átminősítések száma **11**,

a felajánlásoké **16,**

* a háztartások száma **27**, ebből egyszemélyes **11**, család **17**.

A szociális szálláson élők esetében 2023. december 31-ig a következő kimenetek valósultak meg:

* kérte a bérleti jogviszony visszaállítását **59** fő,
* felmondás **6** fő,
* leadta a lakást **8** fő,
* szálláshasználati szerződés nem került meghosszabbításra **33** fő,
* Idősek Otthonába került **4** fő,
* elhunyt **8** fő,
* rendkívüli szociális krízishelyzetére tekintettel átmeneti szállás került kijelölésre **1** fő,
* a szálláshasználati szerződés hosszabbítására vonatkozó javaslat visszavonásra került **1** fő.

Szanálás miatt új lakás került kijelölésre **2** fő számára, akik így bérlőkké váltak.

Szanálás miatt **4** fő, a szállás minősége miatt **1** fő számára új szociális szállás került kijelölésre.

A szolgáltatás indulása óta 2023. december 31-ig a befizetett hátralékok összege az intézmény kimutatása szerint: **20.407.831 Ft**.

A családsegítők rendszeres kapcsolattartás során motiválták az ügyfeleket arra, hogy a lakhatással kapcsolatos kiadásaikat, meglévő hátralékaikat rendezzék. Szükség esetén segítséget nyújtottak a mindennapi életvitelhez.

**Krízises átmeneti lakáshasználókkal történő segítő munka**

A lakáshoz jutás, a lakbérek és a lakbértámogatás, az Önkormányzat által lakásvásárláshoz és építéshez nyújtott támogatások szabályai megállapításáról szóló 36/2010. (XII.01.) sz. önkormányzati rendelet 3. §-ában került meghatározásra a rendkívüli krízishelyzet alapján kijelölt átmeneti szállás intézményrendszere.

A helyi rendelet lehetővé tette azon ügyfelek számára, akik lakhatásukat önerőből más módon nem tudták megoldani, hogy kérelmet nyújtsanak be az illetékes iroda felé. Akiknél az adott lakásra történő kijelölés megtörtént, az önkormányzat a szociális szolgáltatóval való együttműködési kötelezettséget írta elő.

**2015. év eleje és 2023. december 31. között megkötött szálláshasználati szerződések száma: 485 db.**

A kijelölést követően nem fogadta el a lakást: 38 fő, ebből

* 3 fő albérletbe költözött,
* 18 fő a lakóközösség miatt nem kívánt a kijelölt átmeneti szállásba költözni,
* 1 fő szívességi lakáshasználóként maradhatott a lakásban tovább,
* 1 fő hozzátartozó betegsége miatt nem tudta elfoglalni a lakást,
* 1 fő számára két lakást is felajánlottak, egyiket betegség, másikat a lakóközösség miatt nem fogadta el,
* 1 fő számára a felajánlott lakás messzire esett a kérelmező családjának elérhetőségétől,
* 5 fő számára nem felelt meg a felajánlott lakás,
* 3 fő egészségi probléma miatt nem fogadta el a lakást,
* 4 főnek a lakhatási problémái megoldódtak más módon,
* 1 fő az albérletében maradt.

**2023. december 31-i állapot szerint a krízises átmeneti szállások száma: 174 db.**

Háztartások összesen**:** 174, ebből egyszemélyes 70, család 104.

A lakások komfortfokozat szerinti bontása:

* összkomfortos: 94,
* komfortos: 67,
* félkomfortos: 4,
* komfort nélküli: 9.

A krízises átmeneti szálláson élők esetében az indulás óta a **következő kimenetek valósultak meg:**

* bérlővé vált 205 fő,
* visszaadta a lakást a kezelőnek 45 fő,
* jogcím nélküli lakáshasználó 48 fő,
* kilakoltatásra került sor 3 fő,
* elhunyt 8 fő,
* albérletbe költözött 1 fő,
* idősek otthonába nyert felvételt 1 fő.

**A szakmai munkavégzés során a családsegítők az ügyfelekkel közösen cselekvési tervet dolgoztak ki** a lakhatási kiadások rendezése, valamint a felmerülő egyéb problémák kezelése érdekében.

**Kistérségi feladatellátás**

**A kistérségi feladatellátás keretében 22 településen vehették igénybe a család- és gyermekjóléti szolgáltatást a rászorulók.**

**A szolgáltatást igénybe vevő ügyfelek száma 92**, **ebből új 31 volt.**

Ők összesen **804 alkalommal** kerültek kapcsolatba az intézmény szakembereivel.

Az ellátott családok körében felmerülő fő problémák típusai:

* egészségügyi problémák (27 esetben),
* családi-kapcsolati konfliktusok (20 esetben),
* gyermeknevelési problémák (12 esetben),
* magatartászavar és teljesítményzavar (9 esetben),
* anyagi problémák (9 esetben),
* életviteli problémák (8 esetben).

A legjellemzőbb szakmai tevékenységek:

* családlátogatás (357 alkalommal),
* tanácsadás (317 alkalommal),
* segítő beszélgetés (110 alkalommal),
* információnyújtás (92 alkalommal),
* ügyintézéshez való segítségnyújtás (83 alkalommal),
* adományközvetítés (51 alkalommal).

A szakemberek 24 esetben környezettanulmányt, 24 esetben továbbirányítást, 8 esetben konfliktuskezelést végeztek.

Az észlelő- és jelzőrendszeri tagokkal rendszeres volt a kapcsolat, az érintett szakemberekkel **198 esetben esetkonzultációra, 4 esetben esetmegbeszélésre** került sor.

**2023-ban az egy fő családsegítőre jutó esetek száma átlagosan 45 egyén/család, melyből 14 egyszeri kapcsolatfelvételt jelentett, 31 esetben pedig gondozási folyamat zajlott.**

**Az észlelő- és jelzőrendszer működtetése**

Az észlelő- és jelzőrendszer működtetésének célja, hogy a problémák időben felismerhetőek legyenek és mihamarabb enyhítésre, megoldásra kerüljenek. A jelzőrendszer szervezése és működtetése alapvetően a család- és gyermekjóléti szolgálatok feladatkörébe tartozik, ezen belül a települési jelzőrendszeri felelős feladata.

A tevékenység működtetése a következő fórumokon keresztül történik:

* szakmaközi megbeszélések,
* esetkonzultációk, esetmegbeszélések, esetkonferenciák,
* éves szakmai tanácskozás.

Az észlelő- és jelzőrendszer tagjai számára szakmaközi megbeszélések szervezésére került sor, melyek célja a résztvevők feladatainak, jogkörének, szakmai lehetőségeinek, kompetenciájának tisztázása, illetve a jelzőrendszeri tagok együttműködésével kapcsolatos kérdések és a közös munka hatékonyabbá tételének átbeszélése volt.

**A 2023-as évben megtartott szakmaközi megbeszélések**

|  |  |  |
| --- | --- | --- |
| **Alkalom** | **Témák** | **Résztvevők száma** |
| 2023.04.21. | „Kiabáló jelek” - Mire kell figyelnie a szakembereknek, ha egy gyermeknek, fiatal felnőttnek radikális megnyilvánulásai vannak. | 23 fő |
| 2023.06.02. | A megváltozott munkaképességű személyek integrálása a munkaerőpiacra. | 12 fő |
| 2023.06.14. | A szülői érzelmi elakadások hatásai a gyermekekre és a későbbi felnőttkorra. | 30 fő |
| 2023.06.16. | Családon belüli bántalmazás. Eljárásrend, intézkedések, kompetenciahatárok, együttműködési lehetőségek. | 28 fő |
| 2023.10.06. | Ideiglenes hatályú elhelyezés. Eljárásrend, intézkedések, kompetenciahatárok, együttműködési lehetőségek. | 13 fő |
| 2023.12.08. | Szervezeti változások a szakellátásban, szakmai kihívások és nehézségek. | 22 fő |

**2023-ban a szakmaközi megbeszéléseken az alábbi észlelő- és jelzőrendszeri tagok vettek részt:**

* a Szombathelyi járásban dolgozó család- és gyermekjóléti központ esetmenedzserei,
* a Szombathelyen és a vármegyében dolgozó család- és gyermekjóléti szolgálat családsegítői,
* az óvodai és iskolai szociális segítő tevékenységet végzők,
* az intézmény gondozási csoportjainak munkatársai,
* gyermekvédelmi szakellátásban dolgozó szakemberek,
* szombathelyi általános iskolák,
* szombathelyi középiskolák,
* Terrorelhárítási Központ Felderítési Igazgatóság,
* Szombathelyi Rendőrkapitányság,
* VMKH Rehabilitációs Ellátási és Szakértői Osztály szociális szakértői,
* Vas Vármegyei Főügyészség,
* Vas Vármegyei Kormányhivatal Gyámügyi és Igazságügyi Főosztály,
* Vas Vármegyei Kormányhivatal Szombathelyi Járási Hivatal Gyámügyi Osztály,
* Vas Vármegyei Kormányhivatal Hatósági Főosztály Szociális és Gyámügyi Osztály,
* Szombathelyi Áldozatsegítő Központ,
* SZMJV Polgármesteri Hivatala Egészségügyi és Közszolgálati Osztály.

**A család- és gyermekjóléti szolgálatok a 2023. évben összesen 24 esetkonferenciát** tartottak az egyes esetek kapcsán felmerülő problémák megoldása érdekében, a család, az összes érintett szakember, valamint a család- és gyermekjóléti központ bevonásával. Az esetkonferenciák célja a közös problémadefiniálás, a vállalt feladatok tisztázása, a segítő folyamat együttes megtervezése volt.

A család- és gyermekjóléti szolgálat feladata, hogy a 15/1998. (IV. 30.) NM. rendelet 9. § (5) bekezdés alapján minden év február 28-ig **éves szakmai tanácskozást** szervezzen, amelyen – a jelzőrendszer tagjainak írásos tájékoztatása alapján – átfogóan **áttekinti és értékeli a veszélyeztetettséget észlelő- és jelzőrendszer előző éves működését** és szükség esetén javaslatot tesz a működés javítására.

Szombathelyen 2023. február 24-én került megrendezésre a 2022-es évre vonatkozó éves szakmai tanácskozás.

A jelzőrendszeri tagok által kitöltött kérdőívek segítséget nyújtottak az éves szakmai tanácskozás anyagának összeállításában és március 31-ig az éves intézkedési terv elkészítésében.

Az intézkedési terv tartalmazza:

a) a jelzőrendszeri tagok írásos beszámolójának tanulságait,

b) az előző évi intézkedési tervből megvalósult elemeket,

c) az éves célkitűzéseket,

d) a településre vonatkozó célok elérése és a jelzőrendszeri működés hatékonyságának javítása érdekében tervezett lépéseket.

A 2022-es évhez képest 40 százalékkal emelkedett a jelzések száma (2023-ban 1057, 2022-ben 756).

Jelentősen nőtt a közüzemi szolgáltatóktól, rendőrségtől, ügyészségtől, bíróságtól, önkormányzattól és a személyes gondoskodást nyújtó szociális szolgáltatóktól érkezett jelzések száma.

A rendőrség jellemzően a fiatalok deviáns magatartása, illetve a családon belüli bántalmazás miatt küldött jelzést a szolgálatnak.

A köznevelési intézmények legnagyobb arányban a gyerekek, fiatalok körében megnőtt magatartási problémákról és az igazolatlan hiányzásokról jeleztek.

A jelzések megtétele minden esetben írásban történt, melyekre a család- és gyermekjóléti szolgálat írásban visszajelzést adott. Szükség esetén személyes konzultáció történt a szakemberek között a probléma megoldása érdekében.

A beérkezett jelzések többnyire részletesen tartalmazták a probléma leírását, mely annak köszönhető, hogy a szolgálat több intézményi fórumon felhívta az észlelő- és jelzőrendszeri tagok figyelmét a jelzések megtételének szükségességére és a tartalmi, formai elemeire.

**Az észlelő és jelzőrendszeri tagok által küldött jelzések száma**

**A család- és gyermekjóléti központ és a család- és gyermekjóléti szolgálat által közösen biztosított feladat**

**Szabad-tér Ifjúsági Klub**

A Szabad-tér Ifjúsági Klub az intézmény V. számú Szakmai Egység Család- és Gyermekjóléti Szolgálatának épületében fogadja a környéken élő 10-19 éves fiatalokat.

A közösségi tér 2023. november 13-ig heti 2 alkalommal, kedden és csütörtökön 2-2 órában várta az általános- és középiskolás diákokat. A Jászai Ifjúsági Klub megnyitását követően heti 1 alkalommal, csütörtökön 2 órában tartottak foglalkozást a klubvezetők.

A klub szolgáltatási palettáját szervezett programok színesítették, melyek lehetőséget biztosítottak a klubtagok számára a kötetlen találkozásra, beszélgetésre, közösségépítésre.

A 2023-as évben az **utcai szociális munkások összesen 28 fiatallal, 93 alkalommal (2022-ben 39 fiatallal, 67 alkalommal, éves forgalom 382 fő) kerültek kapcsolatba** a Szabad-tér Ifjúsági Klubban végzett tevékenységük során.

**A klub éves forgalma 339 fő volt** az alábbiak szerint:

* 2023. január: 40 fő
* 2023. február: 41 fő
* 2023. március: 45 fő
* 2023. április: 21 fő
* 2023. május: 29 fő
* 2023. június: 45 fő
* 2023. július: 23 fő
* 2023. augusztus: 33 fő
* 2023. szeptember: 24 fő
* 2023. október: 23 fő
* 2023. november: 3 fő
* 2023. december: 12 fő

A Szabad-tér Ifjúsági Klub Szombathely Megyei Jogú Város Kábítószerügyi Egyeztető Fóruma rendelkezésére álló pénzügyi keretből 155.650,- Ft támogatást kapott olyan szabadidős programok szervezésére, melyek a közösségépítésen és a kikapcsolódáson túl alternatívát nyújtanak a szabadidő hasznos eltöltésére.

**Jászai Ifjúsági Klub**

A Jászai Ifjúsági Klub az intézmény VI. számú Szakmai Egységének épületében várja a környéken élő 10-14 éves fiatalokat.

Az ifjúsági klub 2023. november 13-án nyitott meg. Célja, hogy a KISZ lakótelepen élő fiatalok és a Szombathelyi Dési Huber István Általános Iskola felső tagozatos tanulói számára tartalmas, közösségépítő programokkal alternatívát nyújtson a szabadidő hasznos eltöltésére.

Ennek érdekében kapcsolatfelvétel történt az iskola 5-6. évfolyamának osztályfőnökeivel, és osztályfőnöki óra keretében közel 40 diáknak került bemutatásra az induló Jászai Ifjúsági Klub tevékenysége, szolgáltatási palettája.

Kérdőív formájában igényfelmérés történt ezekben az osztályokban, hogy a klub minél inkább a célcsoport érdeklődési körének megfelelő szabadidős lehetőségeket tudjon felkínálni.

A diákok és a pedagógusok részéről érdeklődés és nyitottság mutatkozott. A tanulók elmondták, hogy sportrendezvényeken (foci, kosárlabda, kézilabda, röplabda), kirándulásokon, kulturális programokon szívesen vennének részt. A klub szolgáltatási palettáját, valamint a 2024. év programjait a klubvezetők igyekeztek a megfogalmazott igények mentén kialakítani.

Az induló klub logójának megtervezésére az intézmény pályázatot hirdetett, melyre öt pályamű érkezett. A pályázók díjazásban részesültek a klub hivatalos megnyitó rendezvényén, melyre 2023. december 1-jén került sor.

A Jászai Ifjúsági Klub 2023. november 13-tól hétfői napokon várja az érdeklődő fiatalokat.

A foglalkozások célja, hogy a gyermekek hasznosan töltsék szabadidejüket, valamint megismerjenek szabadidő-eltöltési alternatívákat.

2023-ban 8 foglalkozás alkalmával összesen 22 fiatal vette igénybe a klub szolgáltatásait, összesen 60 alkalommal:

* 2023. november: 25 alkalom
* 2023. december: 35 alkalom.

**Élelmiszerbank**

A Magyar Élelmiszerbank Egyesület olyan non-profit szervezet, melynek célja, hogy az információgyűjtés és publicitás eszközeivel kapcsolatot teremtsen az országban felhalmozódó élelmiszerfeleslegek és az arra rászorulók között, ezzel elősegítse a szegénység és az éhezés csökkenését. Az Élelmiszerbank közvetlenül nem oszt élelmiszert, hanem kizárólag a szegénység elleni küzdelemben részt vevő szervezeteken keresztül juttatja el azt a rászorulókhoz.

Az Élelmiszerbank természetbeni adományokat gyűjt, valamint felkutatja a kereskedelmi forgalomba valamiért nem hozható, de még tökéletesen fogyasztható állapotban lévő alap- és feldolgozott élelmiszereket, majd gondoskodik az így összegyűjtött élelmiszerkészletek szállításáról, biztonságos tárolásáról és szétosztásáról.

Az Élelmiszerbankon keresztül a szombathelyi METRO Áruház és a szombathelyi Szent Márton utcai Aldi Magyarország Élelmiszer Bt. biztosított az intézmény részére adományt. Általában vagy az elszállítás napján vagy esetenként (például hosszú hétvégéken) 1-2 nap múlva lejáró élelmiszer termékeket adott. Az összes adományozott terméket ki kellett osztani a szavatossági idő lejárta előtt.

**Adományok közvetítése**

Az év során több szervezet és magánszemély gyűjtött és juttatott el adományt az intézmény részére, melyek a rászoruló egyének, családok számára kerültek kiosztásra.

* **Magánszemélyek** tartós élelmiszerekkel, játékokkal, ruhaadománnyal, valamint pénzadománnyal ajándékoztak meg családokat.

Adományban részesülők száma: 15 család, 45 fő (23 felnőtt és 22 gyerek).

* Egy magánszemély **„Hívj meg egy családot karácsonyi vacsorára”** akció keretében karácsonyi tálakat rendelt rászoruló családok számára egy szombathelyi étteremből. 2023. december 23-án 14 család összesen 20 db karácsonyi tálat vehetett át.
* Egy **szombathelyi házaspár** az előző évekhez hasonlóan a tavalyi évben is élelmiszer-, illatszer- és játékutalvánnyal, valamint élelmiszercsomaggal ajándékozott meg rászoruló családokat.

Adományban részesülők száma: 30 család, 129 fő (51 felnőtt és 78 gyerek).

* 2023. december hónapban a **Westside Dance Center** adománygyűjtést szervezett a tagjai között. Az összegyűjtött ruhákat eljuttatták az intézmény részére, melyek kiosztásra kerültek rászoruló családok részére.

Adományban részesülők száma: 3 család, 7 fő (4 felnőtt, 3 gyerek).

* 2023. november és december hónapokban a **Parti Kertészet** adománygyűjtést szervezett. Az összegyűjtött játékokat, könyveket, tisztálkodási szereket és tartós élelmiszereket eljuttatták az intézmény részére, melyek kiosztásra kerültek az ellátásban lévő családok számára.

Adományban részesülők száma: 25 család, 101 fő (47 felnőtt és 54 gyerek).

* A **Fogyatékkal Élőket és Hajléktalanokat Ellátó Közhasznú Nonprofit Kft.** az intézmény részére 3948 kg brikettet biztosított, melyből rászoruló családok számára 33 alkalommal 2863 kg brikett került kiosztásra.
* A Szombathelyi **Maci Pékség** 2023. április 03-tól kezdődően hétfőtől-péntekig minden reggel péksütemény adománnyal segíti az intézménnyel kapcsolatban álló, rászoruló ügyfeleket. 2023-ban összesen 191 alkalommal került sor adomány átvételére.
* A **Szent Márton Köpenye Alapítvány** 2023. augusztus hónapban 3 család iskolakezdését könnyítette meg tanszeradománnyal. Az Alapítvány 2023. decemberében 5 rászoruló család számára tartós élelmiszercsomagokkal varázsolta szebbé a karácsonyi ünnepeket.
* **Szuhai Viktor** SZMJV Önkormányzatának tanácsnoka közreműködésével 18 db felújított roller, futóbicikli, gyermekkerékpár adományozására nyílt lehetőség rászoruló családok számára.
* A **Magyar Vöröskereszt Vas Vármegyei Szervezetének** LIDL Élelmiszermentés programja keretén belül az intézmény péntekenként péksütemény, zöldség és gyümölcs adományban részesült, mely az idősek nappali ellátását igénybe vevők körében került kiosztásra. A 2023-as évben összesen 52 alkalommal került sor az élelmiszer átvételére, alkalmanként 25 fő részesült adományban.

**Lakossági LED-csere program**

A CYEB Energiamegoldások Kft. LED-csere programot hirdetett a lakosság számára, amelynek keretében a program résztvevői meghatározott feltételek mellett **ingyen juthatnak LED-ekhez és cserélhetik le a háztartásaikban található régi izzókat** új, korszerű LED fényforrásokra.

A támogatás igénybevételéhez a lakosoknak 2022. december 1. - 2023. január 15., majd 2023. november 1. - 2023. december 15. között volt lehetőségük regisztrálni a ”[ledcsere.hu](http://www.ledcsere.hu/)” oldalon, melyhez a **város regisztrációs pontok kijelölésével** nyújtott segítséget.

Az **intézmény 9 telephelyén** kerültek kijelölésre regisztrációs pontok, ahol a személyi és tárgyi feltételek biztosítása mellett a **munkatársak segítséget nyújtottak** az érdeklődők számára **információnyújtással és konkrét ügyintézéssel**.

**A 2023-as évben 299 fő kérte az intézmény segítségét a programba való regisztrációhoz.**

**Gondosóra program**

Szombathely MJV önkormányzata kiemelt figyelmet fordít az idős személyek szociális biztonságának elősegítésére, a szociális ellátórendszer igényeihez igazodó folyamatos fejlesztésre, a szociális védőháló kiterjesztésére.

Szombathely MJV polgármestere kérte az intézmény közreműködését, hogy az idősek klubjaiban dolgozó munkavállalók nyújtsanak segítséget a Gondosóra programra történő jelentkezéshez, a <https://gondosora.hu/> oldalon történő regisztrációhoz.

Az **intézmény 5 telephelyén** kerültek kijelölésre regisztrációs pontok, ahol a személyi és tárgyi feltételek biztosítása mellett a **munkatársak segítséget nyújtottak** az érdeklődők számára **információnyújtással és konkrét ügyintézéssel**.

**A 2023-as évben 157 fő kérte az intézmény segítségét a programba való regisztrációhoz.**

**Szent Márton Esélyegyenlőségi Támogatás Program**

Szombathely MJV Önkormányzata Közgyűlésének 1/2018. (II.21.) önkormányzati rendelete döntött a Szent Márton Esélyegyenlőségi Támogatási Program működtetéséről.

Szombathely MJV Önkormányzata a Program rendszerén keresztül **támogatást nyújt a tehetséges, szociálisan hátrányos helyzetben lévő, általános iskola 5. és 6. évfolyamos tanulói részére**.

A Támogatási Programban résztvevő **8 gyermek mellé a 2023-as évben további 1 fő csatlakozott.**

A kiválasztott gyermekek **kiemelkedő tehetségek**, zene/hegedű, rajz-vizuális kultúra, sport (atlétika, labdarúgás), társastánc terén nyújtottak kimagaslót.

A Támogatási Programba újonnan bekerülő gyermek a kiemelkedő labdarúgó tehetsége révén került kiválasztásra.

**A Programban részt vevő gyermekek/fiatalok közül**

* 1 fő a Paragvári Utcai Általános Iskola,
* 1 fő a Szombathelyi Bercsényi Miklós Általános Iskola,
* 2 fő a Szombathelyi Derkovits Gyula Általános Iskola,
* 1 fő a Nyitra Utcai Általános Iskola,
* 1 fő a Szombathelyi Reguly Antal Nyelvoktató Nemzetiségi Általános Iskola,
* 2 fő a VVSZC Kereskedelmi és Vendéglátó Technikum és Kollégium,
* 1 fő pedig a Szombathelyi Művészeti Szakgimnázium tanulója.

A gyermekek képzési szükségleteinek kielégítése érdekében fontos szempont, hogy lehetőséget kapjanak **olyan szemlélet és olyan gyakorlati tudás elsajátítására**, melyek segítségével **képességeik fejlődnek**. Tehetségük folyamatos fejlesztése a hátrányos helyzetű fiatalok számára **mással nem pótolható kitörési, érvényesülési esélyt jelenthet**.

A **mentorok** a gyermekek számára **motivációt erősítő impulzusok alkalmazását biztosították,** önismeretükre, tanuláshoz való viszonyukra, viselkedési kultúrájukra, érzelmeikre, kommunikációjukra, életpálya-elképzelésükre építő jellegű tanácsokat adtak, valamint erősítették a gyermekekben a társadalmi felelősségvállalás fontosságát.

Szombathely Megyei Jogú Város Önkormányzata a Támogatási Program keretén belül **tanévenként 500.000 Ft/fő támogatást nyújt, melynek felhasználása az egyéni fejlesztési tervben foglaltakkal összhangban, a mentorok döntése alapján történt**.

A folyamatos közös munkának köszönhetően a gyermekek önbizalma fejlődött, bizalmi kapcsolatot építettek ki a mentorukkal.

**3. 5. Pszichiátriai és szenvedélybetegek közösségi ellátása**

A közösségi ellátások célja a pszichiátriai vagy a szenvedélybetegek lakókörnyezetben történő gondozása, továbbá gyógyulásuk és rehabilitációjuk elősegítése.

A pszichiátriai és szenvedélybeteg közösségi gondozás 2016 évtől normatív finanszírozás keretében látja el szakmai feladatát, mely a korábbi pályázati rendszerhez képest sokkal kiszámíthatóbb és biztonságosabb feltételeket jelent.

Szombathely Város közigazgatási területén ellátási szerződés alapján, illetve a szombathelyi kistérséget alkotó egyes településekkel kötött feladatátvállalási megállapodás alapján apszichiátriai betegek közösségi ellátását a Szombathelyi Egyházmegyei Karitászáltal működtetettSzombathelyi Egyházmegyei Karitász **Szikla Közösségi *Pszichiátriai Gondozó*** végzi.

A közösségi pszichiátriai ellátás célja, hogy a gondozott pszichiátriai betegek integrált és teljes jogú tagjai maradjanak a társadalomnak, illetve reintegrálódjanak a közösségbe. Ennek érdekében a gondozás és a pszichoszociális rehabilitáció minden formáját a pszichiátriai beteg otthonában, illetve lakókörnyezetében biztosítja. Segítséget nyújt a pszichiátriai betegek számára egészségi és pszichés állapotuk javításában; meglévő képességeik és készségeik megtartásában, illetve fejlesztésében; a mindennapi életükben adódó konfliktusok feloldásában és problémáik megoldásában; a szociális és mentális gondozásukban, és az egészségügyi ellátáshoz való hozzájutásukban. A szolgáltatás olyan hosszú távú, egyéni szükségletekre alapozott gondozást kínál, amely nagymértékben épít az ellátottak aktív és felelős részvételére, valamint a természetes közösségi erőforrásokra, őket is oktatva és támogatva.

Az ellátottak köre:

* elsősorban a saját otthonukban élő, nem veszélyeztető állapotú pszichiátriai betegek Szombathelyen, akiknek a betegsége ambuláns szakellátás mellett egyensúlyban tartható, és akik életvitelükben, valamint szociális helyzetük javításában igényelnek segítséget;
* a tüneteket mutató, de eddig pszichiátriai kezelés alatt nem álló, illetve a pszichés zavar kialakulása szempontjából veszélyeztetett személyek;
* a szociális intézményben élő, vagy hosszabb kórházi kezelés alatt álló pszichiátriai betegek, akik lakóhelyükön stabil hátteret és kontrollt igényelnek.

Szolgáltatásai: megkeresés, tanácsadás, esetkezelés, gondozás (mentális gondozás), készségfejlesztés. Az ellátottak számára csoportfoglalkozásokat biztosítanak (rongyszőnyegkészítő csoportfoglalkozás, szabadidős csoport, kreatív csoportfoglalkozások, Biblia csoport, életmód csoport, „Fitt lesz klub”, Film klub, „Figyelj rám” csoport, életmód csoport), segítve a társadalmi integrációt.

A gondozás során a szolgálat munkatársai otthonukban személyesen keresik fel az ellátottakat, lehetőség szerint telefonon is tartják a kapcsolatot, szükség esetén az intézményben is fogadja az ellátottakat, azok hozzátartozóikat. A szolgálat az ellátottak számára személyesen, telefonon és levélben is elérhető.

A közösségi pszichiátriai gondozó szolgáltatásainak igénybevétele önkéntes és minden esetben ingyenes.

Az intézmény a törvényben meghatározottaknak megfelelően biztosította működését. A 1/2000 SzCSM rendelet szerint a közösségi ellátás

1. Megkeresés
2. Tanácsadás

3. Esetkezelés

4. Gondozás

5. Készségfejlesztés szolgáltatási elemeket biztosít.

A Szolgálat feladat ellátási szerződésben vállalta Szombathely és Kistérségében a szenvedélybetegek közösségi gondozását, ennek alapján a szerződésben lévő településeken olyan segítő munkát végzünk, mely nagyban épít mind a kliensekkel, hozzátartozóikkal és háziorvosokkal, illetve a települések jegyzőivel való együttműködésre is és a folyamatos kapcsolattartásra egyaránt. Ők fontos jelzőrendszerként működnek a Szolgálat számára.

**Egyéni terápiás kapcsolat:**

Az egyéni terápiás kapcsolat első lépése a Szolgálat és a kliens közötti együttműködési megállapodás elfogadása, egy feltétlen bizalmon és őszinteségen alapuló kapcsolat kialakulásában. A bizalom kialakításához a teljes feltétel nélküli elfogadás képessége szükséges a segítő oldaláról, hiszen a szenvedélybetegségben küszködő emberek többsége másokkal szégyelli a problémáit megosztani. Intézményünkről elmondható, hogy számos esetben a hozzátartozókon keresztül érjük el a klienseket. Gyakran az orvosi rendelőkben, hirdetőtáblákon elhelyezett plakátokon feltüntetett információk alapján keresik fel szolgálatunkat, ezen kívül jól működő internetes oldalunkon is kapcsolatot tarthatnak velünk klienseink.

A közösségi gondozók és a koordinátor is rendszeresen segítő beszélgetéseket folytat a kliensekkel. Ezeken a beszélgetéseken feltárják a kliens élethelyzetében fellelhető problémák eredetét, a pszichiáter szakorvossal együtt aktuális pszichés állapotát, családi körülményeit és minden olyan külső tényezőt, ami a szenvedélybetegséget előidézhette, illetve eredményezhette.

Gondozási tervben a gondozó és az érintett közösen meghatározzák a rövid és hosszú távú célokat, melyben a kliens fejlődése érdekében önmagával szembeni elvárásai a meghatározóak. Aktuális probléma esetén a segítő szakemberek krízisintervenciót alkalmaznak. Ezen kívül lehetőségük van betegeinknek a pszichiáterrel is felvenni a kapcsolatot.

A hosszú távú együttműködés eredményessége mérhető az egyén szermentességének idejében, valamint a körülötte megváltozott körülményekhez, illetve környezeti változásokhoz való alkalmazkodásban is.

Egyéni terápiás kapcsolat 2023. január 1 - december 31-ig 51 fővel valósult meg. Heti - kétheti rendszerséggel (illetve az egyén aktuális állapotától függően, akár több alkalommal).

**Csoportokkal végzett szociális munka:**

A Szolgálatunknál folyó szakmai munka egyik alappillére a csoportokkal végzett szociális munka. A szenvedélybetegek jellemzője a kötöttségek kikerülése. A csoportok hatékonysága igen sikeresnek mondható és folyamatos. A csoportok heti rendszerességgel kerültek megtartásra. Az egyéni segítő beszélgetések, valamint a csoportfoglalkozások egyaránt intézményünkben zajlanak. Csoportfoglalkozásaink igény szerint teret adnak a készségfejlesztésnek, kikapcsolódásnak, élményszerzésnek és nem utolsó sorban a személyiségfejlődésnek is. A foglalkozásokon való részvételnek sem feltétele a felekezeti hovatartozás.

**Csoportfoglalkozások:**

* ***Kreatív és szabadidős csoportok***

A szabadidős és kreatív csoportfoglalkozások az év folyamán folyamatosan zajlottak. Kiemelt időszak a karácsony előtti időszak, ahol mennyiségi és minőségi kézi munkák által készített díszeket gyártottak a kliensek. Az év további részében a szabadidős csoportunkon klienseink kiélhetik a bennük szunnyadó kreativitásukat, miközben könnyen elkészíthető termékeket állítanak elő. Ezek a tárgyak Húsvétkor, Szent György és Szent Márton napi vásárokon, valamint a szombathelyi plébániákon különböző ünnepek alkalmával, Szent Erzsébet napon kerülnek értékesítésre. Mindez nagy motiváló erőként hat, hiszen megtapasztalhatják és átélhetik, hogy az általuk készített termékeket megvásárolják az emberek, és azzal díszítik otthonaikat. A csoportfoglalkozásnak a kreatív foglalkozás mellett közösségépítő jellege is van. Évközben jó idő alkalmával reggeli frissítő tornákat tartottak munkatársaink, nyáron pedig Vasváron és Csehimindszenten jártunk egy egész napos buszos kiránduláson, ahol Mindszenthy bíboros úr szülőházát és egyben múzeumát tekintettük meg, Vasváron pedig a híres Domonkos templomot és a Szentkutat néztük meg.

* ***Érintett csoport***

A csoportot azon szenvedélybetegek részére tartjuk, akik még szerhasználók, vagy már elindultak a gyógyuláshoz vezető úton. Elő és utógondozás szempontjából kiváló a gyógyulás útjára lépő klienseknek. 2011 szeptemberében került sor az első csoportfoglalkozásra. Azóta folyamatos az érdeklődés a csoportban való részvételt illetően. Nyílt csoportként működik, nem állandó létszámú, bármilyen korosztályú és nemű ember csatlakozhat, minden alkalommal van lehetőség a bekapcsolódásra. Fontos a titoktartás, a csoporttagok hasonló vagy azonos problémákkal küzdenek, ez összekovácsolja a klienseket. Minden foglalkozáson hétről-hétre új témakör kerül feldolgozásra játékos, fejlesztő és önismereti feladatokkal kiegészítve. Ezek a témák az élet több területére vonatkozó eligazodást segítik, melynek révén újra tudnak integrálódni a társadalomba, illetve lehetőségük nyílik a probléma megoldó és más készségek fejlesztésére. A témafeldolgozás kapcsán csoportos és egyéni feladatokat egyaránt kapnak a csoporttagok a kitűzött célok elérése érdekében, melyet aztán közösen dolgoznak fel a szakmai irányítást végző két csoportvezetővel. Az aktív részvételre különösen nagy igény mutatkozik azon klienseink körében is, akik már több éve absztinensek, mivel ők is szükségét érzik a folyamatos megerősítésnek, de nagy létszámban csatlakoznak időről időre új kliensek is.

* ***Biblia csoport***

Szintén heti rendszerességgel Nagy Gábor Sándor atya iránymutatásával Biblia csoportot tartunk. Csoportfoglalkozásainkon a részvétel önkéntes. A közös imádkozás és éneklések után klienseinknek lehetősége van arra, hogy lelki támogatást kérjenek. Különböző egyházi ünnepekhez kapcsolódóan hallhatunk bibliai történeteket, teológiai magyarázatokat. A biblia csoportfoglalkozást kiegészítjük különböző szabadidős programokkal is, így egy egész délutános kikapcsolódást, lelki feltöltődést tudunk klienseink részére biztosítani. A foglalkozás bibliaolvasással, beszélgetésekkel, közös áhítatok tartásával, olykor audiovizuális eszközök segítségével valósul meg. Idén az atya is csatlakozott a nyáron megtartott kirándulásunkhoz, ahol minden évben átveszi az idegenvezető szerepét. Idén is egy csodás történelmi előadást hallhattunk tőle.

Farsanggal kezdődött az év, majd következett a készülődés a böjti időszakra, majd a húsvétra, később az adventre. Végül meghitt kis csoportban kevés létszámmal karácsonyi kis karácsonyi ünnepséggel búcsúztattuk ezt az évet. A programoknak régi és új klienseink egyaránt aktív résztvevői voltak.

* ***Életmód csoport***

A szolgálat pszichiáter szakorvosa irányítja a csoportfoglalkozást, mely során a pszichés és mentális problémák kerülnek orvoslásra. Szakorvosunk életviteli tanácsadást folytat rendszeresen. Ezzel a lehetőséggel is újabb alkalom nyílik arra, hogy klienseink életvezetési problémáikat meg tudják oldani.

* ***Csoportfoglalkozás Bogáton***

2013-óta előzetes igények alapján havi rendszerességgel indult csoportfoglalkozás Bogáton, a Fővárosi Önkormányzat Idősek Otthonában. A korábbi felkérésnek megfelelően először kétheti majd havi rendszerességgel jelentünk meg az otthonban. Az otthon szakemberei és lakói általi igényeket követve csoportos foglalkozásokat tartottunk.

* ***Ernuszt Kelemen Gyermekvédelmi Intézmény (Kőszeg)***

A gyermekotthoni intézményben minden hónap második csütörtök délutánján egy órás időtartamban nyílik alkalmunk a 14-18 év közötti fiatalokkal való együttműködésre, közös gondolkodásra. Cél a prevenciós tevékenység erősítése, illetve a már kialakult probléma kezelése. Változatos témák keretében elsődleges feladatunk a bizalom megalapozása a fiatalok irányába. Filmvetítéssel, játékos feladatokkal és kötetlen beszélgetésekkel nyitunk az otthon lakói felé.

* ***Dr. Nagy László EGYMI (Gencsapáti)***

Hasonló feladatot látunk el az együttműködési megállapodás értelmében, ebben a gyermekotthonban is minden hónap harmadik csütörtökjén, hasonló időkeretek között. csoportfoglalkozásokat biztosítunk igény szerint.

* ***Vas Megyei Területi Gyermekvédelmi Szakszolgálat és Gyermekotthon (Szombathely)***

A szombathelyi intézményben minden hónap első csütörtökjén van lehetőségünk csoport foglakozást tartani. A problémakör szintén jellemzi az itt élő korosztályt is. Különösen a drogfogyasztás, ami kiemelt nehézséget jelent a fiatalok nevelési hátterében. Kiszolgáltatottságuknak gyakran ők maguk is hangot adnak. Az önbecsülés fejlesztése, a helyes életvitel, normák kialakítása a gyerekeknél közös megfogalmazásra került a ház munkatársaival, nevelői közösségével.

**Együttműködés más intézményekkel:**

**Szikla Pszichiátriai Közösségi Gondozó:** Az intézmények közötti megállapodás szerint, ha szolgálatunkhoz érkező kliens problémájának megoldása intézményi kompetenciánkat meghaladja, akkor közvetlen kapcsolatfelvétel útján a társintézménybe irányítjuk. A hozzánk forduló érdeklődők számára biztosítjuk a megfelelő tájékoztatást is a társintézményről. Gyakran összemosódik a pszichiátriai betegség a szenvedélybetegséggel, és nehéz meghatározni, hogy melyik alakult ki először. A kompetenciahatárokat ismerve, szakorvosunk segítségével iránymutatást adunk a klienseknek és ezek alapján tovább irányítjuk őt.

**Pálos Károly Szociális Szolgáltató Központ és Gyermekjóléti Szolgálat**: Szombathely és kistérségében látják el a családsegítés és gyermekjóléti, gyermekvédelmi feladatokat. Közös munkánk során több alkalommal kaptunk jelzést a Szolgálattól, hogy vegyük fel a kapcsolatot mind az érintettel, mind a családjaikkal ott, ahol a Szolgáltató Központ munkatársai szenvedélybeteg problémával találkoztak. Kérésükre munkatársaink felkeresték a családot, mely révén elkezdődött a segítő, együttműködő kapcsolat.

**Intaháza – Mesteri (Pszichiátriai Rehabilitációs Osztály):** Az intézménnyel kötött megállapodás nagyon hatékony, hiszen a gyógykezelésre szoruló betegeinket lehetőség szerint fogadja az intézmény. Lehetőséget biztosítunk betegeinknek, hogy a kórházi kezelést követően is újra fel tudják venni a szolgálattal a kapcsolatot.

**Kábítószerügyi Egyeztető Fórum:** A megállapodás során a következők kerültek meghatározásra: a Szolgálat vállalja, hogy segítséget nyújt a hozzáforduló szenvedélybetegek számára, ezen belül is a deviáns életvitelű, drog problémákkal küzdő fiataloknak, valamint vállalja a fiatalok körében végzett prevenciós előadások megtartását is. Mindehhez szóróanyagot is biztosít.

**Humán Talentum Bt.:** A Humán Talentum Bt. és a Szolgálat kölcsönösen vállalja, hogy a vele kapcsolatba került szenvedélybeteg, illetve deviáns életvitelű fiatalt, az igényeire és szükségleteire figyelemmel egymáshoz irányítja az elterelést elvégzi.

**Kékkereszt Egyesület:** A Kékkereszt Egyesület minden hétfőn tart csoportfoglalkozást, melyen a szolgálat munkatársai is lehetőség szerint részt vesznek. Az Egyesület tevékenysége egyházi vetületű, mely ilyen formában kapcsolódik intézményünk szelleméhez. A csoporton résztvevő személyek részben absztinensek, de vannak olyanok is, akik még szerhasználók. A Kékkereszt Egyesülettel való kapcsolatunk során próbáljuk feltárni a potenciális rászorulókat és mind szélesebb körben tájékoztatni a résztvevőket a közösségi ellátás széleskörű szolgáltatásairól.

**Vas Megyei Kormányhivatal Munkaügyi Központja:** A Munkaügyi Kirendeltség azon túl, hogy tájékoztatást nyújt az általa biztosított szolgáltatásokról, készséges segítséggel támogatja klienseinket ügyeik intézésében. Gyakran kerül sor arra, hogy klienseink gondozóik kíséretében keresik fel a Központ ügyfélszolgálatát.

**Városi Gyámhivatal:** rendszeres és jó kapcsolatot ápolunk a Városi Gyámhivatal hivatásos gondnokaival a közös ügymenetek kapcsán. Esetmegbeszéléseket gyakran folytatunk közösen.

A 2023-as évben lehetőségünk volt tovább folytatni együttműködési megállapodásainkat, köztük a Vas Megyei AA és NA Klubok Tagjainak Egyesületével, Kékkereszt Egyesülettel, illetve az újonnan megalakult AA hozzátartozói klubjával is.

Továbbá terepgyakorlat biztosítása felsőoktatásban részesülő BSC és MSC hallgatók részére.

**A terápiás kapcsolatok alakulása:**

A Rév Szolgálat elmúlt éves tapasztalata alapján általánosságban elmondható, hogy a legtöbb kliens alkoholprobléma miatt kereste fel intézményünket. 2023.januárban ez a szám 36 fő volt, 8 fő hozzátartozóval, és 4 fő gyógyszerfüggővel, 2 fő drogfüggővel tartottuk rendszeresen a kapcsolatot. A nemek aránya a korábbi évekhez képest: férfi 30 fő, nő 19 fő kereste fel a Szolgálatot 2023-ban.

**Staisztikai adatok:**

2023. január 1 – december 31. között 51 fő vette igénybe szolgáltatásunkat (együttműködési megállapodással rendelkeztek), ebből az év során 2 fő új felvétel és 3 fő lezárás történt.

***I.diagram*** :Életkort tekintve az elmúlt évben meghatározó volt a 40 és 59 év közöttiek aránya, 2023-ban, ez a szám nem változott továbbra is a 40-59 év közöttiek a meghatározó. Megfigyelhető, hogy nemet illetően bár a férfiak voltak többségben,a nők aránya is jelentősen nőtt.

**Életkor szerinti megoszlás 2023. *II. diagram:*** Munkaügyi státuszt tekintve az elmúlt évben a rendszeresen foglalkoztatottak voltak legtöbben. Őket követik a gazdaságilag inaktívak, a munkanélküliek száma csökkent.

**Munkaügyi státusz szerinti megoszlás 2023.**

***III. táblázat:*** A függőségek típusát tekintve továbbra is az alkoholfogyasztás miatt segítséget kérők száma a legmagasabb (24 férfi és 10 nő). Hozzátartozók száma (8 fő), drogfüggő (2fő) illetve (5 fő) gyógyszerfüggő, kért közösségi ellátást.

**Probléma szerinti megoszlás 2023.**

|  |  |  |
| --- | --- | --- |
| **Probléma** | **Férfi** | **Nő** |
| **Alkohol** | **24** | **10** |
| **Drogfüggő** | **2** | **0** |
| **Gyógyszerfüggő** | **1** | **4** |
| **Hozzátartozó** | **3** | **5** |

**RÉV Szenvedélybeteg Alacsonyküszöbű ellátás célja, feladata:**

Az alacsonyküszöbű pszicho-szociális ellátás keretében, cél:

* a szenvedélybetegek és közvetlen környezetük minél szélesebb körének elérése és fogadása,
* a szerhasználatnak, valamint járulékos ártalmainak csökkentése,
* a változáshoz vezető úton való elindítás, annak segítése és az életvitelbeli problémák kezelése.

A szolgáltatás igénybevétele **ingyenes**, a **szerhasználat nem kizáró ok**, a jelentkezés a szolgálathoz **önkéntesen** történik, az **anonim** módon történő szolgáltatás igénybevétel, biztosított klienseink számára. Célcsoportja az addiktológiai problémával küzdő személyek és hozzátartozóik, illetve a deviáns életvitelű fiatalok közül kerül ki.

Intézményünk szolgáltatásaival kiemelt szerepet játszik a nehezen elérhető, rejtőzködő életmódot folytató célcsoport elérésében, hiszen, legnagyobb arányuk nem jelenik meg sem a szociális, sem az egészségügyi ellátórendszerben.

A segítő folyamat során lehetőség szerint feltárásra kerülnek a belső és külső erőforrások, célunk, a szenvedélybetegséggel kapcsolatos ismeretek átadása, az önértékelés erősítése, az életvitel, a magatartás, a kapcsolatrendszer változtatása az elérni kívánt eredmény érdekében. Ezen kívül biztosítjuk számukra az egészségügyi és szociális ellátásokhoz való egyenlő hozzáférés lehetőségét. Tanácsadás a szermentes élet eléréséhez illetve ártalomcsökkentés eléréséhez. Hosszabb terápiákra való továbbküldés megszervezése.

Nyújtott szolgáltatások:

1. Pszicho-szociális intervenciók
2. Információs, valamint felvilágosító szolgáltatások
3. Telefonos, információs vonal fenntartása
4. Megkereső munka
5. Drop In klub

***Prevenció:***

A 2023. év során számos előadást tartottunk a diákság számára megelőző jelleggel. Célunk, hogy minél szélesebb körben felhívjuk a felnövekvő generáció figyelmét a tudatmódosító szerek használatának veszélyeire. A közép illetve szakközépiskolák mellett felkérésre általános iskolákban is tartottunk előadást. Témaköreink bővültek a szenedélybetegségekről, drogokról, designer drogokról, számítógép- játékfüggőség, alkohol témakörökben. Ez évben is több prevenciós előadást tartottunk a Szombathelyi Egyházmegyei Karitász által szervezett gyerektáborban Nardán.

A 2023-es évben az alábbi iskolákkal működtünk együtt:

* Hefele Menyhért Építő és Faipari Szakgimnáziuma
* Savaria Szakgimnáziuma és Kollégiuma
* Hermann Ottó Szakképző Iskola és Kollégium
* Kanizsai Dorottya Gimnázium
* Horváth Boldizsár Közgazdasági és Informatikai Szakgimnázium
* Szombathelyi Műszaki Szakképzési Centrum Gépipari és Informatikai Szakgimnáziuma
* Kereskedelmi és Vendéglátói Szakképző Iskola és Kollégium
* Gothard Jenő Általános Iskola

A primer megelőzés mellett másik nagyon fontos tevékenységünk a másod és harmadlagos megelőzés, mely egyrészt a szombathelyi Markusovszky Kórház pszichiátriai osztályának addiktív problémával küzdő betegeinek körében történik csoportfoglalkozás keretében. Felkérésre a szolgálat 2 hetente tart információs foglalkozást az osztályon lévő személyeknek. A csoportfoglalkozásokon az intézmény bemutatása történik, valamint igény szerint személyes beszélgetés folyik a résztvevőkkel. A foglalkozás alkalmával felajánljuk az osztályról való kikerülés utáni segítségünket. Hasznosnak találjuk, sokan keresik fel szolgálatunkat a csoportfoglalkozások után. Harminc fővel sikerült kapcsolatba kerülnünk, akik az osztályon gyógyultak.

**Drop In klub**

A Drop In (megpihenő klub/ kontaktklub) elsősorban szerhasználó szenvedélybetegek számára - minimális elvárások mellett - biztosít pihenési, józanodási lehetőséget. Ezt a lehetőséget alkoholos befolyás alatt lehet igénybe venni.

A drop in klub igénybevétele során számos kiegészítő szolgáltatást biztosítottunk, a szükségletekhez és igényekhez mérten. Több alkalommal biztosítottunk számukra:

* ingyenes hideg élelmet,
* telefon és internet használatot,
* sajtótermékek, könyvek tömegkommunikációs eszközök használatát,
* szabadidős programokat szerveztünk,
* fürdési tisztálkodási lehetőség biztosítása,
* személyes ruházat tisztításának lehetőségét.

*A Szolgálathoz való bekerülés módjai/klienseinkkel való kapcsolatba kerülés módjai:*

A szenvedélybetegek személyiségéből adódóan, többnyire elutasító, rejtőzködő életmódot folytatnak ezért a szolgálattal való kapcsolatba kerülésük is különböző módon történik:

- önkéntesen jelentkeznek: (ez a legideálisabb, hiszen már van motiváció a változásra, a változtatásra és így hatékony, eredményes a munka),

- pszichiáter szakorvos javaslatára,

- kórházi csoportfoglalkozás útján,

- rehabilitációs intézményben tartott csoportfoglalkozás útján,

- hozzátartozó illetve ismerős útján,

- a szociális jelzőrendszer tagjainak jelzése útján (Családsegítő és Gyermekjóléti Szolgálat, védőnő, háziorvos).

**Csoportokkal végzett szociális munka:**

Ebben az évben is tartottunk csoportfoglalkozásokat a Réven kívül. A korábbi években indított csoportok 2023-ban is működtek. Sikerült megszólítani egy közösséget, akik mindig jelen vannak a foglalkozásokon. Hozzájuk sokszor csatlakoznak új tagok is.

Lehetőség szerint csoportfoglalkozást tartunk Kőszegen a Dr. Nagy László Gyógypedagógiai Intézményben. Szombathelyen Vas Vármegyei Területi Gyermekvédelmi Szakszolgálat, illetve Gencsapátiban az Ernuszt Kelemen Gyermekvédelmi Intézmény ellátottai számára. A szolgálatunknál folyó egyéni terápiás munka mellett a másik legfontosabb mozzanat a csoportokkal végzett szociális munka. A csoportok hatékonysága igen sikeresnek mondható, a kistérségi működési terület ellenére is. A csoportok heti – kétheti rendszerességgel kerülnek megtartásra amennyiben az intézmények lehetőséget adnak rá.

*Csoportfoglalkozások:*

**Biblia csoport:**

A RÉV Szenvedélybeteg Segítő Szolgálat lelki vezetője, Nagy Gábor Sándor atya által megtartott csoport. A bibliaórák keretében próbálják a kliensek megtalálni a józanság útján. Csoportokon az aktuális ünnepekhez kapcsolódó tanítások átadása zajlik. A csoportfoglalkozáson való részvételnek nem feltétele a vallásosság. A lelki vezető minden érdeklődőt szeretettel vár és erősíti őket a lelki megújulásában.

**Életmód csoport**

Az alacsonyküszöbű ellátás biztosítja a szolgáltatást igénybe vevő szenvedélybetegek és hozzátartozóik részére, hogy pszichiátriai tanácsadáson vegyenek részt. Mindemellett csoportfoglalkozáson vehetnek részt klienseink, heti rendszerességgel, melyet a szolgálat pszichiáter szakorvosa vezet. Mivel a szenvedélybetegségek hátterében pszichés problémák is állhatnak, ezért a csoport célul tűzte ki az ezeken való segítségnyújtást. Így újabb lehetőség nyílik arra, hogy klienseink életvezetési problémáikat meg tudják oldani.

**Kórház csoport**

A szombathelyi Markusovszky Kórház Pszichiátriai Osztályán történik a csoportfoglalkozás. Felkérésre a szolgálat 2 hetente tart információs foglalkozást az osztályon lévő személyeknek. A foglalkozásokon az intézmény bemutatása történik, valamint személyes elbeszélgetés folyik a csoporton résztvevőkkel. Felajánljuk az osztályról való kikerülés utáni segítségünket. Nagy jelentősége van, és hasznosnak találjuk, mivel számos személy kereste fel szolgálatunkat a csoportfoglalkozásokra hivatkozva. Az intézmény Pszichiátriai Osztályát felújították, ezért kezdetben voltak nehézségek. Azonban ezeket sikerült megoldani. A csoport ismét aktív.

**Bogáti úti Idősek Otthona**

A Fővárosi Önkormányzat Idősek Otthonában, addiktív problémával küzdők számára tartott csoportfoglalkozás. A csoportfoglalkozások során információ átadás történik elsősorban dohányzás és alkohol témakörben. Havonta járunk foglalkozást tartani az otthon lakóinak.

**Érintett csoport**

A hozzánk forduló szenvedélybetegséggel küzdő személyek részére, csoportvezető jelenlétében meghatározott téma feldolgozása mellett működő szabad interakciós csoportfoglalkozás. A csoporton a függőségi szinttől eltérően bárki részt vehet. Tematikánkban megjelennek önismereti játékok, illetve szenvedélybetegséghez kapcsolható témakörök. Heti rendszerességgel működő csoport.

**Gyermekotthon- csoportfoglalkozás**

Havi alkalommal tartunk csoportfoglalkozást a Szombathelyen működő Vas Vármegyei Területi Gyermekvédelmi Szakszolgálat és Gyermekotthon illetve a kőszegen működő dr. Nagy László EGYMI ellátottai számára. A célcsoport a 14-18 év közötti fiatalok elérése. Preventív munkát végzünk a körükben, felhívjuk a figyelmüket a drogok ártalmas hatásaira, illetve informáljuk őket arról, hogy hova tudnak fordulni akár szenvedélybetegséggel, kapcsolatos problémájukkal, de akár életvezetési problémákkal kapcsolatban is.

**Együttműködő felek:**

**Szikla Pszichiátriai Közösségi Gondozó**

Az intézmények közötti megállapodás szerint, ha a szolgálathoz érkező kliens problémájának megoldása az intézményi kompetenciákat meghaladja, akkor abban az esetben közvetlen kapcsolatfelvétel útján a társintézménybe irányítja, a hozzánk forduló érdeklődők számára biztosítjuk a megfelelő tájékoztatást a társintézményről.

**Pálos Károly Szociális Szolgáltató Központ és Gyermekjóléti Szolgálat**

Szombathely és kistérségében látják el a családsegítés és gyermekjóléti, gyermekvédelmi feladatokat. Közös munkánk során több alkalommal kaptunk jelzést a Szolgálattól, hogy vegyük fel a kapcsolatot az érintett egyénnel, családdal, ahol munkatársaik szenvedélybeteg problémával találkoztak. Kérésükre a Szolgálatunk munkatársa felkeresi a családot és elkezdődik a segítő, együttműködő kapcsolat.

**Intaháza – Mesteri (Pszichiátriai Rehabilitációs Osztály)**

Az intézménnyel zajló együttműködésünk nagyon hatékony, hiszen a gyógykezelésre szoruló betegeinket lehetőség szerint fogadja az intézmény. Számos esetben kértünk elhelyezést klienseink számára az intézménybe, akik szinte kivétel nélkül elhelyezést kaptak az osztályon.

**Markusovszky Kórház – Pszichiátriai Osztálya**

Az osztályon 2 heti rendszerességgel tart a szolgálat információs csoportot, ahol arról adunk tájékoztatást, hogy az osztályról való kikerülés után a közösségi ellátással kapcsolatban, milyen szolgáltatásokat vehetnek igénybe. A csoportfoglalkozás eredményességét mutatja, hogy többen is felkeresték szolgálatunkat és kerültek be gondozottaink körébe.

**Markusovszky Kórház – Felnőtt Pszichiátriai és Addiktológiai Gondozó és Szakrendelés**

A Felek vállalják munkájuk során, hogy a pszichiátriai és addiktológiai problémával küzdő klienseket, igényeinek és szükségleteinek szem előtt tartása mellett egymáshoz irányítják. Az információnyújtáshoz szükséges nyomtatványokat, mint plakát, szórólap, infókártya folyamatosan biztosítja.

**Kékkereszt Egyesület**

A Kékkereszt Egyesület minden hétfőn tart csoportfoglalkozást, melyen a szolgálat munkatársai is lehetőség szerint részt vesznek. A foglalkozás keresztény világnézetű, mely kapcsolódik intézményünk szellemiségéhez. A csoporton résztvevő személyek között vannak, akik absztinens időszakban vannak, de vannak olyanok is, akik még szerhasználók. A Kékkereszt Egyesülettel való kapcsolatunk során próbáljuk feltárni a potenciális rászorulókat és mind szélesebb körben tájékoztatni a résztvevőket a közösségi ellátás széleskörű szolgáltatásairól.

**Vas Vármegyei Rendőr-Főkapitányság**

A szerződő felek megállapodtak az alacsonyküszöbű szolgáltatás ellátására, esetmegbeszélés, tapasztalatcsere, prevenciós előadások tartása érdekében szakmai, gyakorlati együttműködésre vállalnak kötelezettséget. A Szombathelyi Kistérségi Többcélú Társuláshoz tartozó 40 településen felkérés esetén térítésmentesen az oktatáshoz, tájékoztatáshoz előadót, szakoktatót, oktatási segédanyagot, segédeszközöket biztosítunk.

**Kábítószerügyi Egyeztető Fórum**

Intézményünk részt vesz a Szombathely működő Kábítószer Egyeztető Fórum munkájában. Részt veszünk a havonta megrendezésre kerülő üléseken.

**Humán Harmónia Alapítvány**

A Humán Harmónia Alapítvány és a Szolgálat kölcsönösen vállalja, hogy a vele kapcsolatba került szenvedélybeteg illetve deviáns életvitelű fiatalt, az igényeire és szükségleteire figyelemmel egymáshoz irányítja. Pályázati programok lebonyolításában történik együttműködés a két fél között.

**Anonim Alkoholisták Közössége**

Az Anonim Alkoholisták olyan férfiak és nők közössége, akik megosztják egymással tapasztalataikat, erejüket és reményüket azért, hogy megoldhassák közös problémájukat és segíthessenek másoknak felépülni az alkoholizmusból. A tagság egyetlen feltétele az ivással való felhagyás vágya.

Közös céljaink elérése érdekében tartunk fenn együttműködést, melynek célja az információk áramlása. Ennek érdekében nyílt napokra járunk az AA közösségbe valamint ők is ellátogatnak a mi rendezvényeinkre.

**Fővárosi Önkormányzat Idősek Otthona – Bogát**

A Szolgálat havonta együttműködve keresi fel az intézmény addiktív problémákkal küzdő lakóit, akiknek információnyújtással egybekötött önismereti csoportot tart elsődlegesen dohányzás és alkohol problémakörben.

**Országos Rév Hálózatok Közössége**

Három havonta részt veszünk a Budapesti Karitász által életre hívott szakmai fórumon. Kimondott célja a találkozóknak, hogy szakmai információk áramlását segítse. A szerveződés célja, hogy állást foglaljon függőségi témákban. Lehetőség szerint szakmai anyagokat készít.

A RÉV Szenvedélybeteg Segítő Szolgálat tevékenységi köre 2023-ban is kiterjedt egyéni esetkezelő munkára és tanácsadásra, csoport és készségfejlesztő valamint megkereső munkára, prevenciós foglalkozásokra valamint drop in szolgáltatásra. Ezen kívül háztartáspótló segítséget nyújtottunk azon ellátottainknak, akiknek erre igényük volt.

Az egyéni konzultációk alkalmával célunk, hogy feltárjuk az egyént érintő problémát, ami a szenvedélybetegséget előidézhette. Ezeknek a leküzdése pozitív változást idéz elő. Segítséget nyújtunk életvezetési bizonytalanságok megoldásában, lehetőség van pszichiáterrel való konzultálásra. Lelkésszel való találkozásra. Megszervezzük szociális és egészségügyi szolgáltatások elérését. Álláskeresési, lakhatási problémák megoldásában tudunk közreműködni.

Klubszerű foglalkozásokon segítjük a pozitív változás előidézését. Ilyen az Érintett csoport, melyen a szenvedélybetegséggel küzdő személyek részére van lehetősé az önismeretben való elmélyülésre. Biblia csoporton a Rév lelki vezetője a keresztény vallás tanításain keresztül igyekszik megmutatni az irányt a helyes, kiegyensúlyozott életmód megtalálásához. Az Életmód csoport pszichiáter szakorvos által tartott foglalkozás. Szabadidős csoportfoglalkozáson készülnek a kézműves termékek. Gyermekotthonokban is tartunk csoportokat az állami gondoskodásban nevelkedők fiataloknak. Rendszeresen járunk a Markusovszky kórház Pszichiátriai Osztályára csoportfoglalkozást tartani szenvedélybetegségben gyógyuló betegek számára. A Fővárosi Idősek Önkormányzati Otthonában – Bogáton havi egy alkalommal tarunk foglalkozást, függőségi témakörben. Prevenciós előadásainkon megszólítottuk az általános és középiskolás diákokat, felhívva figyelmüket a tudatmódosító szerek által előidézett veszélyekre.

Több alkalommal biztosítottunk, hideg élelmet, internet és telefon használatot, sajtótermékek, könyvek használatát, valamint biztosítottunk tisztálkodási lehetőséget. Szolgálatunk az idei évre tervezett előírásoknak megfelelően teljesítette munkáját. A mindennapi munkánkat segíti a szupervízor rendszeres, kéthavi jelenléte, ahol sor kerül a munkatársak támogatására is. Szervezetfejlesztő által vezetett csoportfoglalkozáson vettünk részt két heti rendszerességgel májusig. A 2023-es évben a törvényi előírásoknak megfelelően láttuk el szakmai feladatainkat.

**Statisztikai adatok:**

A Szombathelyi Egyházmegyei Karitász Rév Szenvedélybeteg Alacsonyküszöbű Szolgálatnál 2023-ban **66 fő** igényelt támogatást.

2023. január 1. – 2023. december 31.-ig.

A férfiak (48 fő) aránya lényegesen magasabb a női (18 fő) ellátottaink számánál. Ennek egyik oka lehet, hogy az alkoholizmusban a férfiak aránya országosan is magasabb. Az évek során egyre inkább az a tapasztalatunk, hogy a nők száma egyre inkább emelkedik, sajnos egyre több nő válik szenvedélybeteggé. Számos tényező vezet ahhoz, hogy valakinél függőség alakuljon ki, mint pl. válás, túlterheltség, munka- karrier, mindennapi problémák, valamilyen mélyebb trauma elszenvedése. Illetve családi minták, rossz megküzdési stratégiák vezethetnek a szenvedély kialakulásához. Függőség bárkinél kialakulhat nemre, korra, társadalmi státusztól függetlenül. Tapasztalataink szerint az alkoholbetegek nagyobb arányban kérnek segítséget, illetve a lakosság körében magasabb a számuk.

Ebben az évben a legtöbben alkoholproblémájuk miatt kértek segítséget. Megfigyelhető, hogy nagyban visszaesett a korábbi évekre jellemző herbál illetve egyéb designer típusú anyagok használata intézményi statisztikánk szerint.

**Életkori megoszlást tekintve** a 46 évesnél idősebbek számaránya 27 %. A 36- 45 éves korosztály 56 %. A 26-35 évesek aránya 15 %. A 19- 25 éves korosztály 1%.

**Szerhasználati megoszlás:**

Klienseink legnagyobb arányban alkoholproblémával küzdenek ellátottaink (75%). Ez az arány szinte minden évben hasonló. Ennek magyarázatát a közép-európai alkoholfogyasztási szokásokban látjuk, ami miatt könnyebben kialakulhat az alkohol okozta dependencia. Ebben az évben is kértek segítséget valamilyen viselkedési függőség miatt. Ez legnagyobb részben valamilyen szerencsejáték függőség volt (4%). Főként sport-fogadás a jellemző probléma. Visszaszorulóba volt ebben az évben a designer drogok miatt segítségkérők aránya (3%). Úgy látjuk, hogy a szerhasználói szokásokban változás megy végbe és egyre kevesebben szoknak rá a korábbi években népszerű herbálra. Ellátottaink ezt azzal magyarázzák, hogy köztudottá vált ennek gyors egészségromboló hatása. Marihuana függőség miatt kevesen kértek segítséget (4%). Hozzátartozók minden évben kísérik ellátottainkat (15%).

**A munkaerő piaci státuszt illetően** ellátottaink többsége munkahellyel rendelkezik. Ebből az következik, hogy többségük megtartott életvitel mellett szenved függőségétől. Ezt az állapotot hosszú távon azonban nem lehetséges fenntartani, mivel a szerhasználat következtében sokan elveszítik állásukat.

A szenvedélybetegség gyógyulásában kulcsfontosságú, hogy a mindennapi elfoglaltság a napirend bekerüljön a szerhasználó életébe. A munkavégzés és a kötött programok a napi rutin végzése mellett könnyebb elterelni a figyelmet a szerhasználat utáni vágyról. A gyógyulással párhuzamosan van lehetőség a napi elfoglaltságok körét bővíteni. Szolgálatunk mindent megtesz annak érdekében, hogy segítő tevékenységével előmozdítsa a szermentes életet, mellyel lehetővé válik a társadalomban való érvényesülés. Intézményünk ellátottainak rendszeren felkínáljuk hosszabb terápiák megszervezését. Legtöbben a Vas Vármegyei Markusovszky Egyetemi Oktatókórház Intaházán működő Pszichiátriai és Addiktológiai Rehabilitációs Osztályán gyógyulnak.

**3.6. Fogyatékos Emberek Támogató Szolgálata**

**A Támogató Szolgálat bemutatása**

A **támogató szolgáltatás** a mindenkori jogszabályoknak megfelelő személyi és tárgyi feltételrendszerrel végzett, fogyatékos személyre irányuló, személyes gondoskodást nyújtó szolgáltatás.

A szolgáltatás a fogyatékkal élő személy szükségleteinek speciális kielégítését végzi, életkorának, élethelyzetének és egészségi állapotának megfelelően, a meglévő képességeinek fenntartásával, felhasználásával, fejlesztésével. Célja az elérhető legmagasabb fokú önálló életvitel támogatása a saját lakókörnyezeten belül és kívül nyújtott tevékenységekkel és a lakókörnyezeten kívüli szolgáltatásokkal való kapcsolat megteremtése által.

A támogató szolgálat azoknak a **szociálisan rászoruló, súlyosan fogyatékos embereknek** tud segítséget nyújtani, aki fogyatékossági támogatásban, vakok személyi járadékában vagy magasabb összegű családi pótlékban részesülnek.

Az önálló életvitel támogatását a fogyatékos emberek számáraaz alábbi szolgáltatások nyújtásával biztosítja:

* személyi segítés,
* szállítás,
* információnyújtás, tanácsadás,
* gyógyászati segédeszköz kölcsönzés.

A szolgálat ellátási területe Szombathely Megyei Jogú Város közigazgatási területe, valamint a Szombathelyi járás településeinek közigazgatási területe.

A támogató szolgáltatás a mindenkori jogszabályoknak megfelelő személyi és tárgyi feltételrendszerrel végzett, fogyatékos személyre irányuló, személyes gondoskodást nyújtó szolgáltatás. A szolgálat a fogyatékkal élő személy szükségleteinek speciális kielégítését végzi, életkorának, élethelyzetének és egészségi állapotának megfelelően, a meglévő képességeinek fenntartásával, felhasználásával, fejlesztésével. Célja az elérhető legmagasabb fokú önálló életvitel támogatása a saját lakókörnyezeten belül és kívül nyújtott tevékenységekkel és a lakókörnyezeten kívüli szolgáltatásokkal való kapcsolat megteremtésével.

A támogató szolgálat azoknak a szociálisan rászoruló, súlyosan fogyatékos embereknek tud segítséget nyújtani, aki fogyatékossági támogatásban, vakok személyi járadékában vagy magasabb összegű családi pótlékban részesülnek.

**Nappali szolgálat**

A Fogyatékos Emberek Nappali Szolgálata a harmadik életévét betöltött, önkiszolgálásra részben képes, vagy önellátásra nem képes, de felügyeletre szoruló fogyatékos, illetve autista személyek részére biztosít lehetőséget a napközbeni tartózkodásra, társas kapcsolatokra, valamint az alapvető higiéniai szükségleteik kielégítésére, továbbá igény szerint megszervezi az ellátottak napközbeni étkezését.A szolgálat célja, a fogyatékossággal élő ellátottak társadalmi integrációjának elősegítése, önálló életvezetésük támogatása, továbbá, hogy az ellátottak egyedi képességeikhez és szükségleteikhez mérten önállóvá váljanak a mindennapi életvezetésükben. Alakuljanak ki olyan szociális képességek bennük, melyek lehetővé teszik a normál közösségi életben való részvételt. A Nappali Szolgálat engedélyezett férőhelyszáma: 65 fő.

**Fejlesztő foglalkoztatás**

A fejlesztő foglalkoztatás célja az egyén egészségi állapotának, korának, fizikai és mentális állapotának megfelelő fejlesztési és foglalkoztatási szolgáltatás biztosítása útján, az egyén felkészítése az önálló munkavégzésre vagy a nyílt munkaerőpiacon történő elhelyezkedésre.

A fejlesztő foglalkoztatásban résztvevők intézményünkben egészségi állapotuknak, és képességeiknek megfelelő munkát végeznek, melynek során mindenki számára egyénre szabott, a személyes szükségletekhez igazodó foglalkoztatást biztosítunk. A tevékenység és az egyes munkafolyamatok a már meglévő képességek/készségek szinten tartását, fejlesztését, megőrzését, gyakoroltatását szolgálják.

A Fejlesztő foglalkoztatás résztvevői a Fogyatékos Embereket Segítő Szolgáltatások intézményéből 100 %-ban a nappali ellátás ellátottjaiból kerültek ki.

**Statisztikai adatok**

* **Támogató Szolgálat**

2023. év december 31-én megállapodással rendelkező személy: 60 fő. A tárgyév folyamán 2 fő került ki az ellátásból és 6 fő került új ellátottként az ellátásba.

Jogszabály alapján szociálisan rászorult 60 fő.

* **Nemek szerinti megoszlás:**

A szolgáltatást igénylők közül 25 fő nő és 35 fő férfi.

* **Életkor szerinti megoszlás:** Az ügyfelek közül 3 fő a 18 évnél fiatalabb, 50 fő a 18 és 64 év közötti és 7 fő a 65 év feletti.
* **Fogyatékossági típus szerint megoszlás:** A szolgálat ügyfelei közül 26 fő mozgássérült, 20 fő értelmi fogyatékkal élő, 4 fő látássérült, 6 fő halmozottan fogyatékos, 4 fő autista.
* **Lakhely szerinti megoszlás:** Az ügyfelek közül 47 fő él Szombathelyen, 13 fő az ellátási terület egyéb településein.

**Nappali szolgálat**

2022. december 31-én a megállapodással rendelkező igénybe vevők száma: 58 fő

2023. december 31-én a megállapodással rendelkező igénybe vevők száma: 61 fő

Az év folyamán ellátásba vett új ügyfelek száma: 9 fő

Az év folyamán megszüntetett ellátások száma: 6 fő

A megszűnések okai: határozott időtartam lejárta (4 fő), tartós bentlakásos intézményi elhelyezés (1 fő), megváltozott élethelyzet (1 fő)

Az év folyamán fogyatékos személyek részére nyújtott nappali ellátást igénybe vevők közül fejlesztő foglalkoztatásban részt vett összesen: 27 fő

* **Nappali ellátásra vonatkozó igénybevételek száma az év során**

|  |  |
| --- | --- |
| ***2023. év*** | ***Igénybevételek száma*** |
| Január | 900 |
| Február | 1067 |
| Március | 1204 |
| Április | 997 |
| Május | 1153 |
| Június | 1233 |
| Július | 1203 |
| Augusztus | 1328 |
| Szeptember | 1087 |
| Október | 1149 |
| November | 1163 |
| December | 853 |
| Összesen: | ***13337*** |

* **Az ellátást igénybe vevők fogyatékossági csoport szerinti megoszlása**
* Mozgássérült: 1 fő
* Autista: 5 fő
* Halmozottan fogyatékos: 8 fő
* Értelmi fogyatékos: 47 fő

Ebből:

* Enyhe fokban értelmileg akadályozott: 7 fő
* Középfokban értelmileg akadályozott:34 fő
* Súlyosan értelmileg akadályozott:6 fő

**Fejlesztő foglalkoztatás**

A Szociális és Gyermekvédelmi Főigazgatóságtól szervezetünk a 2023. évre 17 000 feladategységnyi támogatást kapott a Fejlesztő foglalkoztatás biztosításához.2023. év során további 10 000 feladategységet igényelt a szervezetünk, amely 2023. év novemberében került átadásra, így 27 000-re emelkedett az egységek száma. A felhasznált feladategységek a 2023. év során: 22 0502023. év folyamán két foglalkoztatási formában összesen 27 fő kapott lehetőséget munkavégzésre.

Munka törvénykönyve szerinti foglalkoztatási forma: 4 fő. Szociális törvény szerinti foglalkoztatási forma: 23 fő

**Végzett tevékenységek bemutatása**

A szolgáltatásokban minden szolgáltatás tervezése és megvalósítása tekintetében fontos szempontunk az önálló életvitel támogatása, valamint a személyre szabott szolgáltatások biztosítása.

* **Támogató szolgálat tevékenysége**

Az önálló életvitel támogatását a támogató szolgálat fogyatékos emberek számára az alábbi szolgáltatások nyújtásával biztosítja:

* személyi segítés,
* szállítás,
* információnyújtás, tanácsadás,
* gyógyászati segédeszköz kölcsönzés.
* **Személyi segítés:**

A súlyosan fogyatékos emberek mindennapjainak megkönnyítésére, önállóságuk támogatására igényelhetik a személyi segítés szolgáltatást, amely a következő tevékenységekkel segítik az ügyfeleket:

* gondozási tevékenységek: személyes higiéniát biztosító tevékenységek, fizikai szükségletek kielégítését támogató tevékenységek
* hely és helyzetváltoztató mozgás támogatása, mozgatás
* alapvető mentálhigiénés szükségletek biztosítását támogató tevékenységek
* ügyintézés
* esetkezelés
* háztartási, vagy háztartást pótló segítségnyújtás
* felügyelet
* készségfejlesztés
* gyógypedagógiai segítségnyújtás

Személyi segítés során a mindennapi életvitelükben, személyes környezete rendben tartásában, mindennapi ügyeinek intézésében támogatjuk az ügyfeleket. A tevékenység az igénybe vevő közvetlen személyes terére, környezetére irányul, építve az igénybe vevő meglévő képességeire. A lakáson belüli segítségnyújtás során a személyi segítő jelenléte biztonságot ad az igénybe vevőnek, hogy segítségével minél önállóbban tudja elvégezni az önkiszolgálással kapcsolatos feladatokat (mosdás, főzés, étkezés) és háztartási munkák többségét (mosogatás, mosás, takarítás). A lakáson kívüli segítés általában bevásárlásban való közreműködés, vagy ügyintézés formájában valósul meg a segítő által.

* **Szállítás**

A szállító szolgáltatás célja az igénybe vevő szállítási igénye alapján a lakókörnyezeten kívüli alapvető szükségletek kielégítését segítő szolgáltatásokhoz, közszolgáltatásokhoz való hozzáférés biztosítása speciálisan kialakított gépjárművel, megfelelő tárgyi feltételrendszer biztosításával, szükség esetén megfelelő segítő jelenlétében.

A szolgálat 2 személygépjárművel rendelkezik, amely biztosítja az ellátottak biztonságos speciális szállítását. A szolgálat gépjárművei összesen 27411 utaskilométert tettek meg 2023-ban. A szolgáltatás teljesítése előre egyeztetett módon, a kiindulási és érkezési állomás, illetve az időpontok pontos meghatározása alapján történik.

A személyi szállítás a városban és a járásban egyedülálló szolgáltatás. Segítségünkkel tudnak eljutni a súlyosan fogyatékos emberek a munkahelyekre, iskolákba, óvodákba, vagy szociális intézményekbe. A Támogató Szolgálat segítsége nélkül ez számukra megvalósíthatatlan lenne, hiszen tömegközlekedési eszközzel nem szállíthatók.

Amennyiben az ügyfél mozgásában vagy tájékozódásában korlátozott, a gépkocsivezető segítséget nyújt a be- és kiszállásnál, a biztonságos közlekedés feltételeinek betartásában (biztonsági öv bekötése, kerekesszék rögzítés). Speciális kísérési igény esetén a személyi segítő munkatárs a gépkocsiban a szükséges gondozási feladatokat ellátja (szállításhoz kapcsolódó személyi segítés). Lehetőség van alkalmi, illetve rendszeres szállítás igénylésére.

* **Információnyújtás, tanácsadás**

Szolgálatunk információt nyújt a fogyatékos embereket érintő eseményekről, programokról, tájékoztatást adunk a problémájuk megoldásához igénybe vehető, őket megillető támogatások, szolgáltatások létéről, tartalmáról, hozzájutásuk módjáról, feltételeiről. Az információt kérők általában szociális ellátások, szolgáltatások felől érdeklődnek.

Az információnyújtás formái:

* személyes kontaktusban,
* telefonon keresztül,
* e-mailben.

Összetettebb probléma esetén tanácsadást biztosítunk ügyfeleinknek, családtagjaiknak, szükség esetén bevonunk más segítő szolgáltatást is.

* **Gyógyászati segédeszköz kölcsönzés**

A szolgálattól az ügyfelek olyan gyógyászati segédeszközöket és terápiás eszközöket kölcsönözhetnek, amelyek mindennapjaikat könnyebbé teszik (digitális vérnyomásmérő, speciálisan vakoknak kifejlesztett „beszélő” vérnyomásmérő, vércukorszint-mérő, tű nélküli akupunktúrás készülék, Bioptron lámpa, izomfejlesztésre használatos TENS készülék, összecsukható kerekesszék, mobil rámpa). A kölcsönözhető eszközök közül a mobil rámpa és az összecsukható kerekesszékek igénylése a legnépszerűbb.

* **Nappali szolgálat tevékenysége**

Nappali szolgálat által biztosított szolgáltatások:

* Felügyelet
* Gondozás
* Étkeztetés
* Esetkezelés
* Tanácsadás
* Háztartási vagy háztartást pótló segítségnyújtás
* Készségfejlesztés
* Pedagógiai segítségnyújtás
* Gyógypedagógiai segítségnyújtás
* Közösségi fejlesztés
* **Felügyelet**

Nappali szolgálat nyitvatartási idejében az ellátottak számára személyes felügyeletet biztosít. A felügyeletet szociális gondozók biztosítják.

Ellátottjainknak állapotukból adódóan szükségük van a felügyelet biztosítására. A fogyatékosságuk súlyosságától függ, hogy kinek mekkora mértékben van szüksége erre.

* **Gondozás**

Az ellátottak egyéni szükségleteinek megfelelően valósul meg a nappali szolgálatban a gondozás. A szociális gondozók végzik a feladatellátást.

A gondozás célja az ellátottak testi-lelki támogatása, fejlesztése, az önállóságuk lehető legnagyobb fokú megőrzése mellett, illetve, hogy segítse az ellátottak családban, társadalmi státuszban való megtartását, visszailleszkedését.

A szolgáltatás gondozási csoportokon belül valósul meg egy-egy felelős gondozónő bevonásával. A gondozási csoportok kialakítása az ellátottak életkorának és a fejlettségi szintjének figyelembevételével történik.

* **Étkeztetés**

A szolgálatban napi egyszeri meleg étel - ebéd - igényelhető. Az étel elfogyasztására az intézmény étkező helyiségében van lehetőség. A szolgáltatást igénybe vevő ügyfelek közül átlag 26 fő igényelt ebédet a napköziben.

* **Esetkezelés**

A szolgálat ellátottjainak segítése a mindennapi életük során felmerülő problémáik megoldásában, céljaik elérésében szükséges. Leggyakoribb esetkezelések voltak az év folyamán: konfliktushelyzetek megoldásának segítése, fogyatékossághoz kapcsolódó ellátásoksegítése.

* **Tanácsadás**

Az ellátottak fogyatékosságához és mindennapi életvezetéséhez kapcsolódó kérdések, nehézségek megoldását segítő szolgáltatás.

Szolgálatunk segíti az ellátottakat, hogy kérdéseikre megfelelő tájékoztatást kapjanak, véleményüket nyíltan, hátrányos következmények nélkül elmondják, kérésüket, visszajelzésüket, esetleges panaszukat megfelelő módon, tisztelettel kezeljék.

* **Háztartási vagy háztartást pótló segítségnyújtás**

Az ellátottak önálló életvitelének segítése nagyon hangsúlyos szolgáltatási forma. Az önálló életvitel elősegítése a szolgálat egyik legfőbb alapelve. A napközibe járó fiatalokat a mindennapi életvitelükben, személyes környezetük rendben tartásában, mindennapi ügyeik intézésében igyekszünk fejleszteni

A foglalkozások célja: A résztvevők a képességeikhez mérten a lehető legönállóbb módon tudják elvégezni az önkiszolgálásukkal kapcsolatos háztartási munkákat, mindennapi életükben keletkező feladatokat.

* **Készségfejlesztés**

A társadalmi beilleszkedést segítő magatartásformák kialakításának, egyéni és társas készségek kialakításának, fejlesztésének segítése mindennapos a nappali szolgálatunkban. A napközibe járó fiatalok képeségeiknek megfelelően vettek részt a különféle foglalkozásokon.

**A Fejlesztő Foglalkoztatás tevékenysége:**

A foglalkoztatásba bevont ellátottak eltérő képességei alapján két különböző típusú munkakör kerül kialakításra:

* **Csomagolás**

A jó manuális képességekkel rendelkező foglalkoztatottak számára csomagolási, szortírozási munkát szerveztünk.2023. évben is a korábbi bérmunka szerződés folytatása keretében folyamatos bedolgozói munkát végeztünk a Dekorand Kereskedelmi és Szolgáltató Kft. számára. A munkatevékenységek kézzel könnyen végezhető egyszerű hajtási, csomagolási feladatok voltak: MAM cumikhoz tartozó vásárlói tájékoztatók előkészítése a további gyártási folyamatok számára. A munkavégzéshez szükséges alapanyagokat, csomagolóanyagokat, félkész termékeket a vállalkozó biztosította számunkra. A megrendelt mennyiségeket hetente a vállalkozó szállította ki és az elkészült termékek elszállításáról is ő gondoskodott.

2023. során közel 2,1 Millió darab vásárlói tájékoztató összeállítását végezték el.

Résztvevők száma 2023. év során: 20 fő

* **Takarítás**

Azok számára, akik a nagymozgásos feladatokban tudtak jól teljesíteni takarítási munkákat szerveztünk, intézményünk külső belső környezetének takarítását, rendben tartását végezték. Az udvaron található parkolók, illetve parkosított terület rendben tartása az évszakoknak megfelelően: felsöprés, lehullott levelek összegyűjtése, udvarrendezés volt a feladatuk. Résztvevők száma 2023. év során: 7 fő.

* 1. **Pályázatok, projektek, együttműködések, tapasztalatcsere - fogyatékos ellátás**
* **OS2023 „Fogyatékos emberek otthonában nyújtott időszakos segítő szolgáltatás”**

A Belügyminisztérium által meghirdetett a „Fogyatékos emberek otthonában nyújtott időszakos segítő szolgáltatás” (kód:OS2023) című pályázatának keretében a szervezetünk 2023-ban már hatodik éve működteti a szolgáltatást

Támogató: Slachta Margit Nemzeti Szociálpolitikai Intézet,

Szakmai módszertani háttér: Kézenfogva Alapítvány

Az Otthon Segítés szolgáltatás célja a fogyatékkal élő, sajátos nevelési igényű, tartósan beteg gyermeket, felnőttet nevelő családok tehermentesítése.

A vállalt támogatott óraszám: 1521 óra

Ellátott terület: Vas vármegye.

A támogatott tevékenység kezdő időpontja 2023.április 1.-2024. március 31.

A szolgáltatás elemei:

1. Felügyelet a család otthonában

* személy körüli teendők,
* hely-, és helyzetváltoztatás segítése,
* higiénés feladatok ellátása,
* alapápolás

1. kísérés

* kísérés egyéb szolgáltatás és az igény bevevő otthona között

Ellátottak:

* fogyatékossággal élő gyermeket és felnőttet gondozó családok,
* Sajátos nevelési igényű (SNI) gyermeket nevelő családok
* Tartósan beteg gyermeket (14 éves korig) gondozó családok.

Az otthon segítés szolgáltatás körében ellátottak:

11 család / 12 ellátott:

* 4 fő autista,
* 3 fő halmozottan sérült,
* 4 fő értelmi sérült,
* 1 fő sajátos nevelési igényű.

2023.04.01-2023. december 31. közötti időszakban 1012 ellátási óra teljesült.

A szolgáltatás térítésköteles, az érintett családok fizetendő térítési díja 200-600 Ft/óra jövedelmi helyzettől függően.

Felmérésre került az egészségügyi, oktatási intézményekben az új igénylők köre, majd megtörtént a szakmai elvárások alapján a projektben közreműködő segítő szakemberek kiválasztása. Szakmai vezető, diszpécser és pénzügyi munkatárs látja el a programmal kapcsolatos szervezési, szakmai ellenőrzési, adminisztrációs, pénzügyi feladatokat. 2023-ban 8 fő segítő szakember végzett Otthoni segítés szolgáltatást. A segítő szakemberek valamennyien rendelkeznek egészségügyi, szociális végzettséggel, fogyatékos ellátásból adódó tapasztalattal. Munkájukat megbízási szerződéssel végezték.

A program 2024. március 31-ig tart. A 2024. évben is szeretné az intézményünk folytatni a szolgáltatásnyújtást, lehetőség szerint bővítve az ellátotti kört és a nyújtott óraszámot.

* **TAMAUTO2023**

2023. szeptemberben „A támogató szolgáltatás keretében használandó új vagy használt gépjármű vásárlásának, a meglévő gépjárműpark bővítésének, cseréjének támogatása” című pályázatra adtunk be pályázatot, mely sajnos forráshiány miatt elutasításra került.

* **EFOP-1.9.10-22 Közösségi alapú szolgáltatásokra való áttérés fejlesztése- „Melletted a mindennapokban” - személyes támogatási rendszer kialakítása**

A projekt időtartama: 2023.01.01-2023.11.30.

A projekt célja: A mozgásszervi fogyatékossággal élő személyt középpontba helyező újszerű, rugalmas támogatási rendszer megszervezése és működtetése melynek segítségével a mozgásszervi fogyatékossággal élő személy saját lakókörnyezetében úgy tudja élni az életét, ahogy szeretné.

A szervezet támogató szolgálata koordinátori szerepet töltött be a projektben. Feladatai közé tartozott az érintettek toborzása, a célcsoporttagok szűrése, kiválasztása, felkészítése, a személyi asszisztensek felkészítése a tevékenység végzésére, képzés, oktatás, a munkáltatói feladatok ellátása a projekt során. A szolgáltatás mozgásszervi fogyatékossággal élő személyek számára teljes mértékben térítésmentes, ingyenes volt, a személyi asszisztenseket az intézmény foglalkoztatta munkaszerződéssel a projekt tíz hónapja alatt.

A programba azok a mozgásszervi fogyatékossággal élő személyek kerülhettek be, akik aktív korúak, két, vagy több végtag sérültek, kerekesszékesek, vagy mozgásszervi okból állandó jelleggel ágyhoz kötöttek. A programot a közösségi -, helyi médiában hirdettük meg, erre a felhívásra összesen 20 fő potenciális igénybe vevő jelentkezett. Előnyben részesültek a tanulmányokat folytató, valamint a munkaerőpiacon aktív személyek. Ezt követően 10 fő célcsoporttag kiválasztása, gondozási szükséglet felmérése valósult meg interjú, kérdőíves felmérés módszerével. A célcsoporttaggal maga választotta ki azokat a személyi asszisztenseket, akik őket segítették a projekt időtartama alatt. Ezek a személyi asszisztensek egészségügyi alkalmassági vizsgálat után a szervezetünkkel között határozott idejű munkaszerződés keretében megkezdték tevékenységüket. Az asszisztensek felkészítő képzésen is részt vettek, amely során megismerték a személyi asszisztencia tevékenység szakmai tartalmát, a vezetendő dokumentációs rendszert, a munkaviszonyhoz kapcsolódó jogok, kötelezettségek körét. Összesen 14 fő célcsoporttag részesült személyi asszisztencia szolgáltatásban. Személyes támogatásukat 32 fő személyi asszisztens végezte. Ellátottanként 2-3 fő asszisztens állt az érintettek rendelkezésére, az ő igényeiknek, szükségleteiknek megfelelően napi 12-16 órában. A projekt időtartama alatt összesen 32071 gondozási óra teljesült. A szolgáltatásnak köszönhetően az ellátottak nagy része aktívan munkát végzett, közösségi ellátásokban részesült. Néhányan sikeresen befejezték tanulmányaikat, volt, aki saját vállalkozását indította el. Az egyéni igényekre reagálva gyógytornász, illetve masszőr szakember segítségét is térítésmentesen biztosítani tudtuk a program keretében az ellátottak részére. A célcsoport élethelyzetének megkönnyítése mellett fontos eredmény volt az egyéni izoláció csökkentése, a program közösségépítő szerepe is. A célcsoporttagok egyéni élethelyzetében jelentős eredmény volt, hogy a személyi asszisztensek közreműködésével számos sporteseményen, kulturális programon, kiránduláson is részt tudtak venni. A résztvevők a projektben tevékenykedő asszisztensek munkájával elégedettek voltak, életminőségük valamennyi területén pozitív változásokról számoltak be. A program lezártát követően többen jelezték a támogató szolgáltatás iránti újbóli igényüket.

* **Támogatott lakhatásra felkészítő program Vas megyében- FOF2022-A-2667**

Támogató: Nemzeti Szociálpolitikai Intézet

Elnyert támogatási összeg: 2.500.000.-Ft

Projekt időtartama: 2023. január 01.- 2023. augusztus 31.

A program célja: A program a Vas megyében élő értelmi fogyatékos emberek és családjuk számára kíván segítséget nyújtani: információt és tájékoztatást adni a támogatott lakhatási programról, foglalkozások segítségével felkészíteni a sérült embereket, valamint ezzel párhuzamosan a családjukat a támogatott lakhatási szolgáltatásra, továbbá kialakítani a támogatott lakhatási szolgáltatás támogatói körét.

* Megyei szinten hirdettük meg a programot a közösségi médián keresztül: weboldal, közösségi oldal.
* A megye nagyobb településein, városaiban 6 helyszínen (Szombathely, Körmend, Sárvár, Celldömölk, Szentgotthárd, Kőszeg) tartottunk tájékoztatókat a programról, amelynek célja volt a bevontak körének felmérése, a program iránt érdeklődőkkel való kapcsolatfelvétel.
* A megye 5 vidéki városában található fogyatékos embereket is segítő szociális szolgáltatásokkal vettük fel a kapcsolatot, az ő együttműködésükkel és az általuk biztosított helyszínen tájékoztattuk a célcsoportot a programunk által kínált lehetőségekről.
* A program iránt érdeklődőkből választottuk ki a konkrét célcsoportot. A kiválasztás fő szempontja az volt, hogy mennyire aktuális az igényük egy majdani TL szolgáltatásra.
* A kiválasztást követően 17 fő értelmi fogyatékossággal élő ember vett részt a támogatott lakhatásra felkészítő foglalkozásokon. Ennek köszönhetően felkészültté váltak a támogatott lakhatás későbbi igénybevételére, új ismereteket és kompetenciákat szereztek.
* 17 család vett részt a szülők, hozzátartozók számára szervezett foglalkozásokon, az ő életükben is pozitív változás állt be: információkat, segítséget, támogatást kaptak a jövőtervezést illetően
* 4 alkalom valósultak meg workshopok a támogatott lakhatás szempontjából fontos szakemberek, intézmények együttműködésévek és részvételével.

A találkozók által a lehetséges támogatók, szociális szféra szereplőinek érzékenyítése valósult meg a fogyatékos emberek és a támogatott lakhatás iránt.

**3.8. Utcai szociális szolgálatok**

2023. évben a két szolgálat munkatársai összesen 58 fő utcai hajléktalannal kerültek kapcsolatba, közülük 7 fő volt nő.

|  |  |  |
| --- | --- | --- |
| **Ellátottak száma**  **2022. év** | **I. számú utcai szocális szolgálat** | **II. számú utcai szocális szolgálat** |
| **Összesen:** | 29 | 29 |
| **Ebből nő:** | 4 | 3 |

A hajléktalan emberek többsége nem életvitelszerűen tartózkodik utcán, ismerősöknél, nemlakás céljára szolgáló helyiségekben húzza meg magát. Az utcán élő hajléktalanok számában és a nemek szerinti megoszlásában évek óta nincs jelentős változás. A nők száma változatlanul alacsony, ők inkább igénybe veszik az ellátórendszer szolgáltatásait és gyakran szívességi lakáshasználóként is szállásokhoz jutnak.A társaság munkatársainak nem az utcán tartózkodó hajléktalanok száma, hanem azok összetétele jelent komoly problémát. A téli időszakban több esetben kellett életmentést végrehajtanunk.A téli időszakban az utcai hajléktalanok jelentős része igénybe veszi a Nappali melegedő és az Éjjeli Menedékhely szolgáltatásait, illetve egyre romló egészségi állapotuk miatt gyakran válik szükségessé betegszobai elhelyezésük.

* **Az utcán élők életkor és nemek szerinti megoszlása**

|  |  |  |  |  |
| --- | --- | --- | --- | --- |
| **Életkor (év)** | **Férfi** | | **Nő** | |
| **Fő** | **%** | **Fő** | **%** |
| 18-20 | 0 | 0 | 0 | 0 |
| 21- 30 | 5 | 9,80 | 1 | 14,29 |
| 31-40 | 13 | 25,49 | 1 | 14,29 |
| 41-50 | 21 | 41,18 | 2 | 28,56 |
| 51-60 | 9 | 17,65 | 2 | 28,56 |
| 61- | 3 | 5,88 | 1 | 14,29 |
| Összesen: | **51** | 100 | **7** | 100 |

|  |  |  |  |
| --- | --- | --- | --- |
| Időszakosan tartózkodik az utcán | Folyamatosan utcán tartózkodik **23fő** | | |
| 1-2 éve | 2-5 éve | 5 évnél több |
| **34 fő** | 8 | 9 | 6 |

2023. évben napi átlagban **15** fő utcai hajléktalannal foglalkoztak az utcai szociális munkás szolgálatok.A tavalyi évben összesen **434 bejelentés** érkezett intézményünkhöz. A lakossági bejelentések többsége az ingyenesen hívható zöld számra érkezett, amit az információs szolgálatot teljesítő munkatárs fogadott, majd továbbította azt az utcai szociális szolgálatnak. Emellett a kórházból is gyakran kaptunk bejelentéseket. A krízisidőszakaban a szolgáltatásaink szélesebb körű nyilvánossága érdekében a helyi médiával folyamatos kapcsolatot tartottunk.

**Az utcai szociális szolgálatok által nyújtott szolgáltatások megoszlása**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **I. számú szolgálat** | Egészségügyi szolgáltatás | Nappali szolgáltatásokhoz való hozzáférés segítése | Intézményi rendszerrel szembeni előítéletek leküzdése | Bentlakásos intézményi elhelyezés szervezése | Egyedi lakhatásba kerülés segítése | Családi, baráti, közösségi kapcsolatok erősítése | Érdekérvényesítés segítése, közösségszervezés | egyéb: |
| Január | 21 | 52 | 20 | 0 | 0 | 7 | 30 | 41 |
| Február | 20 | 61 | 13 | 0 | 0 | 16 | 17 | 33 |
| Március | 29 | 60 | 23 | 0 | 0 | 5 | 11 | 32 |
| Április | 28 | 79 | 21 | 0 | 0 | 10 | 13 | 30 |
| Május | 37 | 68 | 18 | 0 | 0 | 21 | 16 | 29 |
| Június | 36 | 77 | 38 | 0 | 0 | 29 | 19 | 54 |
| Július | 25 | 66 | 47 | 0 | 0 | 17 | 8 | 61 |
| Augusztus | 34 | 55 | 36 | 0 | 0 | 15 | 8 | 50 |
| Szeptember | 15 | 52 | 39 | 0 | 0 | 14 | 24 | 33 |
| Október | 20 | 81 | 10 | 0 | 0 | 13 | 11 | 29 |
| November | 49 | 40 | 43 | 0 | 0 | 10 | 19 | 47 |
| December | 38 | 85 | 40 | 0 | 0 | 15 | 20 | 51 |
| **Összesen:** | **352** | **776** | **348** | **0** | **0** | **172** | **196** | **490** |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **II. számú szolgálat** | Egészségügyi szolgáltatás | Nappali szolgáltatásokhoz való hozzáférés segítése | Intézményi rendszerrel szembeni előítéletek leküzdése | Bentlakásos intézményi elhelyezés szervezése | Egyedi lakhatásba kerülés segítése | Családi, baráti, közösségi kapcsolatok erősítése | Érdekérvényesítés segítése, közösségszervezés | egyéb: |
| Január | 13 | 33 | 22 | 0 | 1 | 10 | 11 | 51 |
| Február | 23 | 45 | 34 | 0 | 1 | 15 | 21 | 48 |
| Március | 24 | 54 | 38 | 0 | 1 | 31 | 19 | 21 |
| Április | 23 | 50 | 15 | 0 | 1 | 19 | 16 | 29 |
| Május | 18 | 46 | 22 | 0 | 0 | 12 | 21 | 18 |
| Június | 23 | 58 | 35 | 0 | 0 | 5 | 11 | 33 |
| Július | 18 | 62 | 23 | 0 | 0 | 12 | 15 | 29 |
| Augusztus | 25 | 73 | 14 | 0 | 0 | 20 | 10 | 39 |
| Szeptember | 29 | 54 | 26 | 0 | 0 | 11 | 21 | 37 |
| Október | 43 | 61 | 15 | 0 | 1 | 10 | 19 | 43 |
| November | 45 | 62 | 33 | 0 | 0 | 15 | 22 | 45 |
| December | 33 | 57 | 46 | 0 | 0 | 27 | 19 | 38 |
| **Összesen:** | **317** | **655** | **323** | **0** | **5** | **187** | **205** | **431** |

|  |  |  |  |  |  |  |
| --- | --- | --- | --- | --- | --- | --- |
| **Az utcai szociális szolgáltatásból kikerültek száma**  I. számú utcai szociális szolgálat | | | | | | |
| éjjeli menedékre került | átmeneti szállásra  került | önálló lakhatásba került | tartós bentlakásos intézménybe került | elhunyt | büntetés végrehajtási intézetbe került | ismeretlen helyre távozott |
| 3 fő | 5 fő | 0 fő | 0 fő | 1 fő | 0 fő | 13 fő |
| Gondozásban maradt 7 fő | | | | | | |

|  |  |  |  |  |  |  |
| --- | --- | --- | --- | --- | --- | --- |
| **Az utcai szociális szolgáltatásból kikerültek száma**  II. számú utcai szociális szolgálat | | | | | | |
| éjjeli menedékre került | átmeneti szállásra  került | önálló lakhatásba került | tartós bentlakásos intézménybe került | elhunyt | büntetés végrehajtási intézetbe került | ismeretlen helyre távozott |
| 5 fő | 2 fő | 5 fő | 1 fő | 0 fő | 4 fő | 3 fő |
| Gondozásban maradt 9 fő | | | | | | |

**3.9. Nappali ellátás**

**Idősek Klubjai**

A szolgáltatást a város közigazgatási területén a **Pálos Károly Szociális Szolgáltató Központ és Gyermekjóléti Szolgálat** biztosítja. Az idősek klubjaiban nyújtott szolgáltatásokat azok az időskorúak veszik igénybe, akik otthonukban élnek, de társaságra, közösségre, hasznos, értelmes időtöltésre vágynak, valamint fontosnak tartják testi és szellemi aktivitásuk megőrzését.

A klubok által biztosított szolgáltatások: étkezés, tisztálkodás lehetősége, egészségügyi ellátások, szabadidős programok, ügyintézésben való segítségnyújtás, mentális gondozás.

A férőhelyek száma: 256.

Az ellátásban részesülők 2023. évi induló létszáma: 227 fő

Tárgyévben felvettek száma: 55 fő

**Tárgyévben ellátottak száma: 282 fő**

Tárgyévben megszűntek száma: 48 fő

Az ellátást igénybe vevők száma tárgyév december 31-én: 234 fő

Az éves ellátotti létszám a megelőző évihez képest kismértékben csökkent.

Mind a felvételek, mind a megszűnések száma lényegesen alacsonyabb volt az előző évinél.

2023-ban 48 fő ellátása szűnt meg. 25 fő maga kérte a megszüntetést elsősorban családi okokra hivatkozva, illetve romló egészségi állapot miatt házi segítségnyújtást kért. 11 fő elhunyt, 8 fő bentlakásos intézményi elhelyezést nyert, 1 fő elköltözött az intézmény ellátási területéről, 3 fő pedig demens nappali ellátásba került.

**A klubtagok életkor és nemek szerinti megoszlása 2023-ban**

|  |  |  |  |
| --- | --- | --- | --- |
| **Életkori megoszlás** | **Férfi**  **(fő)** | **Nő**  **(fő)** | **Összesen**  **(fő)** |
| 40 - 59 év | 1 | 2 | 3 |
| 60 - 64 év | 5 | 8 | 13 |
| 65 - 69 év | 10 | 24 | 34 |
| 70 - 74 év | 17 | 43 | 60 |
| 75 - 79 év | 10 | 53 | 63 |
| 80 - 89 év | 30 | 71 | 101 |
| 90 év felett | 2 | 6 | 8 |
| **Összesen:** | **75** | **207** | **282** |

A klubtagok életkor és nemek szerinti megoszlásában jelentős változás nem történt, változatlanul magas a 80 év feletti korosztály (38,65%) és a nők aránya (73,40%).

A korábbi évekhez hasonlóan magas volt az egyedül élők aránya, 71,63%. Ők elsősorban a magány oldása, a szabadidő hasznos eltöltése érdekében vették igénybe a klub szolgáltatásait. Az idősek 65,60%-át jellemezte a multimorbiditás, azaz több betegség együttes előfordulása. Jelentős volt a keringési, a mozgásszervi és az emésztőrendszeri megbetegedésben szenvedők száma, továbbá évről évre emelkedik a pszichiátriai betegek aránya is. A klubokban étkezők számában kismértékű csökkenés volt megfigyelhető, 2022-ben 238 fő, 2023-ban 230 fő vette igénybe helyben fogyasztással a szolgáltatást.

176 fő normál, 30 fő diabetikus, 24 fő pedig könnyű-vegyes étrend szerint étkezett. **Összesen 32.743 adag étel került kiszolgálásra**.

Valamennyi igénybe vevő fizetett a szolgáltatásért térítési díjat. **49 fő kérte** a fenntartótól a megállapított személyi térítési díjának **méltányosságból történő csökkentését** nehéz anyagi helyzete miatt. Mindegyikük kapott a rendszeres havi kiadásaihoz igazodó kedvezményt.

Szombathely Megyei Jogú Város Közgyűlésének 208/2022. (IX.29.) Kgy. számú határozatával jóváhagyott takarékossági programjában foglaltak alapján 2022. októberétől a klubok hétvégi és ünnepnapi nyitvatartása szünetelt.

A korlátozást a Közgyűlés 116/2023. (III.30.) Kgy. számú határozata feloldotta és 2023. május 1-től - 2023. október 15-ig ismét lehetővé tette a hétvégi és ünnepnapi nyitva tartást.

2023. október 15-től a III. sz. és a IV. sz. Szakmai Egység Idősek Klubjában került szüneteltetésre a hétvégi és ünnepnapi nyitva tartás. Ezek a klubok alacsony kihasználtsággal működtek a munkaszüneti napokon, így nem okozott fennakadást, problémát az intézkedés bevezetése.

Az étkezést igénybe vevők számára ezeken a napokon elvitellel volt biztosított a napi meleg étel. Az intézmény 9 személyes kisbuszával, valamint egy személygépkocsival került megoldásra a mozgásukban korlátozott idősek szállítása a klubokba.

2023-ban 12 idős élt ezzel a lehetőséggel.

A klubokban elérhetőek voltak különböző prevenciós célú egészségügyi szolgáltatások, pl.: vérnyomás- és vércukorszint mérés, időstorna.

Az idősek által kedvelt programok

* a szellemi vetélkedők,
* az ünnepi megemlékezések,
* a kártyaversenyek,
* a memóriafejlesztő játékok és
* a kézműves foglalkozások voltak.

**Demens személyek nappali ellátása**

A demens személyek nappali ellátása keretében az orvosszakértői szerv vagy Pszichiátriai/Neurológiai Szakkollégium által befogadott demencia centrum vagy pszichiáter, neurológus, geriáter szakorvos demencia kórképet megállapító szakvéleményével rendelkező személyeket láthat el az intézmény.

A demens személyek nappali ellátása integrált formában, az intézmény két telephelyén, összesen 14 férőhelyen biztosított.

Az ellátásban részesülők 2023. évi induló létszáma: 9 fő

Tárgyévben felvettek száma: 11 fő

**Tárgyévben ellátottak száma: 20 fő**

Tárgyévben megszűntek száma: 11 fő

Az ellátást igénybe vevők száma tárgyév december 31-én: 9 fő

Az igénybe vevők számában az előző évhez képest jelentős változás nem történt.

11 fő ellátása szűnt meg, közülük 2 fő elhunyt, 8 fő esetében bentlakásos intézményi elhelyezésre került sor, 1 fő ellátása saját kérésre szűnt meg, mivel az egészségi állapotában bekövetkezett változás a házi segítségnyújtás biztosítását tette szükségessé.

**A klubtagok életkor és nemek szerinti megoszlása**

|  |  |  |  |
| --- | --- | --- | --- |
| **Életkori megoszlás** | **Férfi**  **(fő)** | **Nő**  **(fő)** | **Összesen**  **(fő)** |
| 40 - 59 év | - | - | - |
| 60 - 64 év | - | - | **-** |
| 65 - 69 év | - | 1 | **1** |
| 70 - 74 év | 3 | 1 | **4** |
| 75 - 79 év | 2 | 3 | **5** |
| 80 - 89 év | 3 | 5 | **8** |
| 90 év felett | 1 | 1 | **2** |
| **Összesen:** | **9** | **11** | **20** |

Az ellátásban részesülők közül az előző évekhez hasonlóan magas volt a 80 év felettiek aránya, évről évre egyre nagyobb számban képviselteti magát a 75 év alatti korosztály is.

Változatlanul a nők voltak többségben a klubtagok között, közülük is a 80 év feletti korosztály képviseltette magát a legnagyobb számban.

A demens személyek nappali ellátásában alapvető cél, hogy a foglalkozások elősegítsék az ellátottak meglévő képességeinek stabilizálását, lehetséges mértékig a fejlesztését, esetleg a már elmaradt képességek újbóli felszínre hozását.

Ennek érdekében az alábbi, képzett szakemberek által biztosított terápiák voltak elérhetők:

**Mozgásterápia**

Olyan speciális mozgásmódszerek alkalmazása, melyek a szokásos gyógytorna keretében nem ismertek. Lényege és célja: az egyes kifejező mozgások, mozdulati egységek, testhelyzetek és mozgás együttesek megtanítása, újratanulása.

**Zeneterápia**

Olyan pszichoterápiás eljárás, amely a zenét eszközként használja komplex személyiségfejlesztés vagy gyógyító tevékenység keretében. A zene eszköz az élménykeltésben és az élményfeldolgozásban, mint nonverbális terápia hatékony módszer. A hangulati és érzelmi életen keresztül jut el az idős emberekhez, oldja a pszichés merevséget vagy lágyítja azt.

Aktív (éneklés, hangszeres zenélés) és passzív (zenehallgatás) zeneterápia együttes alkalmazására került sor.

**Biblioterápia**

Az olvasmányok kiválasztása a demens személyek érdeklődési körének, mentális állapotának megfelelően történt. Tartalmuk különböző volt, pl.: mesék, rövid anekdoták, stb.

A mindennapok során folyamatosan kellett törekedni a memória erősítésére, régi ismeretek, ismerősök felidézésére.

Mivel az ellátás integrált formában történt, a demens klubtagok képességeikhez, igényeikhez mérten természetes módon bekapcsolódtak a klub által szervezett egyéb foglalkozásokba, programokba.

**3.10. Pszichiátriai és szenvedélybetegek nappali ellátása**

A Hársfa-ház Szenvedélybetegek Nappali Ellátója, a Szikla Pszichiátriai Betegek Nappali Ellátója, valamint a Rév Szenvedélybeteg Nappali Ellátó ellátási szerződés és együttműködési megállapodás keretében végzi a pszichiátriai és szenvedélybetegek nappali ellátását. A Hársfa-ház Pszichiátriai és Szenvedélybetegek Nappali Ellátójában 60 fő pszichiátriai és 20 fő szenvedélybeteg, a Szikla Pszichiátriai Betegek Nappali Ellátójában 90 fő, a Rév Szenvedélybetegek Nappali Ellátójában 40 fő ellátása biztosított.

**Nappali ellátók szakmai tevékenysége:**

Személyes gondoskodást nyújtó alapszolgáltatás, a tizennyolcadik életévüket betöltött fekvőbeteg-gyógyintézeti kezelést nem igénylő pszichiátriai és szenvedélybetegek részére, amely az öntevékenységre, az önsegítésre épülve biztosítja az ellátást igénybe vevők igényei alapján a kulturális, szabadidős, önismereti, képzési, lakossági és családi programok, találkozók szervezését, lebonyolítását. Lehetőséget biztosít a napközbeni tartózkodásra, védett környezetben történő 4 órás munkavégzésre, társas kapcsolatokra, valamint az alapvető higiéniai szükségletek kielégítésére.

A nappali ellátás célja, hogy a pszichiátriai és szenvedélybetegek integrált és teljes jogú tagjai maradjanak a társadalomnak, ill. olyan terápiás programokat is kell biztosítani, amelyek hozzájárulnak az ellátottak társadalmi re-integrációjához.

Kiemelt feladatunk a pszichiátriai és szenvedélybetegek minél szélesebb körének elérése, fogadása. A szerhasználatnak, valamint járulékos ártalmainak csökkentése, a változás elindítása és segítése. Az életmód, életvitel váltásának ösztönzése, az utógondozás, illetve a visszaesés megelőzése.

Az ismeretek átadása, az önértékelés erősítése, a magatartás és a kapcsolatok megváltoztatása, az erőforrások feltárása. A szenvedélybetegek nappali intézményének nem feladata az alkohol-, drog- és egyéb függőségi problémával küzdő személyek egészségügyi gondozása, azonban az intézményben szervezett foglalkozások, és programok révén törekszünk az életmód-változtatás ösztönzésére, a visszaesés megelőzésére.

A nappali ellátásban felvételt nyertek közül akinek legalább 40%-os egészségkárosodása van lehetőséget kap napi 4 órában könnyű fizikai munkát végezni. Amennyiben nincs rokkantsági fokozata annak a szabadidő hasznos eltöltése mellett (pl: textil-kreatív műhelyekben tevékenykednek) a terápiás életvezetést segítő programokba kerül bevonásra.

**RÉV Szenvedélybetegek Nappali Ellátója:**

A nappali ellátás a szenvedélybetegség különböző szakaszában lévő, eltérő motivációval rendelkező, eltérő élethelyzetben lévő szenvedélybetegek, addiktív problémával küzdők megsegítésére irányul. A nappali ellátás nagyban támaszkodik a közösség támogató erejére, amely képes a pozitív változások megindításában, megtartásában.

**Azok a személyek jelennek meg:**

* akiket szenvedélybetegségük miatt korábban fekvőbeteg-gyógyintézetben kezeltek, illetve rehabilitációs intézményben gondoztak
* akik az absztinencia eléréséhez és megtartásában kérnek segítséget
* akiknél már az addiktív probléma megjelent, de még nem kerestek fel egészségügyi szakellátást
* még aktív szerhasználók, viselkedési addikcióban szenvedők
* akik tüneteket mutatnak, de addiktológiai kezelés alatt nem állnak, illetve addikciós probléma kialakulása szempontjából veszélyeztetettek
* hozzátartozók, érintettek

A szer fogyasztása által személyiségük és magatartásuk is jelentős változáson megy keresztül, ez legtöbb kliensnél tapasztalhatóan zavart mutat. Egzisztenciális és családi problémákkal küszködnek. Nagy százalékban munkanélküliek, rokkantnyugdíjasok, illetőleg hajléktalanok.

Segítségre van szükségük ahhoz, hogy visszailleszkedjenek a társadalomba, megtanulva újra saját korlátaikat, kitűzve új célokat.

**A nappali ellátás célja, feladata**

A szenvedélybetegek nappali ellátása olyan szociális alapszolgáltatás, mely az érintettek és hozzátartozóik napközbeni ellátását, gondozását végzi.

A cél a szenvedélybetegek komplex bio-pszicho-szociális rehabilitációja, önsegítő aktivitások támogatása, az integráció és reintegráció, valamint a társadalmi kirekesztettségmegakadályozása, a kliens környezetében élők - a társadalom - negatív attitűdjénekmegváltoztatása.

Nappali megnevezés arra utal, hogy a szolgálat napközbeni ellátást nyújt szenvedélybetegek részére. Fontos, hogy ezek a szolgáltatások az ellátottak széles köre számára legyenek elérhetőek és a szenvedélybetegségből adódó sokrétű problémára egyéni megoldások megtalálását segítse elő.

A szer-vagy viselkedési addikció hatásaiban nemcsak az egyén érintett, hanem a családtagjai, a szűkebb, tágabb környezete is, ezért a szolgáltatásoknak nem elég csak az egyént megcélozni, hanem a környezetében élők számára is elérhető ellátásokat kell biztosítani a szenvedélybetegek nappali ellátása keretében. Szenvedélybetegség esetén a családtagok igyekeznek fenntartani a család patológiás egyensúlyát, ezért minden családtag valamely mértékben érintett a kórképben, így rendszerszemléletben gondolkodunk.

A szolgáltatás egyéni szükségletekre alapozott, hosszabb távú ellátásokat kínál, amely nagymértékben épít az ellátottak aktív-és felelős részvételére, valamint a nyitott programokon résztvevők kooperatív készségére.

A szenvedélybetegek nappali ellátásának igénybevétele önkéntes, az ellátást igénylő illetve törvényes képviselője szóbeli vagy írásbeli kérelmére történik. A szolgáltatás igénybevétele betöltött 16 éves kortól lehetséges. A személyes gondoskodást nyújtó szociális ellátás feltételeiről a kérelem benyújtásakor a kérelmezőt tájékoztatjuk.

A Nappali Ellátóba tehát felvehetők azok a személyek, férfiak és nők egyaránt, akik önként kérik felvételüket vagy orvosi javaslatra keresik fel intézményünket Szombathely és annak kistérségéből. Az intézményi jogviszony határozatlan időtartamú.

**Biztosított szolgáltatások**

A szenvedélybetegek nappali ellátása hétfő – szerda - csütörtök - péntek reggel 8 órától 16 óráig, keddi napon pedig 8-18 óráig vehető igénybe. A megállapodásnak és a házirend által kialakított kereteknek megfelelően alakul a nappali ellátó élete, melyben jelenleg 40 fő szenvedélybetegnek tudunk lehetőséget biztosítani.

A nappali ellátásban résztvevők személyi tisztálkodás és a személyes ruházat mosási lehetőségével élhetnek. Hétköznapokon, munkanapokon egyszeri meleg élelmet, valamint teát, üdítőt, vizet biztosítunk számukra. Továbbá lehetőség van egyszeri hideg élelemre is. A kedvezményes meleg étkezési lehetőséget helyi étteremmel kötött szerződés biztosítja az ellátottak részére. Jelenleg az Alacart Ételjárat biztosítja a napi rendszeres meleg ételt az igénybevevők számára. Az étkezésért kedvezményes térítési díjat kell fizetni, amelynek összege jövedelemarányosan van megállapítva.

Továbbá segítséget nyújtunk a hivatalos ügyek intézésében, szabadidős programok szervezésében, szakellátás hozzájutásához, munkavégzés lehetőségének szervezésében, életvitelre vonatkozó tanácsadásban, életvezetés segítésében, speciális önszerveződő csoportok támogatásában.

**Orvosi program**

Az orvosi programban 1 fő pszichiáter szakorvos dolgozik heti 2 nap. Az intézményben működő másik két szolgálat által nyújtott szolgáltatások révén a nappali ellátást igénybe vevők is kérhetik az intézmény pszichiáter szakorvosának segítségét.

**Szociális támogató program**

A szociális végzettségű terápiás munkatárs végzi a kliensek szociális támogatását. A munkatárs olyan szerepet vállal, amely tevékenység során a klienseket egyénileg segíti, vezeti a kapcsolatrendszer működtetése által a gyógyításban.

Feladata, hogy az egész rehabilitációs folyamaton végigkísérje, végigvezesse a klienst: gondozás az intézményi rehabilitáció alatt, feltárja a belső és külső (természetes és mesterséges) erőforrások rendszerét (ügyintézés, segítségnyújtás, munkahelyteremtés, életvezetési segítség stb.) valamint, ha szükséges megszervezi a kliens utógondozását is.

Közreműködik a rehabilitációs terv végrehajtásában, esetlegesen más szakemberhez irányítja kliensét, munkáját magas szinten végzi.

Legfontosabb az ellátott családjával, mikrokörnyezetével való szoros kapcsolat kiépítése, erősítése, hogy az alkalmas legyen a kliens visszafogadására, a vele való együttélésre. A család egészét segíteni kell, mindehhez másik két szolgáltatásunk is lehetőséget biztosít.

**Terápiák**

Elmondható, hogy a terápiák valamely formáját igénybe vették az év során ellátottaink. Több hetes rehabilitációk mellett több hónapos gyógykezelés is vár rájuk. Ennek igénybevétele nagyfokú betegségbelátást, önkéntességet és motivációt igényel.

**Egyéni terápia**

A nappali ellátás lehetővé teszi az egyéni terápia lehetőségét is, ahol célok megfogalmazására, a probléma tisztázására, konfliktusok kezelésében, szabadidő hasznos és szervezett eltöltésére irányul. Azokat a klienseket vonjuk be az egyéni terápiába, akik még képtelenek csoport előtt beszélni problémájukról, ugyanakkor biztosak a szertől való absztinenciájukban.

Én-erősítő pozitív énkép-kialakító, személyiség-átstrukturáló beavatkozás, amely az állapottól függően lehet rövid vagy hosszú terápia, ahol sor kerülhet a szenvedélybetegség kialakulásának és az egyéni életút összefüggéseinek feltárására és az egyéni motiváció felmérésére is.

**Csoportterápia**

A nappali ellátót igénybe vevők pszichoterápiás foglalkozásai szorosan összekapcsolódnak az intézménynél folyó munkával, lehetőség nyílik részt venniük a csoportfoglalkozásokon. A csoportfoglalkozások mindenki számára elérhetők, nyitottak. Bármikor lehetőség van bekapcsolódni a csoportba.

Csoportfoglalkozásaink:

- Biblia csoport

- Életmód csoport

- Szabadidős csoport

- Érintett csoport

- Hahóta klub

- Film-klub és Művészeti –csoport

- „Önök kérték” (zeneterápiás foglalkozás)

- Szemléletmód váltás-csoport (egészségmegőrzés, egészséges életmód)

- Torna-csoport (nyújtó, bemelegítő gyakorlatok)

- Önismereti csoport

- Kreatív csoport

**Szabadidős tevékenységek**

A szabadidő hasznos és kulturált eltöltéséhez biztosítunk sajtótermékeket, társasjátékokat, sporteszközöket, tömegkommunikációs eszközöket. A szabadidős tevékenységek legfőbb koordinátorai a terápiás munkatársak.

**Szolgáltatási elemek**

A szenvedélybeteg nappali ellátásnak vannak lehetséges szolgáltatási elemei is, amelyet igényekhez igazodva szükség szerint biztosít az intézmény.

* Tanácsadás
* Esetkezelés
* Gondozás
* Étkeztetés
* Felügyelet
* Háztartási vagy háztartást pótló segítségnyújtás
* Kézségfejlesztés
* Közösségi fejlesztés

**Foglalkoztatás**

Klienseink számára könnyen elsajátítható, akár otthon is végezhető népi kismesterségek tanítására vállalkoztunk és vállalkozunk a jövőben is, mint varrás, hajtogatás, gyöngyfűzés, szalma és csuhétermékek készítése, gipszöntés, agyag használata stb., melyek elsajátítása javíthat a finom motorikus mozgás, a kreativitás, az anyagok viselkedésének megtapasztalása valamint a napi rendszerességű munka, elfoglaltság terén is. Emellett újrahasznosított termékek készítésébe fogtunk, így kávékapszulából, harisnyából készítünk kreatív termékeket.

A munka számukra az alkotás örömével egyenlő, mely védett és gyógyító körülmények között zajlik.

Ellátottaink nagyobb toleranciával, a konfliktusok kezelésével, a partneri elfogadással, megértéssel, ugyanakkor követelményekkel, elvárásokkal is találkoznak. Szociális szakemberek irányítják és segítik őket. A strukturált mindennapok megkönnyíthetik visszakerülésüket a munkaerőpiacra.

A gyógyító foglalkozások egy erre a célra kialakított műhelyben zajlanak, melyeket szociális gondozó irányít.

A foglalkoztatás során a legfőbb cél az önértékelés javítása: a kliensek önmaguk örömére alkotnak, az első alkotásaikat hazaviszik, elajándékozzák.

Saját munkakörnyezetükre is odafigyelnek: részt vesznek annak takarításában és egyéb, kisebb ház körüli teendőkben.

**Rehabilitációs munkalehetőség**

Az elmúlt év során a nappali ellátásban résztvevő klienseink számára rehabilitációs foglalkoztatatási lehetőséget tudunk biztosítani. Védett foglalkoztatás valósulhat meg a multinacionális vállalatok, az Ivy illetve a TDK Hungary Components Kft. együttműködésével.

**Ügyintézés**

Klienseinknek szociális, jogi és egyéb problémáik vannak. A terápiás munkatársak naponta segítik őket ezen ügyek intézésében.

**Statisztikai mutatók:**

2023. december 31-én összesen 40 fő vette igénybe szolgáltatásainkat.

**Nemek szerinti megoszlás**

A nemek megoszlását illetően 21 fő nő és 19 fő férfi az ellátottak aránya intézményünkben.

**Életkor szerinti megoszlás**

A 40-59 és a 60-64 éves korosztály tagjai jelennek meg leginkább az ellátottak körében. Az idősebb korosztálynál megfigyelhető, hogy egészen a 70-74 életévig kiterjed az ellátotti kör. A 65-69 éves korosztálynál a női, míg a 70-74 éves korosztálynál a férfiak vannak többségben.

**Probléma szerinti megoszlás**

Az ellátottak probléma szerinti megoszlását tekintve főként alkohol koffein- illetve gyógyszerproblémák leküzdése miatt kérnek segítséget. Alkoholproblémával több férfi jelentkezik, mint nő. Az alkoholbetegség továbbra is vezető a szenvedélybetegségek közül, de egyre több nő küzd szintén ezzel a problémával.

Az egyéb kategóriában a társfüggőséggel küzdők száma is növekedést mutat.

**Szikla Pszichiátriai- és Szenvedélybetegek Nappali Ellátója**

2016. március 10-től ellátottak száma 90 főre bővült. 2023.december 31-én ebből férfi 40 fő, nő 50 fő. A várólistán 0 főt tartunk nyilván. Az intézmény kihasználtsága folyamatosan 100% -os.

***Nemek szerinti megoszlás***

***Életkor szerinti megoszlás***

18-39 éves 18 fő

40-59éves 44 fő

60-64 éves 13 fő

65-69 éves 112 fő

70-75 éves 3 fő

***Iskolai végzettség szerinti megoszlás***

8 általános: 20 fő

szakmunkás: 40 fő

érettségi: 23 fő

főiskola: 7 fő

**Az intézmény célja, feladata:**

Szombathely Megye Jogú Várossal, a Szombathelyi Kistérséggel, és az egyházmegye területén a plébániai egyházközségekkel és települési önkormányzatokkal kötött együttműködési megállapodások alapján szociális alap és szakosított ellátást biztosít pszichiátriai betegek számára.

A nappali ellátás célja, hogy a 18. életévüket betöltött fekvőbeteg – gyógyintézeti kezelést nem igénylő pszichiátriai betegek integrált és teljes jogú tagjai maradjanak a társadalomnak, illetve re- integrálódjanak a közösségbe.

**Az intézmény szolgáltatásai:**

Az intézmény az ellátást igénybe vevők részére szociális, egészségi, mentális állapotuknak megfelelő napi életritmust biztosító szolgáltatást nyújt,a helyi igényeknek megfelelő közösségi programokat szervez, valamint helyet biztosít a közösségi szervezésű programoknak, csoportoknak.A szolgáltatás nyitott formában, az ellátotti kör és a lakosság által egyaránt elérhető módon működik.

Helyet biztosítunkközösségi együttlétre,pihenésre, személyi tisztálkodásra, a személyes ruházat tisztítására, az étel melegítésére, tálalására és elfogyasztására.

**Szolgáltatás****ok:**

-szabadidős programok szervezése,

*-*hivatalos ügyek intézésének segítése,

-munkavégzés lehetőségének szervezése, az önálló munkavégzéshez szükséges készségek fejlesztése

*-* életvitelre vonatkozó tanácsadás, életvezetés segítése,

*-*speciális önszerveződő csoportok támogatása, működésének, szervezésének segítése.

*-*szükség szerint az egészségügyi alapellátás megszervezése, a szakellátásokhoz való hozzájutás segítése,

-egészségügyi ellátás körébe tartozik a felvilágosító előadások szervezése, tanácsadás az egészséges életmódról, torna lehetőségének biztosítása, valamint a mentális gondozás.

Mindezt az öntevékenységre, az önsegítésre építve.

A pszichiátriai betegek nappali intézményében olyan programokat biztosítunk, melyek lehetővé teszik az ellátást igénybe vevőnek a társadalomba, a korábbi közösségébe történő visszailleszkedését. Ennek keretében az intézmény programjai nyitottak, kívülállók számára is hozzáférhetőek. Bekerülésnél a vallási hovatartozást nem vesszük figyelembe, de fontosnak tartjuk a lelki gondozást. Ebben nagy szerepet vállal a Karitász lelkésze, akihez a heti bibliafoglalkozáson kívül is bármikor bizalommal fordulhatnak.

A nappali intézmény működésének nem része a pszichiátriai gondozás, de szükség szerint kapcsolatot tartunk az ellátott kezelőorvosával, vagy az pszichiátriai gondozóval, továbbá a hozzátartozókkal, valamint olyan személyekkel, akik fontos szerepet játszanak az ellátott életében.

**Kreatív- alkotó csoportfoglalkozások**

Bizonyított tény, hogy az alkotó tevékenység, mint az önkifejezés egy fajtája, közvetlenül is hat a pszichiátriai betegekre, csökkenti a bennük lévő feszültséget. Az emberi beszédközlés során gyakran fontos jelentések kifejezésére nincs szavunk, mert hiányzik vagy kevésnek bizonyul a szándékolt üzenet kifejezésére. Ilyenkor a szó helyére a művészeti tevékenységek, a festés, rajzolás, stb. lép. Célunk elsősorban nem kimagasló művészeti alkotások létrehozása, hanem az, hogy a csoport tagjai megpróbálják ily módon kifejezni magukat.

**Csoportfoglalkozások:** festés, agyagozás, gyöngyfűzés, varrás, kötés, horgolás, kézimunkázás, dísztárgyak, valamint a zenehallgatással egybekötött alkotó foglakozások.

**Biblia- beszélgetés az élet dolgairól**

A Karitász lelkésze által irányított csoport, melynek célja, hogy a keresztényi értékrend, az erkölcs, hit, vallás kérdéseiben utat mutasson és lelki egyensúlyt, lelki békét nyújtson a csoporttagok számára.

**Torna**

Klienseink lelki fejlődése mellett a testi egészségükre is gondot fordítunk. Heti rendszerességgel vehetnek részt tornaórán, mely minden izomcsoportot megmozgat. Figyelmet fordítunk az egészségkárosodások megelőzésére, valamint a már kialakult deformitások korrigálására. A mozgás öröme kihat a lelkiállapotukra is, ezáltal jobb közérzetet biztosít.

**Filmklub-foglalkozásokon készült képek megtekintése**

Hetente egyszer délután filmnézéssel lehet kikapcsolódni, valamint lehetőség van arra is, hogy a korábbi foglalkozásokon készült fényképeket megtekintsék.

**Színjátszókör**

Az aktuális ünnepekhez kapcsolódóan készül a társulat egy-egy színdarabbal, melyet a társaik szórakoztatására adnak elő.

**Dalos percek**

Heti rendszerességgel vallásos énekeket, valamint népdalokat tanul és ad elő a csoport, amellyel feltölti a résztvevők lelkét pozitív érzésekkel.

**Névnapi köszöntés**

Havi rendszerességgel megrendezésre kerülő program, mikor az aktuális havi névnaposokat megköszöntjük, kis ajándékkal és műsorral kedveskedünk nekik.

**Kedvenc verseink**

Ezen foglakozás alkalmával – ami havi rendszerességgel kerül megrendezésre – klienseink készülhetnek verssel, színdarab részlettel vagy más prózai mű részlettel, amit aztán előadnak társaiknak. Ezáltal olyan élmények, érzések és emlékek is a felszínre kerülhetnek, melyeket talán már rég elfeledettnek hittek.

**Beszélgessünk**

Heti egy alaklommal önismereti, személyiségfejlesztő foglalkozást tartunk. Kiscsoporttal dolgozunk. Aktuális, személyes problémákat tárnak fel az igénybevevők, az „itt és most” érzéseivel dolgozunk. A kliensek reagálnak, visszajelzést adnak egymásnak. Támogatják, segítik egymást. Védett környezetben gyakorolhatják az új viselkedésformákat.

**A csoportfoglalkozások célja** a manuális, ill. koncentrációs készségfejlesztésen túl, hogy ki tudják próbálni teherbírásukat, hogy a jövőben egy adott munkahelyen, vagy célszervezetnél is képesek legyenek teljesíteni, helytállni. Valamint lelki feltöltődést biztosítanak az érzelmi egyensúly elérése érdekében.

**Hársfa-ház Pszichiátriai-és Szenvedélybeteg Nappali Ellátója**

**Az intézmény célja:**

A pszichiátriai- és szenvedélybetegek nappali ellátásának célja, hogy a magasabb szintű intézményi elhelyezést nem igénylő pszichiátriai- és szenvedélybetegek részére komplex gondozás keretében öntevékenységére, önsegítésére épülve biztosítsa a szociális, egészségi és mentális állapotuknak megfelelő napi életritmust, közösségi együttlétet, mely során minőségibb életet élhet saját lakó környezetében. A nappali ellátás, mint szociális háló segíti a pszichiátriai és szenvedélybetegek mindennapi eligazodását, hogy komplex, szakszerű segítséget kapjanak céljaik megvalósításához. Legfontosabb az egyéni életminőség javítása, beleértve a fizikai, egészségi és pszichés állapotot, az egyén függetlenségi foka, valamint a társadalmi kapcsolat és a környezet lényeges jelenségeinek szubjektív viszonyának kialakítása. Az intézményben nyilvántartásba vett, a perifériára szorult szenvedélybetegek és pszichiátriai betegek reintegrálása a társadalomba, szem előtt tartva a felépülés, az egyéni szükségletek és az önrendelkezés elvét.

Szakmai tevékenység bemutatása:

Intézményünk két jól elkülöníthető, de szorosan összefüggő szervezeti egységből állt

1. Szenvedélybetegek Nappali Ellátója, férfiak és nők számára egyaránt látogatható. (20 fő).
2. Pszichiátriai betegek Nappali Ellátója, férfiak és nők számára egyaránt látogatható (60 fő)

A nappali ellátás célja, hogy a pszichiátriai és szenvedélybetegek integrált és teljes jogú tagjai maradjanak a társadalomnak, ill. olyan terápiás programokat szükséges biztosítani, amelyek hozzájárulnak az ellátottak társadalmi re-integrációjához. Szolgáltatási elemek: tanácsadás, készségfejlesztés, háztartási és háztartást pótló segítségnyújtás, étkeztetés, esetkezelés, gondozás, közösségi fejlesztés. A felépülésben benne van a saját identitás, önálló döntések, kockázat és felelősségvállalás, a munkában, fejlődésben, önbecsülésben való kapcsolatok, szerepek megélése.

A nappali ellátásba felvételt nyertek közül, akinek legalább 40%-os egészségkárosodása van, igény szerint lehetőséget tudunk biztosítani napi 4 órában könnyű fizikai munkát végezni. Amennyiben nincs rokkantsági fokozata annak a szabadidő hasznos eltöltése mellett (lsd: programok résznél) a terápiás életvezetést segítő programokba kerül bevonásra.

A mentális kezelés folyamatában előtérbe helyezzük az egyénre szabott gondozást, a rendszerességet, fokozatosságot, következetességet. Akkor és annyit segítünk, amelyet az egyén megkíván. „Ne halat adj az éhezőnek, mert azzal csak egyszer lakik jól. Adj neki hálót, tanítsd meg halászni, és akkor egész életében meglesz a betevője.” A szolgáltatásaink igénybevételének az alapja az önkéntesség, őszinteség.

A bekerüléshez a felekezeti hovatartozást nem vesszük figyelembe, de fontosnak tartjuk a lelki gondozást.

A változás színtere, a Hársfa-ház! Ez az a hely, ahol kellő odafigyelés, támogatás, felebaráti szeretet és emberi odafigyelés mellett újból ember lehet az ember. Ez az a hely, ahol a változtatni akarás mellett segítséggel, a jövő felé lehet tekinteni.

**Az ellátott célcsoport jellemzői:**

A pszichiátriai megbetegedések az egyén életében bekövetkezett zavar, amelyet az egyéni és környezetei tényezők interaktív, egymásra ható módon formálnak és alakítanak.

A pszichés megbetegedésnek, tünetegyüttesnek több forrása is lehet. Ez alapján elmondható, hogy lehet biológiai kiváltó oka, ahol az agy idegsejtjeinek működésében, vagy az idegsejtek között zajló kommunikáció (elektromos impuzusok) működésében tapasztalható diszfunkció, de beszélhetünk genetikailag öröklődő betegségekről vagy szociológiai szempontokról is. Egy diszfunkcionálisan működő család, társadalmi stresszre, címkékre, gyermekkori traumára adott inadekvát válaszreakció.

A *pszichiátriai betegek* jelentős része halmozottan hátrányos helyzetű: betegségük mellett anyagi gondokkal is küzdenek, sokuknak nincs versenyképes végzettsége, egy idő után sokan elszigetelődnek családjuktól is, s végleg magukra maradnak.

Egzisztenciális kiszolgáltatottságuk sok esetben párosult lelki problémákkal, s vezetett alkoholizmushoz, depresszióhoz, szellemi és szomatikus leépüléshez.

Pszichiátriai betegeink legtöbbje megváltozott munkaképességű, rokkantsági ellátásban vagy rokkantnyugdíjban részesül, illetve vannak, akik betegségük korai kezdete vagy életkoruk miatt nem rendelkeznek munkaviszonnyal, így ellátással sem. Betegségük miatt alkalmazkodási és kapcsolatteremtési nehézségeik vannak.

Életkorukat tekintve, 18 évtől- idős korig, férfiak és nők egyaránt. A BNO besorolásukat nézve széleskörű spektrum jellemzi ellátottjainkat, vannak köztük skizofréniával, bipoláris megbetegedéssel, dysztimiával, kevert szorongásos depresszóval, alkalmazkodási zavarral, pánikbetegséggel küzdők, és előfordul az enyhe mentális retardáció is. A pszichiátriai kórképek mellé előfordul, hogy szenvedélybetegség is társul.

Mentális állapotuk szerint a motiválatlanság, a segítségnyújtás lehetőségeinek megismerésére, használására, alkalmazására, valamint az érzelmi kiüresedettség jellemző. Az alkalmazkodóképesség zavara- a közösségi normák hárítása vagy éppen a mánia fázisában a túlzó aktivitás, a lendület, a fáradhatatlanság is jellemezheti viselkedésüket. A betegség tüneteit tekintve lehet hullámzó, amit a gyógyszerhatóanyag is befolyásolhat, de ugyanakkor bármely negatív vagy pozitív túlzó impulzus. Cél a változásra való igény formálása.

**Szenvedélybetegek esetén**intézményünkbe azokból a pszichiátriai és szenvedélybeteg alap- és szakellátást végző intézményekből kerülnek be a kliensek, ahol már megszabadultak szerfüggőségüktől és pszichológiai függőségük is oldottabb. Legnagyobb számban az alkoholfüggőség jellemzi ellátottjainkat. A szerfüggőséggel hátterében valamennyi esetben pszichés probléma, diagnosztizált kórkép is fellehető.

A szer fogyasztása által személyiségük és magatartásuk, problémakezelési módjuk eltér, nehezebben kezelhetők, néhány esetben agresszívek lehetnek.

Egzisztenciális és családi problémákkal küzdenek, egy idő után sokan elszigetelődnek családjuktól is, s végleg magukra maradnak. Többen elkövettek már szuicid kísérletet, hiszen kiszolgáltatottságuk sok esetben párosult lelki problémákkal, s vezetett alkoholizmushoz, depresszióhoz, szellemi és szomatikus leépüléshez. Betegségük miatt (a pszichiátriai betegekhez hasonlóan) alkalmazkodási és kapcsolatteremtési nehézségeik vannak. Férfiak és nők egyaránt igénybe veszik a szolgáltatást, 18. életévtől idős korig jellemzően.

A legjellemzőbb függőség az alkoholprobléma, internethasználat, valamint a kábítószer fogyasztás negatív hatásai miatt szeretnének életmódot váltani. Az itt folyó terápiás foglalkozások lehetőséget adnak a változás elérésére.

Szenvedélybetegeket tekintve, az absztinenciát elért és tartók között többen szabadultak Dömösön az Iszákosmentő misszió segítségével és tartják a rendszeres kapcsolatot a Kékkereszt Egyesület helyi szerveződésével a Kálvárián. A pszichiátriai betegek körében is vannak, akik a hit felé fordulnak, hogy a mindennapokhoz útmutatást kapjanak.

**A hit szerepe:** a hit erőforrás, van mibe kapaszkodni, van kihez fordulni, van kitől segítséget, támogatást kérni. A hit olyan erkölcsi iránytűt kínál, amely az értékeinkkel és meggyőződéseinkkel összhangban lévő döntések meghozatalában irányít. Kedvezményes- támogatott étkezés biztosítása.

**Párbeszéd Fórum:**

2014 óta sikeresen működik fél évente tartunk Párbeszéd Fórumot –ahol jelen vannak a Nappali Ellátásban felvettek. Terápiás munkatársak, munkáltatók –Move Zrt, Human Profess közhasznú Nonprofit Kft képviselői, Karitász vezetőségéből képviselő. A problémák, megoldásra váró feladatok, célok, házszabályzat kerül megbeszélésre. Próbálunk közösen döntéseket hozni- szavazással döntünk (jelenlévők 50%+1 fő) a közösséget érintő kérdésekben.

**Mediációs ülések:**

A mediációs (konfliktuskezelés) technikák alkalmazásával próbálunk mintát mutatni a problémásnak tűnő helyzetek megoldására. Rendkívül jó tapasztalataink vannak és azt látjuk, hogy a fejlődés elengedhetetlen velejárója, hogy egy kicsit megálljunk és visszatekintsünk mit, hogy csináltunk az elmúlt hónapban. Az előretekintéskor a következő hetek megtervezésekor pedig próbálunk tanulni a múlt hibáiból!

**Egyéni foglalkozások:**

A gondozás során a komplex szemléletű bio-pszicho-szociális modell kerül a középpontba, mely az egyéni szükségletekre épülve az aktuális élethelyzetet figyelembe véve építi fel az egyéni gondozási tervet, mely a következő szolgáltatási elemeket nyújtja: tanácsadás, készségfejlesztés, háztartási vagy háztartást pótló segítségnyújtás, esetkezelés, gondozás és közösségi fejlesztés.

A szociális munkatársak folyamatosan rendelkezésre állnak az ellátottak számára és lehetőséget biztosítanak a négyszemközti konzultációra, tanácsadásra. Az egyéni foglalkozások célja a segítő beszélgetések kapcsán- egyéni képességfejlesztés, különös tekintettel a problémamegoldásra. Továbbá életvezetési tanácsadás nyújtása, természetes és mesterséges támogatórendszer megismerése, bővítése.

Heti rendszeres, csoportos programjaink:

Szakemberek által vezetett foglalkozások célja: A közösség erejének, valahova tartozás érzésének megélése.

**Nyitott szerda:** 2014 óta folyamatosan működik a délelőtti foglalkozás, melynek célja, hogy szervezett formában kapjanak széleskörű tájékoztatást azok, akik érdeklődnek a ház szolgáltatásai iránt.

Az elmúlt év során a Munkaügyi Központtal, EFOP irodával, önkéntes Karitász csoportokkal, pszichiátriai gondozóval és pszichiáter szakorvosokkal, valamint hivatásos gondnokkal is felvettük a kapcsolatot. A média segítségével Facebook oldalunkon valamint szórólap terjesztéssel is próbáljuk elérni a célközönséget! (Hársfa-ház)

**Egy húron pendülünk:** A csoport célja, a közös együtt töltött hasznos, örömteli időtöltés legyen a résztvevők számára. *Különböző tematikájú foglalkozások keretében, valósulhat meg, amelyet mindig a csoport tagjaival közösen kerül kiválasztásra, ilyen lehet:*

* + művészetterápiás programok: évszakok megjelenése a művészetekben, irodalmi művek elemzése, zeneterápia
  + logikai játékok; fejtörők: szerencsekerék, betű-és szójátékok
  + beszélgetés, kommunikációs gyakorlatok: évszakokhoz kötődő események bemutatása, aktuális események, jeles napok

**Életem története:** Mindenki egyedi és utánozhatatlan. Mindannyiunknak meg van a maga története, mely motiválhat, támogathat másokat. A csoportot azon vágy hívta életre, hogy a közösség tagjai megismerjék, támogassák, motiválják egymást, beszélgessen életük eseményeiről, segítsenek egymás céljai megvalósulásában. A csoport célja, hogy a közösen együtt töltött idő hasznos legyen a résztvevők számára.

A beszélgetés témájául szolgálhat motivációs kisfilmek, valamint idézetek, melyek mentén haladva, az érzelmek megélésére adnak lehetőséget.

**Kreatív csoport:** A foglalkozás lényege, hogy egyszerű vagy éppen újrahasznosítható alapanyagok felhasználásával, különböző technikák alkalmazásával készítsünk értéket. Az alkotás öröme! Valami újat alkotni mindig jó érzés. Legyen az valami nagy dolog vagy egy egészen apró. Különösen akkor, ha azzal másoknak örömet tudunk szerezni. Ajándéktárgyak vagy éppen lakásdekoráció készítése festés, textilfonás, ragasztás, hajtogatás, rajzolás, fúrás/faragás, hímzés, varrás stb, alkalmazott technikákkal.

**Háztartási vagy háztartáspótló segítésnyújtásra irányuló foglalkozások:** A foglalkozás célja, hogy az ellátottak készség szintjén sajátítsanak el olyan alapvető a mindennapi élethez szervesen kapcsolódó tevékenységeket, mint főzés, sütés vagy éppen a takarítás feladatkörét, melyet saját otthonukban is tudnak alkalmazni életük komfortosabbá tétele érdekében. Kiegészítve a mosás, tisztálkodás, az internethasználat, telekommunikációs kapcsolattartás mindennapos tevékenységével.

**Activity parti:** A társasjáték alapján, délutáni szabadidős játék, mely erősen épít a színészkedés mechanizmusára. Lehetőség nyílik a színészi játék, szituációk kipróbálására, átélésére, kreativitásfejlesztésre.

**Film klub/mozi:** Filmklubunk, olyan filmek bemutatására vállalkozik, melyek lehetnek régiek vagy újabbak, de mindenképpen gondolatébresztő, fantáziát megmozgató, értékeket hordozó alkotások. Melyek motivációként szolgálhatnak, pozitív hozzá állást adhatnak nehéz élethelyzetek megélésében. Célunk a mindennapok gondjaiból történő kiszakadás, szórakoztató időtöltés, a közösség formálása.

**Pszichofitness:** Segít abban, hogy a kliensek önmagukra figyeljenek, hozzáállásukat pozitív irányba tereljék, felismerjék a boldoguláshoz vezető utat. Mindezeket tanulságos kisfilmek lejátszásával vagy témaindító újság-internetcikk ismertetésével próbáljuk elérni, melyek hatására a saját gondolataikat megfogalmazva vonnak le következtetéseket életükre vonatkozóan. Szakember segítségével pedig gyakorlati technikákat kapnak.

**Úgy táncolnék veled!** Minden páros hét keddjén várjuk azokat, akik szívesen részt vennének egy ÁLOM megvalósulásában. Mire számíthatnak, akik eljönnek? Zenére, éneklésre, mozgásra- csak óvatosan- táncra, önismeretre, Lélekfarmi élményekre...sok nevetésre, közösségi élményekre! Ne csak álmodozzunk, valósítsuk is meg!

**Beszélgetések az életről (Biblia foglalkozás):** Horváth József Atya a Karitász lelkivezetője irányítja a csoportot. A klienseket érdeklő kérdések felvetése után- közösen megvitatják az adott témát. Erőt meríthetnek a problémáik kezelése kapcsán a saját életükre vonatkozóan. Lehetőség van egyéni- négyszemközti konzultációra is. Valamint audiovizuálismódszer segítségével az év során feldolgozásra kerül a biblia témaköre.

**Meridián torna:** Könnyen követhető és hamar elsajátítható torna, mely bárki számára elérhető nemtől és kortól függetlenül. A meridián pontok ingerlésével a belső szervekre hatunk, ugyanakkor nyugtató hatást is elérünk ezzel a módszerrel, feszültséget tudunk oldani. Hangsúlyos szerepe van annak, hogy csoportban végezzük a gyakorlatokat, figyelve a pontos kivitelezésre. A torna időtartama 25 perc (reggel), ennek leteltével mindenki testben és lélekben frissen, feltöltődve állhat neki a nap további részének!

**Relaxációs percek:** Erre a célra kialakított helyiségben, kényelmes, nyugodt körülmények adnak lehetőséget a relaxációra, lazításra. A relaxációs gyakorlatok segítenek feldolgozni a hétköznapok során felgyűlt stresszt, azaz a testünknek ezzel nyugalmat adhatunk. Kellemes nyugtató zene mellett tematizált történetet hallgathatnak meg, mely elviszi őket egy másik „világba”.

**Tesco Adomány:** Minden héten egy alkalommal 50-60 fő részére élelmiszer csomag kerül kiállításra az élelmiszermentő program segítségével a helyi nagy áruházak felajánlásából, mint pl.: TESCO Áruház jóvoltából. A Karitász dolgozók a rászorultság alapján csomagokat készítenek a nappali ellátottak részére.

**Okozz örömet**

Segíts másokon a Hársfa házban című programunk kapcsán szeretnénk összekapcsolni azokat az embereket, akiknek szükségük lenne néhány nélkülözhetetlen dologra, azokkal, akiknek van feleslegük. „Meglátni az éhezőt, a ruhátlant, a beteget…” A ruhabörzére felajánlottak közül, kis gondolkodás után tudjuk kinél lesz a legjobb helye. Naprakész információnk van az ellátottak egyéni szükségleteről. A szállításról a segítséget kérő gondoskodik (intézményen belül került lebonyolításra bútorok: asztal, szék, fotel, TV, különböző használati cikkek (étkészlet, pohár, ágynemű- és huzat) valamint ruhaneműk (gyermek és felnőtt), játékok, könyvek célba juttatása! A továbbiakban is szeretnénk folytatni e tevékenységet, hiszen a kereslet ezt támasztja igényként elénk.

**Terápiás juttatás:** A Hársfa ház mindennapjaiban való aktív részvétel sokak számára egyben terápiás eszközül is szolgálhat, melyet terápiás juttatással díjazunk. Ez ösztönzőleg és motiváló erőként is hat a pszichés állapot stabilan tartásához egyaránt.

**Ünnepi előadások, műsorok, színházi darabok:** A színjátszókör tagjai közül kerülnek ki a Ház ünnepi műsoraiban: március 15-e; augusztus 20.; karácsonyi ünnep résztvevői. A közösségi élmények szerves részét képezi az együtt átélt ünnepi pillanatok. A 2022 év végén újonnan indult „Úgy táncolnék veled” című program keretein belül a zene, éneklés, mozgás, tánc, önismeret egy újabb színi előadásra

Statisztikai adatok:

**3.11. Nappali melegedő**

A Nappali melegedő elsősorban az éjjeli menedékhely szolgáltatásait igénybe vevőket, s az utcán élőket szólítja meg, de a rehabilitációs programokba be kívánja vonni azokat a potenciálisan hajléktalan embereket is, akiknek egészségi állapotuk, szociális- és munkaerő-piaci kompetencia-hiányuk miatt az önálló lakhatásuk megtartása veszélyben van, munkaerőpiacra történő kivezetésük pedig csak foglalkoztatási rehabilitáció után valósulhat meg.Azzal, hogy a nappali melegedő az I. számú utcai szociális munkás szolgálat és az éjjeli menedékhely egy telephelyen működik hatékonyabban biztosítható az intézményes ellátással szemben idegenkedő hajléktalan emberek bizalmának megnyerése, az ellátó rendszerbe való bevonása. Az éjjeli menedékhely szolgáltatásait igénybe vevőknek reggel 7 órakor - amikor az éjjeli menedékhely bezár - nem kell elhagyniuk az intézményt, hanem az épületen belül működő nappali melegedő szolgáltatásit vehetik igénybe. Ezzel a működéssel megelőzhetővé válik, hogy az éjjeli menedékhelyről reggel 7 órakor elküldött emberek jelentős része napközben közterületen töltse idejét. Minden szolgáltatást igénybe vevő számára biztosítjuk a **tisztálkodás és a személyes ruházat tisztításának feltételeit**. Gondoskodunk a ruházat és egyéb személyes dolgok biztonságos őrzéséről, lehetőség szerint a ruházat pótlásáról. Az **étkeztetés lehetőségének biztosítása** 2017. évtől a Hajléktalanokért Közalapítvánnyal együttműködve pályázati program keretében történik. Napi egy tál előre csomagolt ebédet biztosítunk valamennyi igénybe vevő részére. Az étel melegítéséhez és elfogyasztásához kulturált körülmények állnak rendelkezésre a nappali melegedőben. A nappali melegedőben történik a hajléktalan emberek **okmánypótlása,** hivatalos ügyintézése is.

A hajléktalan lét gyakori velejárója a személyes okmányok elvesztése, azt azonban valamennyien tudják, hogy legalább személyi igazolvánnyal rendelkezniük kell ahhoz, hogy a sorozatos rendőrségi feljelentéseket elkerüljék.

Az egészsésgügyi ellátáshoz való hozzáférés szigorodásának következtében egyre gyakrabban igényelnek segítséget a TB kártya pótlásához, az adóigazolvány megkéréséhez. Az esetek többségében akkor kérnek segítséget a hajléktalan emberek, amikor munkaviszonyt kívánnak létesíteni. Postacímet minden utcai illetve éjjeli menedékhely szolgáltatásait igénybe vevő hajléktalan embernek biztosítunk, amennyiben ezt igénylik

A nappali melegedő férőhelyszáma: 40 fő, az igénybe vevők napi átlagos száma egész évben meghaladta az engedélyezett férőhelyszámot, a téli időszakban és hétvégéken a 60 főt is eléri az igénybe vevők száma. 2023. évben **184 fő fordult meg a nappali melegedőben**.

1. **Szakosított ellátási formák**

**4. 1. Átmeneti elhelyezést nyújtó intézmény**

##### Hajléktalanok éjjeli menedékhelye

A hajléktalanok éjjeli menedékhelye az önellátásra és a közösségi együttélés szabályainak betartására képes hajléktalan személyek éjszakai pihenését, valamint krízishelyzetben éjszakai szállás biztosítását lehetővé tevő szolgáltatás. Az intézmény szolgáltatásait azok vehetik igénybe, akik éjszakáikat közterületen vagy nem lakás céljára szolgáló helyiségben töltik.

**Az éjjeli menedékhely működtetésének legfontosabb célja, hogy egyetlen hajléktalan személy se legyen kénytelen éjszakáit utcán, közterületen tölteni.** Az éjszakai pihenés mellet az éjjeli menedékhely biztosítja mindazokat a szolgáltatásokat, amelyek az alapvető fizikai szükségletek kielégítéséhez nélkülözhetetlenek.

Az éjjeli menedékhely térítésmentesen biztosít ellátást azoknak a hajléktalan embereknek, akik utcán, közterületen nem lakás céljára szolgáló helyiségben lennének kénytelenek tölteni éjszakáikat. **Az éjjeli menedékhely 25 férőhelyes, ami a téli krízisidőszakban 20 férőhellyel bővül.**

Az éjjeli menedékhely 2023. évben is folyamatosan **teljes kihasználtsággal üzemelt**. 2023. évben az éjjeli menedékhely szolgáltatásait  **122 fő** vette igénybe, közülük 103 fő volt férfi és 19 fő volt nő.

**Életkor szerinti megoszlás az éjjeli menedékhelyen**

|  |  |
| --- | --- |
| Életkor/év | Létszám/fő |
| 18-25 | 6 |
| 26-30 | 9 |
| 31-35 | 5 |
| 36-40 | 7 |
| 41-45 | 9 |
| 46-50 | 19 |
| 51-55 | 19 |
| 56-60 | 22 |
| 61-65 | 18 |
| 66- | 8 |
| **Összesen:** | **122** |

**Forgalmi adatok az éjjeli menedékhelyen (2013-2023. év)**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Év** | **2013** | **2014** | **2015** | **2016** | **2017** | **2018** | **2019** | **2020** | **2021** | **2022** | **2023** |
| **Gondozási napok száma** | 16080 | 17455 | 16480 | 15165 | 13650 | 11508 | 13803 | 12720 | 11203 | 10502 | 10784 |
| **Átlaglétszám** | 44,05 | 47,82 | 45,15 | 41,43 | 41,42 | 31,52 | 37,81 | 34,84 | 30,69 | 28,77 | 29,54 |
| **Megfordultak száma** | 247 | 268 | 225 | 218 | 216 | 194 | 161 | 142 | 124 | 124 | 122 |

# Hajléktalan személyek átmeneti szállása

A hajléktalanok átmeneti szállása azoknak a hajléktalan személyeknek az elhelyezését biztosítja, akik az életvitelszerű szálláshasználat és a szociális munka segítségével képesek az önellátásra.

Az **átmeneti szálláson** élő hajléktalan emberek foglalkoztathatóságának javítása, önálló lakhatásuk segítése érdekében fejleszteni kívánt szolgáltatások:

* Önálló lakhatásra történő felkészítés egyéni és csoportos szociális munka formájában
* A munkavállalási esélyeket segítő képzések, tréningek felkutatása és támogatása
* A kiléptető lakások számának bővítése, minőségének javítása
* Koedukált elhelyezés lehetőségének biztosítása az átmeneti szálláson

Továbbra is komoly problémát jelent az átmeneti szálláson, hogy a lakók jelentős hányada **olyan idős, beteg, fogyatékos, illetve pszichiátriai beteg ember, akik önálló életvitelre nem képesek, az ő elhelyezésük tartós bentlakásos intézményben lenne indokolt.** Az átmeneti szálláson 2023. évben **136** fő fordult meg, közülük 112 fő volt férfi és 24 nő. Az átmeneti szálláson az év során 50 fő jogviszonya szűnt meg, közülük 9 fő költözött albérletbe, ezek között piaci albérlet és önkormányzati bérlakás is egyaránt megjelent. Az éjjeli menedékhelyre 7 esetben „került vissza” lakó, ennek leggyakoribb oka a vállalt együttműködés be nem tartása volt. Az elhalálozások száma 10 volt, Hajléktalanok otthonába és egyéb tartós bentlakásos intézménybe 8 fő került elhelyezésre. 16 fő ismeretlen helyre távozott.

**Forgalmi adatok az átmeneti szálláson (2013-2023. év)**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **2013** | **2014** | **2015** | **2016** | **2017** | **2018** | **2019** | **2020** | **2021** | **2022** | **2023** |
| **Gondozási napok száma** | 28989 | 29056 | 28900 | 28988 | 30965 | 31857 | 31487 | 31290 | 31360 | 31329 | 31415 |
| **Átlaglétszám** | 79,42 | 79,61 | 79,18 | 79,2 | 84,84 | 87,27 | 86,26 | 85,49 | 85,91 | 85,83 | 86,06 |
| **Igénybevevők száma** | 151 | 149 | 141 | 155 | 166 | 157 | 134 | 116 | 129 | 134 | 136 |

**Egészségügyi ellátás – Háziorvosi rendelő**

* **Tüdőszűrés**

Klienseink évente tüdőszűrésen vesznek részt. A vizsgálaton megjelentek száma 2023-ban **152 fő** volt, ebből szakvizsgálatra tovább küldve **3** fő.

* **Addiktológiai szakrendelés**

2023-ban ezt a szolgáltatást **119 fő** vette igénybe. A rendszeresen pszichiátriai gyógyszert szedők száma **50 fő.** Ebből 1 főnek 2 hetente, 2 főnek 4 hetente szakorvos által előírt injekciós kezelésre van szüksége. A többiek rendszeres gyógyszeres terápiában részesülnek.

* **Betegszobai ellátás**

2023-ban a betegszobában elhelyezettek száma **24 fő** volt, ebből 6 fő többször is részesült kórházi fekvőbeteg-osztályon ellátásban.

**Az elhelyezés indokát képező fő betegségtípusok:**

* leromlott fizikai állapot
* műtét utáni állapot
* sérülések, balesetek
* bőrbetegség
* légzőszervi megbetegedések
* diabetes
* tumoros megbetegedések
* **Járóbeteg ellátás, hajléktalan háziorvosi rendelő**

A hajléktalanokat ellátó háziorvosi rendelőben ellátott esetek száma **3502 fő** volt, ebből **208fő** esetben került sor szakrendelésre való tovább küldésre. Recept felírásra **2064** alkalommal került sor.

A hajléktalan ügyfeleink zöme gyakran csak a háziorvosi rendelőben részesül ellátásban, ezért hatalmas az igény az ellátás iránt. A prevencióban, a különböző szűrővizsgálatok elvégzésében a rendelőnek kiemelkedő szerepe van.

A fenti diagramból kitűnik, hogy jelentős számban utalja tovább a háziorvos a betegeket a szakrendelésekre. **2023-ban mindösszesen 208 esetben** fordult elő a szakrendelésre irányítás.

Recept felírásra **2064 esetben** került sor, ami kimagaslónak mondható.

Az előző évekhez viszonyítva csökkenést mutat a rendelőben megjelent hajléktalan emberek száma, mely annak is köszönhető, hogy nagyobb egészségügyi kontroll alatt tartjuk klienseinket.

**Utógondozás/kiléptető lakások**

A társaság utógondozást végez azon hajléktalan személyek esetében, akik az önálló lakhatásra segítséggel képesek. Az utógondozó lakások között van 1 saját tulajdonú 3 szobás lakás, 15 db önkormányzati lakás és 6 darab piaci alapokon működő bérlemény. Összesen a **22 db lakásban 44 fő lakik.** Esetükben az utógondozását **2 fő szociális munkás** végzi. Az ellátásban lévő személyekkel a kapcsolattartás egyénre szabott intenzitású.

Az utógondozás célja, hogy segítse a lakók önálló lakhatásának megtartását, krízis esetén megfelelő megoldást nyújtson, és preventív módon megakadályozza az ellátórendszerbe történő „visszaesést”. Fontos, hogy az utógondozás évei alatt, hosszú távú és biztonságos lakhatási megoldáshoz jussanak e személyek. (pl.: önkormányzati bérlakás).

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  | **2020.12.31.** | **2021.12.31.** | **2022.12.31.** | **2023.12.31.** |  |
| **Lakások száma összesen:** | **22** | **22** | **22** | **22** |  |
| ebből piaci | 6 | 6 | 6 | 6 |  |
| ebből önkormányzati | 15 | 15 | 15 | 15 |  |
| MÁV szálló | 1 | 1 | 1 | 1 |  |
| **Lakók száma összesen** | **42** | **42** | **42** | **44** |  |
| ebből nő | 11 | 11 | 10 | 10 |  |

# 4. 2. Ápolást, gondozást nyújtó intézmény:

**Hajléktalanok Otthona:**

A szolgáltatást a Magyarországi Evangélikus Egyház nyújtja szolgáltatási szerződés alapján a Johanneum Evangélikus Diakóniai Központ telephelyén. 24 férőhelyen idős hajléktalanok kerülnek ellátásra, és 20 férőhelyes örökös idősotthoni ellátásra szolgáló férőhely is található az intézményben.

# Idősotthoni férőhelyek

Az átmeneti elhelyezés mellett egy megyei jogú városnak Idősek Otthonát is létre kell hoznia, illetve szükséges működtetnie.

Az **Ezüsthíd Integrált Szociális Intézményben** 50, ezen kívül a **Szombathelyi Evangélikus Diakóniai Központ** (a Vas Megyei Önkormányzat és az Evangélikus Egyház között megkötött szerződés értelmében) 32 örökös idősotthoni férőhelyet biztosít a korábbi támogatások fejében. A Szombathelyi Evangélikus Diakóniai Központ azoknak a szombathelyi lakóhellyel rendelkező fogyatékos személyeknek az átmeneti gondozását is végzi, akiknek ellátása családjukban nem biztosított, vagy az átmeneti elhelyezést a család tehermentesítése teszi indokolttá.

Saját otthon megteremtésének a város három módon tud eleget tenni: a város területén lévő intézmény működtetésének átvételével, vagy egy a kor igényeinek megfelelő új intézmény építésével, vagy meglévő intézmény funkcióváltásával.

1. **Foglalkoztatás**

**Közfoglalkoztatás:**

A projektekben összesen 104 hátrányos helyzetű ember dolgozott (56 különböző személy), illetve vett részt valamilyen Kormányhivatal által szervezett felzárkóztató képzésen.

*Közfoglalkoztatottak létszámának éves megoszlása 2016-2022.*

A 2023. évben foglalkoztatott létszám 15 % -kal kevesebb volt az előző év hasonló időszakához képes, melynek oka az országos tendenciával és elvárásokkal egybecsengő létszámcsökkenés és a képzési programok számának további csökkenése.

A közfoglalkoztatási programok közül a két nagy mintaprogramban dolgozott a foglalkoztatottak túlnyomó része (84%). Ez a szám a tavalyihoz képest csaknem 20%-os növekedést mutat. Ebből is látszik a helyi hosszútávú programok számának és arányának csökkenése.

A nemek aránya a korábbi évhez viszonyítva ismét változott. Korábbi években tapasztalható tendencia, amikor is a férfiak kis mértékben voltak többen, mint a nők a 2023-as évben visszaállt. A közfoglalkoztatottak 55%-a férfi, 45 %-a nő volt. A nők arányának csökkenése nagymértékben ismételten a Kormányhivatal által indított képzési programok elmaradásával magyarázható. Ezekben a programokban korábban felülreprezentált volt a nők aránya.

Végzett tevékenységek bemutatása

* Közterületi munkák

A **zöldterület gondozás területén** a korábbi években kialakított rendszer szerint a hajléktalan közfoglalkoztatási mintaprogramban, a fejlesztő foglalkozásban és a hosszabb időtartamú programban dolgozók a parkfenntartó és városgazdálkodási cégekkel együttműködve és az ő szakmai irányításuk alatt szépítették a város parkjait, virágágyásait, gondozták zöldterületeit, tisztították közterületeit. A gyomlálási, parkgondozási munkák tavasztól őszig folytatódtak, majd ezt követően a hangsúly a munkások nagyrészének tűzifa feldolgozására átcsoportosítása miatt a közterületi szemétszedésre korlátozódtak. Kérésre pár gócterületen a SZOMPARK munkatársainak a lombhúzásba is besegítettünk.

A parkgondozással érintett legkisebb terület 100 m2, a legnagyobb 4 000 m2 volt. Az év során minden területen legalább egyszer megfordultak a terület gondozási igényeinek figyelembevételével. Átlagosan minden területet 3-4 alkalommal bejárták, köztük volt ahol csak egy alkalommal, de volt ahol 5-6 alkalommal is voltak a munkások.

A **közterületi szemétszedés** nagyváros lévén kardinális kérdés. A nagyarányú lakossági panaszok miatt a nyári hónapokban hetente, kéthetente, egyéb időszakban szükség szerint fertőtlenítő tisztítás került ütemezésre a Zanati úti aluljáró gyalogos részére elkülönített, emberi vizelettel erősen szennyezett részén.

A Zanati úti hajléktalan szálló közvetlen környezetének délelőtti és délutáni takarítása folyamatos volt az év során. Ezeket a munkákat beosztás alapján 2 fő fejlesztő foglalkoztatott végezte.

A közfoglalkoztatottak a parkok, közterületek és a játszóterek tisztántartásánál összegyűjtött hulladékot élénk színű, könnyen észrevehető és megkülönböztethető zsákokban gyűjtik. A zsákokat nem társaságunk, hanem a parkfenntartó vállalat és a városgazdálkodás munkásai szedik össze a közfoglalkoztatottak által meghatározott helyekről. A szemétszedési helyszíneket a zsákok depóhelyeinek meghatározásával küldjük a parkfenntartó cég felé, aki -amennyiben a napi őrjárat során még nem vitte el – általában aznap, vagy napokon belül belül elszállítja.

A kialakult menetrenden kívül lakossági bejelentés alapján a 2023. évben is több alkalommal került sor intézkedésre akár szemétszedés, akár zöldterület gondozás területén. Ilyen esetekben sajnos a humán erőforrás korlátozottsága miatt csak az ütemtervben szereplő munkák kárára tudtuk felvállani a feladatot.

Kérésre a városi rendezvények (pl.: Joskar-Ola Napok, Emlékmű - Május 1., Bloomsday fesztivál, Szent István király napok) előtt és után segítettünk a felgyülemlett szemét összegyűjtésében.

Az év során utcai szolgálatunk közreműködésével 2 alkalommal is megtiszítottuk az jperinti Perint-hídnál lévő illegális és erősen hulladékkal szennyezett hajléktalan életteret. A munkások a híd alól összegyűjtötték és zsákolták a szemetet, melyet az elkerülő út mellé raktunk le. Az összegyűjtött szemetet a SZOVA Zrt. munkásai szállították el.

A dolgozók egy év alatt a város közterületein 88,65 m3 szemetet szedtek össze, ami az előző évi mennyiségnél 17 %-kal kevesebb. Az ismételt csökkenés a kommunális feladatokba bevonható személyek létszámának csökkenéséből és a más feladatokra (parkgondozás, tűzifa feldolgozás) történő átcsoportosításból fakad.

* Fűkaszálás

Az önkormányzati tulajdonban vagy kezelésben lévő közterületek kaszálása, a parlagfű és az egyéb allergén növények elleni védekezés területén a legnagyobb megrendelők között hosszú évek óta jelen van Szombathely Megyei Jogú Város Önkormányzata és a SZOVA Zrt. Az egyéb önkormányzati területek kaszálásáról szóló szerződés 2022. december 31-el lejárt. Az önkormányzat új pályázatot írt ki a feladat ellátására. Kérésünknek megfelelően a munkákat kétfelé vették. A munkásaink általános állapota miatt nehezen kaszálható árokrendszer nagy része kikerült az ellátandó feladatok közül. Ezen feltételekkel pályázatunk sikeresnek bizonyult, így újabb 5 évre elnyertük a munkák elvégzésének jogát. Ezzel további 5 évig munkaterületet tudunk biztosítani a közfoglalkoztatás területén megfelelő fizikai állapottal rendelkező munkások részére.

A közérdekű védekezésre kiírt ajánlatkérésre 2023-ban is sikeresen pályáztunk. Az év folyamán csak 3 alkalommal volt szükség hatósági intézkedést követő tényleges fűnyírásra. A területek nagyrészénél a felszólítás elegendő volt, így konkrét munkára már nem került sor, a felszólított fél teljesítette parlagfűmentesítési kötelezettségét.

A tavalyi évben a fűnyírás, bozótirtás területén lévő összes munkálatok 58,6%-a került ki az önkormányzat, 29,4 %-a a SZOVA Zrt, 12 %-a pedig egyéb cégek megrendelései közül. Az egyéb területeken belül a saját, intézményi (Sas utca, Zanati út, Óperint, 11-es Huszár út 116., Vörösmarty utca 36.) kaszálás a terület megközelítőleg 10 %-át képviselt. A tavalyi évről elmondható, hogy arányaiban jelentősen csökkent a SZOVA Zrt. által megrendelt terület nagysága, viszont az egyéb területeken végzett munka nőtt.

A múlt évben összesen 345 515 m2 volt a fűnyírással érintett területek nagysága. Ez a mennyiség 7,3 %-kal kevesebb, mint a korábbi évben. A csökkenést a tűzifaprogramba történő idő előtti nagyszámú foglalkoztatotti átcsoportosítás, a munkások egészségi állapota miatt a vízelvezető árkok tisztításának csökkenő aránya, valamint a SZOVA Zrt. megrendeléseinek elmaradása okozza.

* Tűzifa program

Társaságunk az önkormányzattal együttműködve hosszú évek óta dolgoz fel és szállít ki kályhakész tűzifát a szociálisan rászoruló szombathelyi családoknak. A tüzelőnek való rönkfa egy részét korábban az Erdészeti Zrt. ajánlotta fel. A helyszínen a nagy rönkfát a közfoglalkoztatottak dolgozták fel kályhakész méretre és szállították ki az önkormányzat által biztosított lista alapján. A tavalyi évben az önkormányzat előrejelzései alapján a rászorultak számának emelkedésére lehetett számítani. Önkormányzati megbízásra az év második felében 446 m3 kemény hasított méterfát szereztünk be. A hasított méterfa felvágását követően nincs szükség további hasításra, így a feldolgozás egy munkafolyamat kiesésével is felgyorsult.

A telephelyen a zöldterületgondozó foglalkoztatottak átlag 10-12 fő dolgoztak. A kiszállítás tervezésénél figyelembe vettük az új fafajta (keményfa) tulajdonságait, fűtőértékét, súlyát és a kiszállítás hatékonyságát. A szállító gépjármű terhelhetőségét figyelembe véve abban állapodtunk meg az önkormányzattal, hogy minden rászoruló alkalmanként 1 m3 tüzelőt kap. Ennek figyelembevételével a tavalyi évben összesen 352 alkalommal szállítottunk ki mindösszesen 352 m3 tüzelőt, mely, habár az alkalmakat vizsgálva 15 %-kal több a 2022-es évi darabszámnál, de mennyiségét tekintve 23%-os visszaesés. Ez az arány első látásra visszalépésnek tűnhet, viszont a korábbi fenyő puhafa és az új keményfa fűtőértékét alapul véve megállapítható, hogy a rászorulók az idei kevesebb mennyiség ellenére jobban jártak.

A kiszállításhoz használt 14 éves gépjármű erősen elhasználódott. Szervízelése az egész éves igénybevétel (nyáron üresen álló területek kaszálása, télen tüzelő kiszállítása) miatt egyre többe kerül. A tüzelő szezonban többször okozott szállítási kiesést a javítási munkálatok. A következő évben a kisplatós jármű cseréjét szükséges előkészíteni tekintettel arra, hogy a Belügyminisztériumtól ennek egy részére pénzügyi támogatást nyertünk.

* Karbantartás

A **karbantartó műhelyben** dolgozók végezték az év során a közfoglalkoztatásban használt gépek időszakos és napi karbantartásán túl a hajléktalan szállón és a társaság üzemeltetésében lévő bérlakásokban a festési, karbantartási, szerelési, felújítási munkálatokat, valamint besegítettek a tűzifa feldolgozásába és a parlagfűírtásba. A szakemberek legtöbbször, 213 alkalommal duguláselhárítást hajtottak végre javarészt a Zanati úti szállón. Ez a szám jelentősen növekedett az előző évekhez viszonyítva. Sajnos a tűzifa feldolgozáshoz történő átcsoportosítás miatt október és december között ezekre a feladatokra több alkalommal szakembert kellett hívni.

A festési munkálatok az átmeneti szálló 1 emelteti szobáit, konyháját és folyosóját érintette összesen kb. 500 m2 falfelületen. Sajnos a fal állapota miatt a festési munkálatok csak tűzoltás jellegűek voltak. Festő, kőműves külső szakemberek bevonására is szükség lesz a következő évben.

Egyéb munkálatok:

* + éjjeli menedékhelyen széttört, megrepedt ajtók javítása 17 alkalom;
  + kukaedények mosása, fertőtlenítése 6 alkalom;
  + autómosás 16 alkalom;
  + munkába járás elősegítésére dolgozói kerékpár szervízelés heti több alkalommal;
  + fűkasza és szerszámszervíz heti rendszerességgel.

A karbantartási részleg munkája 2023-ben is jelentősen csökkentette a társaság szervizköltségeit és növelte a gépeink, szerszámaink üzembiztonságát, élettartalmát, hatékony használhatóságát.

* Intézményen belüli munkálatok

A Zanati út földszintjén 2015 évben kialakított szociális mosodában kerül tisztításra a hajléktalan szállón lakók ruházata, az intézményben keletkezett szennyes (ágyneműk, törölközők, pokrócok) és a rászoruló dolgozók szennyesei. Az itt dolgozók feladata továbbá a tisztítószer takarítóknak történő kiadagolása is. A munkásoknak különös figyelmet kell fordítani a mosott szennyes szennyezettségi fokához mérten beállított mosási hőfokra és súlyára is.

Feladatuk közé tartozik a mosással kapcsolatos dokumentáció vezetése, nyilvántartása, a gépek tisztítása és fertőtlenítése. Amennyiben olyan karbantartási feladat van, amit nem tudnak megoldani, a karbantartó csoporthoz fordulhatnak segítségért. A gépek vízkőtelenítése heti rendszerességgel történik.

Az év során az átmenti szálló vezetőivel történt egyeztetés eredményeképpen a szálló lakóinak szennyesét számozott textil zsákokba gyűjtjük. Ennek a kialakítását részlegünk végezte. A korábbi szemeteszsákos rendszer nem volt fenntartható és a jelölések gyakran elvesztek a mozgatás, tárolás során.

Az éjjeli menedékhely takaróit hetente egyszer mossák, a higiénia miatt itt is számoztuk a lepedőket, melyet a szociális munkások mindig ugyanannak az embernek adnak ki.

Az év során 26 966 kg szennyes mosása és szárítása történt meg, mely 6,3 %-kal több a korábbi évhez képest.

Az ellátottak részére pályázati forrásból finanszírozott tálcás ebéd 2023. második negyedévében megszűnt. Ez a változás sok foglalkoztatottat érintett, akinek nincs szociális gondozója. Az ő esetükben egyeztettünk az étkezés fizetési feltételeiről a családsegítő szolgálattal és segítettük az esetleg méltányossági ügyekben. Megállapodás alapján a felmerülő fizetési kötelezettségeket felénk a fizetés napján teljesítik, majd egyben a Zanati úti ügyfelekkel együtt adjuk le a befolyt pénzösszeget. Az ételhordós étkezésnél az intézményvezetésnek kedvező szállítási feltételeket sikerült kialkudni, a szállítás tömbösítve, egyszerre történt a Zanati útra. Az ételhordók tisztítását a közfoglalkoztatásban dolgozók végzeték. Sajnálatosan az volt tapasztalható, hogy az ellátottak az ételhordókat kritikán aluli tisztasággal hozták vissza.A tisztaság ellenőrzése nem volt megfelelő, továbbá a rendszer kijátszásának lehetősége (az ügyfél a tiszta éthordók közé tette be a szennyezetten visszahozottat) is fennált, ezért több alkalommal is negatív visszajelzés érkezett az ételszállító cégtől. Ezt a következő évben rendszerezni szükséges, amíg a tálcás étkezés lehetősége vissza nem áll.

A korábbi évekhez hasonlóan a takarítók a hajléktalanellátó intézmény közös használatú helyiségeiben és a betegszobákban végeztek takarítási tevékenységet. Feladataik köré tartozott a fertőzések, esetleges járványok elkerülése végett a szálló folyamatos fertőtlenítése, tisztítása. A takarítás során a wc-k állapota egyre rosszabb, amely leképezi az ellátottak állapotromlását is.

A hajléktalan szálló két közösségi helyiségében az egészségi, mentális állapotuk miatt egyéb, fizikai munkát igénylő területen nem foglalkoztathatók részére egy speciális foglalkoztatót alakítottunk ki, ahol évek óta bedolgozói munka folyik. Az átlag 10 fő bevonásával működő foglalkoztató a Zanti út tetőtéri vagy első emeleti közösségi helyében működik.

* Papír brikettálás

A helyi szociális tüzelőprogram keretében a fűtési célokra szolgáló papír brikettet a társaság önkormányzattól ingyenesen használatba kapott Lovas utca 23. alatti telephelyén készítjük. A műhelyben a közfoglalkoztatottak végezték az alapanyag szállítását, rendszerezését, válogatását, szükség szerinti méretre vágását, brikettálását, csomagolását, raktározását és a késztermék kiszállítását is. Az előállított terméket könnyen kezelhető, kis súlyú egységcsomagokba zárva a szociálisan rászoruló családok részére tüzelőként osztotta ki a társaság. A városi szociális tüzelő programhoz csatlakozva és a helyi családsegítő szolgálattal együttműködve a rászoruló, vagy krízishelyzetben lévő családokat támogattuk a tevékenységgel. A briketthez a Lovas utcai telephelyen kívül a városban elszórva 3 helyen (Pálos Károly Családsegítő Központ - Domonkos u. 5, Hárofit Közhasznú Egyesület – Nárai u. 1., Vasút utca) lehetett hozzájutni. A rászorulóknak évközben és a téli tüzelőfa szállítással együtt van mód eljuttatni a tüzelőt (70-140 kg/alkalom), a szervezeteknek pedig igény alapján, nagyobb mennyiégben (400 – 800 kg/alkalom) egész évben. Az együttműködő szervezetek részére 2 968 kg brikett került kiszállításra.

A 2023. évben feldolgozott brikett mennyisége 23 757 kg, mely a korábbi évhez képest 41 %-os csökkenést mutat. A csökkenést a 2023. július 1-én életbelépő jogszabályváltozások miatt a MOHU Zrt-vel történő szerződéskötési folyamat elhúzódása jelentette.

*2023. évben gyártott papírbrikett mennyiségi megoszlása (kg/hónap)*

* Varroda

A varrómunkás a közfoglalkoztatási programokban dolgozók erősen igénybe vett munkaruházatának (fűnyírás, favágás, parkgondozás) javítását végzi. A szociális intézményben lévő lepedők, függönyök és egyéb textíliák ugyancsak szakmunkát igényeltek. A hajléktalan emberek részére rengeteg felajánlás érkezik. Ezek méretre igazítása, passzítása, a felmerülő hibák javítása a varrómunkás feladata. A varrómunkás a társaság egyik közfoglalkoztatottak részére kijelölt központi telephelyén dolgozott. Az év közben besegített a műhelyben folyó egyéb munkálatokba is.

A varrónő 2023. évben 478 db javítást, 278 esetben valamilyen terméket (pl.: mosózsák, táska) és 103 esetben egyéb munkákat csinált.

* Gravírozó műhely

A Lovas utcai kreatív műhelyben 1 fő munkavezető, egy fő irodai, ügyviteli foglalkozású munkatárs és 3-4 fő segédmunkás dolgozott.

A műhely dolgozói közfoglalkoztatás és fejlesztő foglalkoztatás keretében fa ajándéktárgyakat készítenek, melyeket a saját, Kézműves Kuckó Ajándékbolt nevű üzletünkben (Szombathely, Fő tér 23/B), helyi, térségi vásárokon (pl.: húsvéti vásár, Karnevál, térségi vásárok, karácsonyi vásár) és az online csatornákon keresztül értékesítünk.

Az elmúlt időszakban az online értékesítés aránya jelentősen növekedett. Az online értékesítés létfontosságú a program kreatív műhelyében elért eredmények fenntartásában. Az évek során kezdetben a vírushelyzet, majd az elszabadult energiaárak miatt a bolti és a vásári értékesítés megszakítására kényszerültünk. Az értékesítési csatornák megszűnése negatív harással volt a folyamatos munkavégzésre, mivel megrendelés nélkül kizárólag raktári termelésnek nem volt létjogosultsága. Az online térben (Facebook és Meska.hu) történő jelenléten felül fontos a viszonteladói hálózat fenntartása, esetleges bővítése mely folyamatos munkát biztosít a műhelyben dolgozóknak. Menedzsment szinten az online értékesítés és a viszonteladói hálózat fejlesztése és a kapacitások ehhez történő igazítása volt a programrész egyik legnagyobb megoldandó feladata. A múlt év fontos fejlesztése a saját pénzügyi forrásból létrehozásra kerülő webshop (fehekucko.hu). A webshop tovább bővítette az online értékesítési csatornákat és lehetőséget teremtett a strukturált rendeléskövetésre és megrendelői folyamatkövető kommunikációra. A webshop nyújtotta keretrendszer lehetőségeket, de számos új feladatot jelentett részlegünknek. Az termékgyártás és értékesítés az olyan terület a cégen belül, ahol a fejlesztő foglalkozás és a közfoglalkoztatás szoros napi együttműködésben dolgozik. A megrendeléseknek köszönhetően a műhelyben dolgozók folyamatos munkavégzése biztosított volt.

Az év során 10 607 db egyedi ajándéktermék elkészítésére került sor, melynek nagyrésze megrendelésre készült.

* Egyéb munkálatok

A közfoglalkoztatottak részére a programterven felüli feladatok minden évben előjönnek, ez köszönhető leginkább a mozgósítható munkaerőnek és a platós gépjárműnek.

Az év során részt vettünk 4 lakás költöztetésében, kiürítésében. A Kálvária utca 6. szám alatt egy ügyfelünk lakott. Az udvari részen és a mellékhelyiségben rengeteg lom összegyűlt, amelynek kitakarítása és szeméttelepre szállítása volt a feladatunk. A terület tisztításakor 21m3 és két megrakott platósautónyi hulladékot szállítottunk el. A költöztetések alatt a foglalkoztatás autói összesen 15 fordulót teljesítettek.

Részlegünk 2023. végén részt vett a METRO-s karácsonyi csomagok telephelyekre történő szállításában majd a kiosztásban is.

* Közérdekű munkavégzés

A szabálysértési eljárásról és a szabálysértési nyilvántartási rendszerről szóló 2012. évi II. törvény alapján közérdekű munkára kötelezett személyek foglalkoztatását társaságunk a hosszú évek tapasztalatai alapján szervezte. Az elítéltek a Kormányhivatal Foglalkoztatási Főosztálya valamint az Igazságügyi Osztály által kerülnek kiközvetítésre. A múlt évben 43 esetben történt kiközvetítés, összesen 4199 óra időtartamra, amely 4,3 %-os csökkenést mutat.

Az elítéltek 48,8 %-a fejezte be közérdekű munkáját, 9,3 %-a valamilyen ok miatt idő előtt megszakította ledolgozását. Az ő esetükben átváltoztatást kezdeményezett a Kormányhivatal. Az elítéltek 41,9 %-nak folyamatos a ledolgozása, és a teljesítés átnyúlik 2024-es évre. A közérdekű munkát befejezők az év során napi 4, 6, 8 órában összesen 1 178 órát dolgoztak, amely 31,7 %-kal több az előző évihez képest.

A közérdekű munkások száma naponta 2-3 fő, de a ledolgozások nagy része leginkább a hét utolsó munkanapjára tevődik. A munkások a társaság közfoglalkoztatási programjaihoz szervesen kötődő közcélú munkákat végezték a város területén. A munkára kötelezettek képességeiknek és egészségi állapotuknak megfelelően besegítettek a szemétszedésbe, a fűnyírásba, a parkgondozásba vagy a szociális tüzelő feldolgozásába. Akik rendelkeztek minimum középiskolai végzettséggel, azokat belső postázási munkálatokba is bevontuk, mint hivatalsegédeket. Jelentős részüknek bejelentett munkahelye van, így sokszor problémát jelentett számukra a havi 24 óra ledolgozása azzal a megkötéssel, hogy társaságunknál - a hajléktalan elítélteken kívül - a közérdekű munka ledolgozása csak hétköznaponként lehetséges. Az elítéltekhez humánusan állunk, segítőként és nem gátlóként munkálkodunk a büntetésük ledolgozásánál. Az elítéltek nagy része dolgozik, így a ledolgozásánál együttműködően lépünk fel a ledolgozandó napok kijelölésénél és az esetleges mulasztások ledolgozása esetében.

A 2023. évi programok bemutatása

* Hajléktalan Közfoglalkoztatási Mintaprogram

A 2015. év óta minden évben sikeresen megpályázott program Szombathely város közterületeinek és zöldterületeinek gondozásához és a tűzifaprogram működtetéséhez járul hozzá. A közfoglalkoztatásba bevont személyek a Fogyatékkal Élőket és Hajléktalanokat Ellátó Közhasznú Kft. szolgáltatásait igénybe vevő, vagy az utcai szociális szolgálattal kapcsolatban álló álláskereső, viszont munkaképes állapotú hajléktalan, vagy a hajléktalanság veszélyzónájában élő emberek. A program fontos küldetése, hogy az intézmény azon munkaképes korú hajléktalan célcsoportjának, akik nem dolgoznak az elsődleges munkaerőpiacon a köz érdekében, pozitív megítéléssel járó jövedelemszerző munkaterepet biztosítsunk, csökkentsük a feléjük irányuló előítéleteket. A 2022. évben kezdődő program 2023. február 28-án zárt, majd az új projekt 2023. március 1-vel 23 fő (1 fővel kevesebb a 2022-es létszámnál) bevonásával indult. A programok létszámának meghatározásakor minden esetben figyelembe vettük a közfoglalkoztatási programok átlaglétszámát, illetve a tervezett tevékenységek optimális létszámigényét. A 2023-as évben összesen 59 fő dolgozott a 2023-es (35 fő) és a 2022-es évről (24 fő) áthúzódó programban.

A programban a korábbi évekhez hasonlóan öt munkaterület köré csoportosítottuk a közfoglalkoztatottak munkakörét:

* + zöldterület gondozás (szemétszedés, parkfenntartás, fűnyírás, ároktisztítás, nem használt, üresen álló önkormányzati területek gondozása);
  + szociális tüzelőfeldolgozás;
  + intézményi -és gépkarbantartás;
  + szociális mosoda üzemeltetés;
  + segédápolói munka.

A zöldterület gondozás területén a programban lévő teljes foglalkoztatotti létszám 57,5 %-a, az intézményi és gép karbantartás területén 17,2 %-a; szociális mosoda üzemeltetésen 11,8 %-a, segédápolói munkakörben 13,5 %-a dolgozott.

A programban vállalt számszerű eredmények időarányosan megfelelőek, kivéve a kaszálással megtisztított terület arányára. A program 2024. február 29-én zár, az összes vállalásnak erre az időpontra kell teljesülni.

**Program költségvetés terhére támogatott közvetlen költségek**

A dolgozók teljes munkaruházatát és a védőfelszereléseket a program költségvetése finanszírozta.

A Hunyadi úti Kormányhivatal hátsó parkolójában a dolgozó közfoglalkoztatottak részére ismételten 1 db mobil illemhelyet helyeztünk ki.

A zöldterület gondozás során a leginkább veszélyeztetett munkavállalók részére a korábbi évek szerint védőoltást (kullancs) biztosítottunk. A kullancs elleni védőoltást a hajléktalan munkavállalók egy része nem kéri, sőt teljes mértékben elutasítja. A munkaköri veszélyek, kockázatok mérséklése a munkáltató feladata, ezért passzív védelemként minden veszélyeztetett brigádnak kullancsriasztó spray-t biztosítunk.

Az átmeneti szállás mosodája a korábbi programokban beszerzett gépekkel üzemel. A projekt költségvetésben közüzemi költségek alatt a mosoda áram és vízdíját tervezzük. A mosógépek víz -és áramfogyasztását külön mérőórákkal mérjük, így biztosítható az egyéb feladatoktól való elkülöníthetőség. A megnövekedett energiaárak miatt az előző évhez képest ez a költség emelkedett meg a legnagyobb mértékben. A mosáshoz szükséges mosópor és a takarításhoz szükséges ipari tisztítószert is tartalmazza a program költségvetése.

Az intézményi és gépkarbantartások költsége egy nagyon jelentős összeg, mely meghaladja az évi egy millió forintot. A közfoglalkoztatás során használt gépek karbantartását az erre felállított általános karbantartók végzik. Külső segítséget csak garanciális és speciális esetekben veszünk igénybe. Ezeket a költségeket is minden évben tervezzük a programokból.

A fűkaszálás esetében évente több százezer négyzetméter nagyságú, nehezített területen (dombos, egyenletlen talaj, erős növényzet) kell helytállnia munkásainknak. A feladat elvégzéséhez szükséges költségek egy részét szintén tartalmazza a program.

* Egyéb mintaprogram

Belügyminisztérium startmunka közfoglalkoztatási mintaprogramja keretében papírbrikettálót és 2018. évtől kreatív műhelyt (asztalosipari, és gravírozó) üzemeltetünk. A programhoz tartozik még egy kis varroda is, ahol egy varrónő dolgozik.

A mintaprogramunk célja a több éve sikeresen működtetett asztalos, kreatív, varrodai, valamint papír brikettálási tevékenység által biztosított munkaterepen a munkaerőpiaci szempontból kedvezőtlen helyzetben lévő állástalanok foglalkoztatási lehetőségének elősegítése.

A program az egészségügyi állapotuk miatt tartósan munka nélkül maradt és a munkanélküli létből hosszú ideje szabadulni nem tudó hátrányos helyzetű embereket célozta meg. A célcsoport elhelyezkedéséhez fontos a szervezett munkavégzésbe történő bevonásuk, a testi és szellemi képességeik munkavégzéssel történő megőrzése, illetve fejlesztése.

Programunkban a korábbi tevékenységek és a folyamatos termékfejlesztés mellett a gyártási hatékonyság növelése, az új helyszínen kialakított műhely folyamatos üzemeltetése, a piacképes termékmegjelenítés fejlesztése, a piacképes termékek esetében a kapacitások figyelembevételével az értékesítési kör bővítése kapta a fő szerepet. A fejlesztések az irányba mutattak, hogy az értékteremtés mellett a közfoglalkoztatásban dolgozók számára a képességeinek, képzettségi szintjének megfelelő folyamatos munkaterepet biztosítsuk.

Az egyes munkakörök és az ellátandó feladatok specifikuma alapján 2 fő szakképzett, 1 fő szakképzett munkavezető, és 9 fő szakképzettséget nem igénylő munkakört határoztunk meg.

**Program költségvetés terhére támogatott közvetlen költségek**

A programban 12 fő közfoglalkoztatott bér és járulékköltségeit, valamint a munkavégzéshez szükséges munkaruházat és védőeszközöt költségeit tartalmazza. A projekt közvelen költségei között szerepelnek a brikettáláshoz és a termékgyártáshoz szükséges anyagok (pl.: lakk, rétegelt lemez), csomagolózsákok.

Az 500 m2 alapterületű műhelyterület munkaterületet biztosít az összes programelemnek és megfelelően elkülönített raktározási lehetőséget nyújt az alapanyag és késztermék részére. A programban a műhely közüzemi költségeit (víz, gáz, villany) beépítettük, így a téli időszakban sem kellett a fűtést teljesen mellőznünk.

* **Hosszabb időtartamú programok**

A tavalyi évben társaságunk 3 db (ebből 1 db 2022-ről áthúzódó) hosszabb időtartamú közfoglalkoztatási programjában 16 fő vett részt, mely 78 %-os csökkenés a 2022-es évhez képest, melyet a képzési programok elmaradása indokol. A program elsődleges célja az alacsony iskolai végzettségű emberek képzettségi szintjének fejlesztése az elsődleges munkaerőpiacon még dolgozni nem tudó személyek munkatapasztalatszerzésével.

A Vas Megyei Kormányhivatal Európai Uniós képzési programjának köszönhetően 2022. évben a társaság alkalmazásában álló 6 fő alacsony iskolai végzettségű közfoglalkoztatott részesülhetett szakmát adó kisgépkezelő képzésekben.

Az év során a köztisztasági munkás munkakörben dolgozók szerződése 2022.11.30-ig szólt, majd kormányhivatali engedéllyel új szerződést kötöttünk 2024.02.29-ig.

A munkások a város közterületein szedték a szemetet, illetve részt vettek a tűzifa programban is.

#### Egyéb tevékenységek

A **Pálos Károly** **Szociális Szolgáltató Központ és Gyermekjóléti Szolgálat** a szolgáltató tevékenység színvonalának emelése érdekében 2003. január 1-től működteti az intézményi csoportot.

Az Intézményi csoport 2023-ban a munkatervben megfogalmazott célkitűzések szerint működött.

A munkatársak tevékenysége egyaránt irányult az ellátást igénybe vevőkre és az ellátást nyújtókra.

Tagjai az intézményi szervezetben – az alapfeladatok ellátása mellett – fontos szerepet vállaltak a szolgáltató tevékenység színvonalának emelésében, valamint Szombathely időskorú lakosságának segítésében.

A csoport munkatervben meghatározott feladatait 1 fő csoportvezető, 1 fő foglalkoztatás- és programszervező és 1 fő terápiás munkatárs látta el.

**Az Intézményi csoport feladatai voltak:**

* jogi tanácsadás, konzultációs lehetőség megszervezése az intézmény jogásza és az ellátásban részesülők között;
* a pályázati lehetőségek figyelemmel kísérése;
* az NKA Közművelődés Kollégiuma 205108/7542 azonosítószámú, *Közösségépítő kulturális programok megvalósítása a szombathelyi idősek klubjaiban* című projekt 2022. évben indult programjainak lebonyolítása;
* az intézmény szabályzatainak rendszerezése, részvétel a szabályzatok felülvizsgálatában;
* az intézmény működéséhez kapcsolódó programok, események dokumentálása, archiválása, tájékoztató jellegű bemutatása (szórólapok, honlap frissítése);
* az intézményi szakkönyvtár rendszerezése, cikkek, tanulmányok gyűjtése és információ adása a munkatársak szakmai ismereteinek bővítése céljából; a szakanyagok beépítése az intézmény munkájába;
* széles körű információnyújtás, az intézmény tevékenységét, szolgáltatásait bemutató kiadványok, szakmai anyagok tartalmának frissítése, az aktuális tájékoztató anyagok körének bővítése;
* a médiák tájékoztatása az intézmény tevékenységéről, aktuális programjairól (pl. Kisokos);
* kapcsolattartás és együttműködés a városi szakmai és civil szervezetekkel, intézményekkel;
* az intézményben dolgozó munkatársak szakmai ismereteinek bővítése képzéseken, továbbképzéseken, online konferenciákon való részvételi lehetőség biztosításával;
* az intézmény dolgozói számára szupervíziós alkalmak megszervezése;
* a dolgozók foglalkozás-egészségügyi ellátásban való részvételének megszervezése és koordinálása.

**Az Intézményi csoport vezetője** végezte a személyes gondoskodást végző személyek továbbképzéséhez, működési nyilvántartásához kapcsolódó adminisztrációt; az intézményi és dolgozói telefon-előfizetések bonyolítását; az intézményi beruházások, beszerzések adminisztrációját; az intézmény szabályzatainak rendszerezését és felülvizsgálatának előkészítését, valamint irányította a csoport munkáját.

**A foglalkoztatás- és programszervező** folyamatosan szervezte az ellátásban részesülők foglalkoztatását, segítséget nyújtott az idősek klubjai programjainak lebonyolításában, valamint a Jászai Utcai Közösségi Térben (egykori Gyermekek Házában) közösségfejlesztő, közösségformáló programokat szervezett és bonyolított le.

Figyelemmel kísérte a városi, megyei, országos programokat, kulturális rendezvényeket, versenyeket, szükség szerint részt vett azok előkészítésében, lebonyolításában.

Intézményi szintű ismeretterjesztő, szórakoztató és sportrendezvényeket, vetélkedőket, életmód tanácsadásokat, kiállításokat, bálokat, kirándulásokat szervezett a felmerülő igények alapján.

Folyamatosan frissítette az intézményi és a városi honlapon az idősek klubjaiban szervezett programokról szóló információkat, és a legnépszerűbb közösségi oldalon a Jászai Utcai Közösségi Tér programjait.

Tapasztalatcseréket szervezett klubvezetők számára.

Folyamatosan kapcsolatot tartott a városban működő szakmai, kulturális és művelődési intézményekkel, valamint civil szervezetekkel (kiemelten: Berzsenyi Dániel Könyvtár, Vas Vármegye és Szombathely MJV Nyugdíjas Szövetsége, Vas Vármegyei Rendőr-főkapitányság Bűnügyi Igazgatóság, Savaria Múzeum, Vas Népe, Szombathelyi TV, Magyar Katolikus Rádió, Kámoni Arborétum és Ökoturisztikai Központ, Herényiek Háza, AGORA Szombathelyi Kulturális Központ).

**A terápiás munkatárs** igény szerint végezte az ellátásban részesülők és ellátást nyújtók pszichés és mentális gondozását. Feladatainak ütemezését a szakmai egységek esetmegbeszélései, illetve a spontán módon jelzett igények, problémafelvetések alapján végezte. Az ügyek gyors és hatékony kezelését a szakmai egységekkel kialakított telefonos és élő munkakapcsolat biztosította. Koordinálta a kollégák szakmai továbbképzését, szervezte az intézményben a nyári diákmunkát. Koordinálta a dolgozók foglalkozás-egészségügyi vizsgálaton és kötelező védőoltásokon való részvételét. Kezelte az idősek nappali ellátásában, ill. a demens nappali ellátásban részesülő klubtagok és családtagjaik között felmerült konfliktusokat.

Igény szerint látogatta és tanácsokkal látta el a házi segítségnyújtásban részesülő időseket. Mediátorként bekapcsolódott a kapcsolatügyelet munkájába. Koordinálta a felmerülő szociális és jogi természetű ügyeket.

**Fogyatékosságügyi tanácsadás**

A Pálos Károly Szociális Szolgáltató Központ és Gyermekjóléti Szolgálat a szociálpolitikáért felelős **miniszter kijelölése alapján 2022. január 1-jétől** működteti a fogyatékosságügyi tanácsadást.

A szolgáltatás célja és feladata a közvetlen ügyintézésen és tanácsadáson túl a **Vas vármegye közigazgatási területén fogyatékkal élő személyek és családtagjaik,** valamint az őket ellátó **állami, önkormányzati és civil szervezetek** **együttműködésének erősítése**, egy innovatív, fejlődőképes, és a fogyatékkal élők valós igényeihez igazodó **hálózat kiépítése és működtetése érdekében**.

A család- és gyermekjóléti központ Vas vármegye területén a felmerülő igényeknek megfelelően minőségi ellátást biztosított a fogyatékosságügyi tanácsadói szolgáltatás keretében.

A szakmai tevékenységet 2 fő **fogyatékosságügyi tanácsadó** látta el.

Munkavégzésük során részt vettek a fogyatékkal élő személyek által igényelhető **ellátások intézésének** folyamatában, szükség esetén **tovább delegálták** az ügyfelet egyéb segítő szervezetekhez, hivatalos szervekhez.

**Folyamatos kapcsolatot**tartottak fenn szociális intézményekkel, települési önkormányzatokkal és civil szervezetekkel.

A **tanácsadás személyesen** - heti egy alkalommal ügyfélfogadás keretében, - valamint **telefonon és elektronikus úton** is elérhető volt.

A tavalyi évben **11 fő vett részt személyes találkozáson** a megyeszékhelyről, valamint a kőszegi, sárvári, celldömölki járásból.

Az igénybe vevők számára **tanácsadás, információnyújtás történt** ellátásokkal, munkalehetőségekkel, közoktatási, szakképzési lehetőséggel kapcsolatban.

|  |  |  |  |
| --- | --- | --- | --- |
| Szolgáltatást igénybe vevők száma (fő) | | | |
| Szombathely | 7 | 6 lezárt | 1 folyamatban |
| Nagysimonyi | 1 | lezárt |  |
| Sárvár | 1 | lezárt |  |
| Kőszeg | 1 | lezárt |  |
| Sorokpolány | 1 | lezárt |  |
| Összesen: | 11 |  |  |

A szakmai munkavégzés során a **tanácsadók feltárták az egyént és a családot érintő problémákat** és hozzárendelték ezekhez a **megoldási alternatívákat**.

A kompetenciahatárokat figyelembe véve szükség esetén az ügyfelet tovább delegálták a megfelelő intézménybe. Az év folyamán 10 ügyintézés lezárult, 1 fő esetében még folyamatban van.